
GOEIE VRYDAG EN PASE 


Goeie Vrydag en Pase vorm 'n diepte- en 'n 
hoogtepunt in die lewe van onse Here Jesus Chris- 
tus op aarde. 


Hierdie dieptepunt het begin met sy nederdaling 
in die krip van Betlehem. Dit het voortgegaan met 
die vlug uit Betlehem na Egipte om die kindermoord 
deur koning Herodes beplan, vry te spring. ,,Van die 
begin van sy menswording af het Jesus” dus soos 
ons mooi nagmaalsformulier dit stel, ,,die toorn van 
God waaronder ons ewig moes versink het, . .. 
vir ons gedra". In die begin van sy openbare optrede 
wou sy dorpsgenote Hom reeds in Nasaret van die 
krans afwerp. Die Woord het ook daar in vervulling 
gegaan: ,,Hy het na sy eiendom gekom, en sy eie 
mense het Hom nie aangeneem nie.” 


Maar die laagste dieptepunt in sy lyde het in 
Getsemané en Golgota aan die lig gekom: in Getse- 
mané waar Hy ,,in 'n sware stryd” gekom en Hy 
,met groter inspanning gebid het en sy sweet ge- 
word het soos bloeddruppels wat op die grond val” 
(Luk. 22:44); en op Golgota waar Hy in die vreeslike 
lyde gekerm het: ,,My God, my God, waarom het U 
My verlaat?” 


Het met hierdie woorde dan nie die vloek oor 
die sonde waarvan Deut. 31:17, 18 profeteer in 
vervulling gegaan nie? ,,Dan sal my toorn op dié 
dag teen hulle ontvlam, en Ek sal hulle verlaat en my 
aangesig vir hulle verberg ... 


Ek sal op dié dag my aangesig heeltemal ver- 
berg weens al die kwaad wat hulle gedoen het.” 
“Wat hulle gedoen het”; omdat Hy al ons sonde op 
Hom geneem het, omdat Hy vir ons 'n vloek geword 
het (Gal. 3:13), om ons daarvan vry te koop, daarom 
het God sy aangesig vir Hom verberg, Hom aan die 
kruis verlaat. 


Maar vir die kerk van die Here is Goeie Vrydag 
nie 'n dieptepunt nie, nie 'n dag van Godverlatenheid 
nie, nie 'n ellendige, droewige, donker Vrydag nie, 
maar 'n Goeie Vrydag. 

En die dag van die kruisiging word 'n Goeie 
Vrydag genoem, omdat dit opgevolg is deur Pase, 


Blaai om 

GOEIE VRYDAG EN PASE 


C] Vervolg van vorige bladsy 


die opstandingsdag, die dag van oorwinning oor 
sonde, graf en dood. Die dieptepunt van die krui- 
siging is vervang deur die hoogtepunt van Pase toe 
die jubel weerklink het: ,,Die Here het waarlik 
opgestaan.” 


Die woord van Jesus aan sy dissipels het in ver- 
vulling gegaan: ,,Julle droefheid sal in blydskap 
verander.” 


Die dieptepunt van die Emmausgangers: ,,Ons 
het gehoop dat dit Hy was wat Israel sou verlos; 
maar nou is dit vandag . . . die derde dag vandat 
dit plaasgevind het”, hierdie dieptepunt van ver- 
twyfeling en moedeloosheid het oorgegaan in 'n 
hoogtepunt van onuitspreeklike blydskap: ,,Was ons 


hart nie brandende in ons toe Hy met ons op die pad 
gepraat en vir ons die Skrifte uitgelê het nie?” 


Om waarlik Paasfees te vier en waarlik saam 
te jubel met Thomas: ,,My Here en my God" sal die 
kerk, en sal die sondaarmens ook eers moet besef 
dat hy sonder Christus, die gekruisigde en opge- 
wekte Heer, 'n dieptepunt belewe vol vertwyfeling 
en sondeskuld; en dat daar alleen ontkoming uit 
hierdie dieptepunt van ellende verkry kan word, en 
op die hoogtepunt van verlossing en blydskap uit- 
gekom kan word deur Hom wat deur sy kruisiging 
en opstanding die donker Vrydag tot 'n Goeie Vry- 
dag gemaak het. 


Joh. Dreyer. 











'N MERKWAARDIGE VERGELYKING 


Onder die opskrif: ,,Politieke Messianisme'” het 
daar op 9 November 1972 in Hervormd Weekblad in 
Nederland 'n lesenswaardige artikel verskyn van die 
hand van die bekende Amsterdamse predikant, dr. 
W. Aalders. 


Hy wys in sy artikel daarop dat daar nou tweërlei 
evangelieprediking in die kerk gehoor word. Naas die 
reformatoriese prediking van versoening van sonde 
deur die offerande van Jesus Christus aan die kruis, 
van vergewing en bekering, het daar nou 'n nuwe 
prediking gekom wat hy noem die politieke Mes- 
sianisme. In hierdie prediking, sonder Pase en Pink- 
ster, gaan dt om wêreldpolitieke ideale. Dit gaan oor 
Viëtnam, die derde wêreld, apartheid, rasseprobleme 
en So meer. 


In hierdie politieke Messianisme gaan die Wêreld- 
raad van Kerke voorop. Dit blyk ook uit die onlangse 
benoeming van 'n nuwe sekretaris vir die Wêreld- 
raad van Kerke. Uit persberigte blyk dit dat dr. 
Potter, die nuwe sekretaris uit die Wes-Indiese 
eilande, 'n sterk voorstander is van die politieke 
Messianisme. Dit vind 'n mens ook in sy kersbood- 
skap wat onlangs in Suid-Afrika bekend geword het. 


Potter sal ongetwyfeld die kerke voortlei in die 
rigting van ,,politieke gebondenheid met die bevry- 
dingsbeweginge”, asook in die kweking van goeie 
wil met die kommunistiese regerings en linkse partye 
en in die beskikbaarstelling van groter fondse vir die 
bestryding van imperialisme en rassisme. ,Al die 
politieke stromings”, so skryf dr. Aalders ,,word dus 
geintegreer in die wêreldomvattende heilswerk van 
Jesus Messias”, en daardeur word die heil van God 
in Jesus Christus verander in sy diaboliese teendeel. 


Hierdie stelling word dan nader toegelig deur 'n 


merkwaardige vergelyking naamlik 'n vergelyking 
tussen die Islam aan die een kant en die politieke 

Messianisme van die Wêreldraad van Kerke aan die 
ander kant, tussen Cairo en Genéêve. 


Dit is bekend dat die Islam of Mohammedanisme 
leer dat hulle geloof met geweld uitgebrei moet 
word. So 'n oorlog word deur hulle bestempel as 'n 
heilige oorlog. Hierdie leer het weer sterk na vore 
gekom in 'n Islamitiese kongres verlede September 
in Cairo. Op die kongres is 'n rapport aanvaar wat 
leer dat die wêreld in twee dele onderskei moet 
word naamlik in die ,,Huis van Islam” en in die ,,Huis 
van die oorlog”. Onder die ,,Huis van die oorlog” 
word dié deel van die wêreld verstaan, wat nie deur 
Islamitiese regerings geregeer word nie, maar waar 
daar wel Mohammedane woon. Dit is die opdrag van 
die gelowiges om so 'n land deur 'n heilige oorlog tot 
Islamitiese gebied te maak. 


Dr. Aalders voeg hieraan toe: ,,Volgens die kon- 
gres moet nou die Palestynse bevrydingsbeweginge 
met hulle aanslae en terreurdade as fasette van die 
heilige oorlog beskou word. Die Islamitiese state is 
dan ook verplig om die beweginge te steun.” 


En nou kom die merkwaardige vergelyking: 


Waarin”, so vra dr. Aalders, ,,verskil die Islami- 
tiese kongres in Cairo van die vergadering van die 
Wêreldraad van Kerke in Utrecht... ? Waarin ver- 
skil die Palestynse bevrydingsbeweging van al die 
ander bevrydingsbeweginge in Afrika en Suid-Ame- 
rika?” Hy vra verder wat die verskil is tussen die 
geldelike steun uit Cairo vir ondermynende aksies 
en dié uit Genêve vir dergelike gewelddadige doel- 
eindes. ,,Prinsipieel”” so meen hy, ,is daar geen enkel 
verskil tussen die heilige Islamitiese oorlog en die 
Christelike Messianisme.” 


Dit wil sê, dat die Christelike kerke, net soos 
die Islam, die toepassing van geweld, terrorisme 


[1] Na volgende bladsy 














en moord goedkeur. Verder merk dr. Aalders op 
dat ,,die kerke hulle nie skaam om die heilswerk 
van God in Jesus Christus te verbind met dood en 
verderf nie,” en die hantering van die afskuwelikste 


wapens. 


Met hierdie daad het die Wêreldraad volgens dr. 
Aalders sy beginsel ontrou geword en sy Verlosser 
verloën. Daarom het die Wêreldraad geen boodskap 


meer nie. Sy sout het smaakloos geword. Hy het 


PAASOORDENKING...... 
Waarom My Verlaat? 


Lees: Matt. 27:31-56. 

Teks: Matt. 27:46: ,My God, my 
God, waarom het U My verlaat?” 

Wanneer ons die Twaalf Artikels 
van ons algemene Christelike geloof 
bely, dan klink dit op die oor af of 
daar iets ontbreek. Tussen ,,gebore 
uit die maagd Maria” en ,,gely het 
onder Pontius Pilatus”, het daar tog 
seker ook baie gebeur wat geglo moet 
word. Maar vanaf sy geboorte, by 
Pontius Pila:us verby tot by die kruis, 
loop daar ester een lyn deur wat be- 
skryf en bely word met die woorde: 
,wat gely het . . .” Dit wys nie net 
op die laaste dae van sv lewe nie, dit 
beskryf sy hele lewe na sy menslik- 
heid. Die krin val reeds onder die 
skaduwee van die kruis. Daar 1ê `n 
element van waarheid in die ou le- 
gende dat die kruis van Jesus uit die 
hout van die krip gemaak is. 

Tog mag ons nie Jesus se lewe 
tussen Betlehem en Golgota verby- 
gaan sonder om sy heerlikheid en mag 
te verkondig nie. Dit bly egter `n 
verborge heerlikheid wat telkens met 
sy verkondiging en begeleidende te- 
kens die lig laat deurskyn na die op- 
standing. Die aspek van sy lewe bly 
egter smartlike lyding. 

Selfs as opvoeder van sy volk en 
leermeester van sy dissipels het Hy 
nie volkome sukses gehad volgens ons 
standaarde nie. Die skares van die 
volk keer hulle rug op Hom en Hy 
stel selfs aan sv dissipels die keuse 
om maar van Hom af weg te gaan. 
Petrus verloën Hom, Judas verraai 
Hom en in Getsemané kan drie van 
Sy geliefde dissipels nie saam met 
Hom waak nie. Die staat is teen Hom, 
die kerk is teen Hom: die dienare is 
teen Hom; Hy het sy eie menswees 
teen Hom want daarvoor het Hy mens 
geword. 

Sy lydensweg loop van die krip in 
Betlehem tot bv sv kruisdood op Gol- 
gota. In Gesemané bid Hy in menslike 
angs: ,.My Vader, as dit moontlik is, 
laat hierdie beker by My verbygaan.” 
Maar in gehoorsaamheid aan Sy roe- 


ping voeg Hy by: ,nogtans nie soos 
Ek wil nie, maar soos U wil”. Van 
hier af reik dit na `n hoogtepun: die 
doringkroon, die spot, slae en hoon, 
— die kruis! En wanneer die duis- 
ternis Hom ongeveer drie uur die 
middag omring het, roen Hy vanuit 
`n godverlatenheid: .. My God, my God, 
waarom het U My verlaat?” 


DS. C. J. BOTHA 


Opvallend dat hierdie kruiswoorde 
omtrent die negende uur' uitgeroep 
word. Dit is die tvd van die aandoffer 
en die aandesebed asook die tyd vir 
die reukwerk in die heiligdom. Oral 
onder Israel styg daar gebede op: 
,Laa: my gebed as reukoffer voor u 
aangesig staan. die opheffing van my 
hande soos die aandoffer”. In dieself- 
de uur het God sv heilsopenbaring 
aan Sagaria gedoen. In hierdie uur 
bid Jesus ook aan die kruis. 
Ook hierdie bange klag in `n van-God- 
en-mens-verlatenheid word as `n lief- 
like reukwerk voor God se aangesig 
gestel, want ondanks die onpeilbare, 
smartlike verlatenheid en eensaam- 
heid aan die kruis, bly Hy nog aan 
God vashou — vanuit sy godeverlaten- 
heid roep Hy nog: ,My God, my 
GAT 

In menslike verbystering vra Hy: 
,Waarom . . . ?”, want as mens on- 
dergaan Hy die swaarste wat daar te 
ly is: om van God verlate te wees! 
Di: beteken om seen ervaring van die 
Vaderliefde te smaak nie en om alleen 
maar die toorn en hellesmart oor Hom 
te laat heensolf. Uit hierdie eensaam- 
heid klink die ..waarom?”. Maar dit 
is `n waaragtig en sondelose ,,waar- 
om?” wat Hy uiter. want tog ken Hy 
Sy weg, stap vir stap. Daarom laat 
die vasgegrepe band met My 
God . . . ”, reeds `n ligstraal van 
oorwinning in die duisternis deur- 
breek. 


Ons moet ons in diepe ootmoed 
neerbuis, want dit het alles vir ons 


eintlik tot die heidendom teruggekeer. 

Hoe verder die Wêreldraad op sy linkse pad na 
rewolusionêre Messianisme voortgaan, hoe duide- 
liker word dit dat die Hervormde Kerk 'n wyse 
geloofsdaad gedoen het toe hy met die Cottesloe- 
beraad in 1960 hom nie langer met hierdie verwêreld- 
likte en verpolitiekte liggaam wou vereenselwig het 
nie en daarom uitgestap het. 


Joh. Dreyer. 


geskied — sowel die Godverlatenheid 
as die waarom-vraag. Hy het die vraag 
gevra sodat ons die antwoord sal weet: 
Die angste. donkerheid. hel en liefde- 
loosheid moes Hy verduur, sodat ons 
vreugde, lig. hemelse heerlikheid en 
vergewende liefde van die Vader kan 
smaak. Hy moes van God verlate wees 
sodat Hy ewig by ons kan bly, en ons 
nimmermeer deur Hom verlaat sou 
word nie. 


Ons word ook deur tydelike nood en 
vertwyfeling tot ,waaroms' gebring. 
Maar ook in hierdie sondige nood van 
ons dring Jesus in en gee ons rus en 
vrede vir ons gemoed. Daarom moet 
ons ons skaam en bedroef wees oor 
ons ongeduld en twyfel en kan ons 
liewer vra: Waarom ook vir my, 0 
Heiland, met u saligheid. 


Wanneer ons die troos van sy ver- 
bystering en die versoening van sy 
Godverlatenheid ken, dan word dit: 
My siel is stil tot God, wat buig jy 
jou neer in my! Dan is dit innige ver- 
basing oor God se heil: Immanuel — 
God met ons. — Amen. 

DANKDAG VIR DIE OES —, 


od MA here 


ELKE GOEIE GIF EN 


Lees: Jakobus 1:1-18. 

Teks: Jakobus 1:17: ,Elke goeie gif 
en elke volmaakte gawe daal van bo 
af neer, van die Vader van die ligte, by 
wie daar geen verandering of skadu- 
wee van omkering is nie.” 


Die vraag bestaan seker in baie 
gelowiges se harte of ons in 'n jaar 
soos die afgelope jaar met sy gewel- 
dige droogte en totale misoeste nog 
'n dankdag vir die oes kan hou? As 
die lande nog van die vorige jaar af 
ongeploeg lê, 6f die gesaaides staan 
spierwit verdroog op die lande, 6f 
daar het net die stoppels oorgebly van 
'n veelbelowende oes wat deur die hael 
verwoes is, hoe kan ons dan nog 'n 
dankdag vir die oes hou? En waarvoor 
moet ons dan dank? Uit die verklaring 
van ons teks sal dit duidelik word 
dat ons beslis so 'n dankdag moet hou, 
selfs al staan daar vanjaar niks op die 
lande nie. Want daar is sekere dinge 
en gebeure in die lewe wat vir ons 
na 'n onberekenbare verlies of teë- 
spoed lyk, maar wat in werklikheid 
groot verborge seëninge inhou, waar- 
voor ons God ewig moet loof en prys. 

Die apostel Jakobus skryf in ons 
teks: ,Elke goeie gif en elke vol 
maakte gawe daal van bo af neer, .. .” 
,Elke goeie gif”. Hierdie woorde be- 
teken ,,elke goeie geskenk”. En hier- 
mee bedoel Jakobus daardie baie 
dinge wat elke dag deur God aan ons 
gegee word en wat ons meestal as 
vanselfsprekend beskou. Vir die boer 
is dit die reën op tyd, die groeikrag 
in die grond, gunstige weersomstan- 
dighede, voorspoed met die beplan- 
ting, bewerking en insameling van die 
oes. Dit sluit ook baie dinge in wat 
elkeen van ons meestal as vanselfspre- 
kend beskou, soos goeie werksomstan- 
werk, die bord kos op ons tafel, die 
motor waarmee ons ry, ons hande, 
voete, oë, ore, ensovoorts. Die meeste 
van hierdie dinge sien ons nie as 
gawes van God nie, maar as dinge wat 
ons vanselfsprekend moet hê as 
dinge waarvoor ons self hard geswoeg 
en gesweet het. Maar Jakobus se baie 
duidelik: Dit ,,daal van bo af neer”. 
Die groot Gewer daarvan is bo in die 
hemel en nie onder op die aarde nie. 
Alles wat ons het en wat ons is kom 
slegs van bo af, van Géd af. Hy is die 
Gewer van alles, selfs van die mees 
vanselfsprekende dinge. Uit die oor- 
spronklike Grieks is dit duidelik dat 
hierdie geskenke aanhoudend van God 
af neerdaal, eintlik soos 'n onophou- 
delike stroom. Jakobus kan dit ook 
mvgoeie” geskenke noem, juis omdat 

Tell Me 


dit van God af kom. En Hy alléén 
moet daarvoor geloof en gedank word. 

Maar, nou sê Jakobus verder dat 
God ook die Gewer is van ,,elke vol- 
maakte gawe”. Op die oog af lyk dit 
of hierdie woorde maar dieselfde bete- 
kenis het as die woorde ,elke goeie 
gif”. En tog is dit nie so nie; dit 
omvat veel meer. ,,Volmaakte gawe” 
beteken in die oorspronklike Grieks 
eintlik: daardie gawe wat God aan die 
mens gee met 'n sekere doel en waar- 
van die doel dan ook bereik word. 
Hierdie gawe het 'n diepere en meer 
geestelike betekenis. So was God se 
mees volmaakte gawe sy eie Seun, 
Jesus Christus, wat Hy aan elkeen van 
ons gegee het. God het sy Seun oorge- 
gee tot in die dood aan die kruis, 
sodat Hy ons van ons sondes kon ver- 
los. En hierdie gawe van God het sy 
doel bereik, want Jesus Christus het 
uit die dood opgestaan; Hy het sonde 
en dood oorwin en Hy skenk die ewige 
lewe aan elke sondaar wat in Hom 
glo. Vir hierdie volmaakte gawe moet 
ons God se Naam gedurig grootmaak 
en prys. 





DS. J. H. BREYTENBACH 


Maar, onder hierdie ,,volmaakte 
gawe” val nog iets anders ook wat 
ons gewoonlik nie as 'n gawe, as `n 
wins beskou nie, maar wat ons eerder 
as `n verlies sien. Ons vind dit dan 
ook erg moeilik om God daarvoor te 
dank. Sulke ding is byvoorbeeld van- 
jaar se geweldige droogte en groot 
misoeste of allerlei beproewinge by- 
voorbeeld teëspoed, 'n ongeluk, siekte, 
ensovoorts. Al vind ons dit menslik 
gesproke erg moeilik om dit as 'n 
volmaakte gawe uit die hand van God 
te sien en daarom God daarvoor te 
loof en te prys, is dit tog iets wat 
deur die alwyse God oor en in ons 
lewens gebring en gegee word, en 
waarmee God sy besondere doel het. 
As God ons daardeur nader aan Hom 
trek en dieper van Hom afhanklik 
maak, dan was daardie beproewing 
wat ons as `n groot verlies beskou 
het en waaroor ons erg bedroef of 
selfs opstandig was, eintlik 'n vol- 
maakte gawe van God waaroor ons ons 
moet verheug. Al verloor ons in hier- 
die lewe ook alles, dan wen ons deur 
die genade van God `n onskatbare, 
onverderfbare rykdom. Soos die apos- 
tel Paulus in 2 Kor. 4:17 sê: ,,Ons 
ligte verdrukking wat vir 'n oomblik 
is, bewerk vir ons 'n alles oortreffen- 
de ewige gewig van heerlikheid.” 


VOLMAAKTE GAWE 


Die apostel Jakobus vind die grond 
en oorsaak van hierdie saak hierin: 
God is onveranderlik! Want hy sê: 
,Elke goeie gif en elke volmaakte 
gawe daal van bo af neer, van die 
Vader van die ligte, by wie daar geen 
verandering of skaduwee van omke- 
ring is nie.” Die woorde ,,Vader van 
die ligte” wil sê God is die Vader of 
Skepper van alle ligte bo in die he- 


mele naamlik die son, maan en 
sterre. God is die oorsprong 
van alle lig. 1 Joh. 1:5: ,God 


is lig, en geen duisternis is in Hom 
nie”. By dié God wat die Gewer is 
van alle gawes en wat die Oorsprong 
van alle lig is, is ,geen verandering 
of skaduwee van omkering nie”. Die 
hemelliggame beweeg en verander 
voortdurend van posisie en dit veroor- 
saak verduisteringe en donkerheid. As 
die son of die maan skyn, dan is dit 
lig, maar as dit ondergaan, dan word 
dit donker op aarde. Hier benede geld 
veranderinge en verduisteringe, maar 
by Géd is daar nooit verandering of 
duisternis nie. Waar God is, daar is dit 
altyd lig; daêar is genade, vergewing 
en lewe vir elkeen wat in Hom glo. 
In eenvoudige, praktiese taal kan ons 
dit sê stel: God is die Gewer van 
alle goeie gawes in elkeen van ons 
se lewens. Daar daal 'n onophoudelike 
stroom van ryke seëninge op elkeen 
van ons neer, elke oomblik van elke 
dag. God verander nooit in sy liefde 
en genade oor ons nie, ook wanneer 
Hy beproewings soos droogtes, siekte, 
dood, skade, ensovoorts oor ons laat 
kom. Dit beteken miskien `n groot 
tydelik- aardse verlies, maar uiteinde- 
lik beteken dit miskien 'n groot wins as 
ons geloof daardeur opgebou word, 
ons nader aan God getrek word en 
ons die ewige lewe verkry. En daar- 
voor kan, mag, ja, méét ons God ewig 
loof en prys. S6 gesien kan en moét 
ons almal deelneem aan die dankdag 
vir die oes, al staan daar ook géén ge- 
saaides op die lande, of al het ons self 
geen lande nie. Want God se goedheid 
en genade is oneindig groot oor ons. 


Kom ons sing op hierdie dankdag 
vir die ons en elke dag van ons lewe 
saam met Gesang 25:3: 


,Deur U geleer, ken ek in God 
die allerbeste Vader, 
en ieder onspoed in my lot 
bring my sy liefde nader; 
Hy skenk my selfs in ramp en druk 
die ware vrede en rein geluk — 
daarvoor sy Hom dié ere! 


AMEN. 

















TEE TB ETA 


Ga The Aar Es Ed N 


In diens van die Here — in hierdie 
teken staan Jeremia se lewenswerk. 
Hoewel Jeremia se opdrag wyer strek 
as sy volk, is dit sy eintlike taak: om 
aan hierdie volk, vir wie hy liewers 
geluk wou profeteer, die ondergang 
aan te sê. By Jeremia vind ons daar- 
om reeds in die feit van sy lewe, sy 
profeetwees en die uitvoer van Sy 
roeping die verkondiging van die al- 
lesopeisende gehoorsaamheid aan die 
Here. Natuurlik kom hierdie verkon- 
diging ook tot uiting in sy woorde, 
maar in die lewe en boodskap van 
die profeet vind ons die onlosmaak- 
like versmelting van leer en lewe, al 
het dit in die lewe van die profeet 
baie eensaamheid en verdriet gebring. 


Die God wat Jeremia verkondig is 
skepper van die wêreld, almagtig en 
alwetend. Alles wat op aarde lewe het 
hulle bestaan aan Hom te danke 
(32:17). Omdat Hy skepper is, is Hy 
ook Heer van die wêreld, in so `n 
mate dat Hy die heerskappy oor die 
bewoonde wêreld aan die Babiloniërs 
kan oorgee ,selfs koning Nebukad- 
nesar sy dienskneg kan noem (27:6). 
Hy is nie net die Heer wat heerskappy 
uitoefen oor volke en lande nie, maar 
ook oor die enkeling; wat nie net uit 
die verte regeer nie en toekyk nie, 
maar die kenner is van die harte 
(1:8, 17:10). 


Hoewel God die volkere almal ge- 
skep het, het Hy Israel verkies. Hy 
het hulle uit Egipte bevry, aan hulle 
die land Kana#in geskenk en hulle be- 
waar sonder enige verdienste aan 
hulle kant. Uit eie vrye wil en liefde 
het Hy hulle verkies en sy liefde op 
hulle uitgestort. Van Israel se kant 
het Hy liefde en trou verwag, uit 
dankbaarheid vir sy liefde en trou aan 
hulle. Hierdie wedersydse houding tus- 
sen God en Israel (hoewel dit een- 
sydig, van God se kant af) tot stand 
gekom het, word 'n verbond genoem. 
Die Here was die Verbondsgod van 
Israel, 'n verhouding wat meermale by 


Jeremia op die volgende wyse om- 
skrywe word: Ek (die Here) sal vir 
julle 'n God wees, en julle sal vir My 
'n volk wees (Jer. 7:23 en ander 
plekke). 

As die Here verkies beteken dit 
nie net `n geweldige voorreg nie, 
maar ook 'n geweldige verantwoorde- 
likheid. Sy volk sal by Hom veilig 
wees, maar dan moet hulle Hom as 
God in hulle lewe erken. Die houding 
van Israel in Jeremia se dae en die 
prediking van Jeremia daarteen bly 
altyd vir die volk van God 'n ernstige 
waarskuwing om die genade van God 
nie as 'n reg nie, maar as 'n dankbare 
voorreg te beskou. Dit is nie iets om 
mee te spog nie. Dit kan 'n selfver- 
sekerdheid in die hand werk wat nie 
na die Here toe lei nie, maar juis van 
Hom af wegvoer. Israel was 'n goeie 
voorbeeld daarvoor hoe 'n mens nie 
met hierdie voorreg van Gods kant 
af moet maak nie. Hulle het wel die 
unieke verbintenis tussen God en hul- 
le aanvaar, maar niks daarvan gedink 
om ook vreemde gode te vereer nie. 
,Jy mag jou voor hulle nie neerbuig 
en hulle nie dien nie” (Exod. 20:5) 
het hulle rustig verontagsaam. 


Nie net vertroue op afgode is teen 
die wil van God nie, maar ook self- 
vertroue, dit wil sê die vertroue op 
menslike krag. Hulle het hulle ver- 
troue daarop gestel dat Jerusalem 
oninneembaar was, en het die bondge- 
nootskap met buitelandse state as 'n 
beter beveiligingsmaatreël as vertroue 
op die Here beskou. 


Die verkeerde houding teenoor die 
Here werk nie net verwoestend op die 
godsdienstige lewe nie, maar ook op 
die hele gebied van die sedelikheid. 
Bedrog het die grondslae van die 
samelewing geword, en onreg, ver- 
drukking van die armes, weduwees en 
wese, partydigheid in die regspraak, 
onsedelikheid, ja, selfs moord het die 
orde van die dag geword. Was dit 
hoe hulle vir God 'n volk wou wees? 


DIE BOODSKAP 
VAN DIE 
BOEK 


JEREMIA (iii) 


PROF. DR. W. C. VAN WYK 


Hulle godsdienstige lewe het inhoud- 
loos geword, want hulle het gemeen 
die getroue tempelbesoek en nakom 
van die kultiese voorskrifte was die 
wyse waarop hulle aan die Here ge- 
hoorsaam was. Maar die profeet het 
hierdie selfbedrog aan die kaak ge- 
stel, want die tempeldiens kan nie 
'n vrybrief vir die sonde wees nie. 
Leer en lewe moet `n eenheid wees. 
Geloof en werke moet met mekaar 
verenig word. Die Here sou sonder 
tempel en tempeldiens nie minder 
God wees nie — dit het die balling- 
skap duidelik aangetoon. Die tempel- 
rede van Jeremia in hoofstuk 7 bly 
een van die luidste waarskuwings vir 
alle tye teen die vormgodsdiens. ,,Die 
Here se tempel is dit”, 'n valse ver- 
troue in die onskendbaarheid van die 
tempel, is geen waarborg teen onder- 
gang en veral geen dekmantel vir on- 
gehoorsaamheil nie. 


Vermaning op vermaning, waarsku- 
wing op waarskuwing het hulle nie 
gebaat nie. God is geduldig met sy 
oordeel. Maar waar geen berou en 
bekering is nie, moet die oordeel on- 
herroeplik kom. Die onheil wat Jere- 
mia uit die noorde sien kom het, was 
die ,,vrug van hulle planne”; die Here 
straf nie onverdiend nie. Geleidelik 
het dit duideliker geword, waarskyn- 
lik ook vir Jeremia self geleidelik 
duideliker, dat die vyand uit die 
noorde die Babiloniërs sou wees. Vir 
Jeremia was daar vir die volk eers 
heil en geluk moontlik na die ver- 
woesting van die land en die ver- 
nietiging van die volk. Deur die kata- 
strofe heen louter God 'n oorblyfsel, 
Hy gee sy volk nie volkome prys nie, 
gaan nog met hulle verder na 'n nuwe 
toekoms. Van dié toekoms verwag 
Jeremia 'n koning uit die geslag van 
Dawid en 'n kennis van God indie 
harte van die mense. Dan sluit God 'n 
nuwe verbond met sy volk, wanneer 

SKRIFVERKLARING ...... 


Een van die probleme waarmee ons 
te doen kry as ons probeer verstaan 
wat die boek Hosea aan ons verkon- 
dig, is dat daar nie `n logiese ont 
wikkeling van gedagtes en uitsprake is 
nie. Die grondtoon van die boek is 
oordeelsprediking. Tog kom daar tel- 
kens heilsprediking na vore, SOOS ons 
dit in hoofstuk 11 aangetref het. Nou 
Sou 'n mens n4 hoofstuk 11 hoogstens 
nog `n verdere uitbreiding van die ge- 
dagtes van die heil in die eindtyd 
verwag het, met `n volk wat deur die 
oordeel heen gered is en nou die 
beloofde land bewoon. Hoofstuk 12 
begin egter weer met 'n klag teen 
Efraim, dit is Israel, die noordelike 
ryk: 

1. Efraim het My omsingel met 
leuens, en die huis van Israel met 
bedrog. 

Nou word Juda ook bygetrek, maar 
voor ons die gedagte verder kan volg, 
stuit ons op `n moeilike probleem 
met die teks. Die vraag is: word daar 
oor Juda iets gunstigs gesê, of iets 
ongunstigs? Die Afrikaanse Bybel ver- 
taal dit as iets ongunstigs: 

Terwyl Juda nog altyd bandeloos is 
teenoor God, ja, teenoor die Aller- 
heiligste, die Getroue. 

Stel daarteenoor die vertaling van 
prof. H. W. Wolff in sy kommentaar 
op Hosea: maar Juda gaan nog met 
God om en bly getrou aan die Heilige. 

Daar is inderdaad veel in die guns 
van Wolff se verklaring, maar daar- 
teen staan dat hy op grond van sy 
weergawe van vers |1 in vers 3 die 
woord ,,Juda” met ,,Israel” vervang. 
As die Here 'n twis met Juda ook het, 
lyk dit die beste om te aanvaar dat 
daar in vers 1 ongunstigs oor Juda 
gesê word. Ons volstaan dus met ons 
Bybel se weergawe, omdat ons terug- 
deins van `n teksverandering in vers 
3. Dit neem nie weg dat die woord wat 
in die Afrikaanse Bybel met ,,bande- 
loos is” en deur Wolff met ,,gaan 
om met” weergegee word, nog nie 
genoegsaam begryp word nie. 

Die klag word voortgesit met `n 
verdere uiteensetting van Efraim se 
skuld. 

2. Efraim hou hom besig met wind, 
en hy agtervolg die oostewind; die 
hele dag vermeerder hy leuens en 
geweld, en hulle sluit `n verbond met 
Assur, terwyl olie na Egipte gevoer 
worddis BA BAD MEDE. Too ik or. 

Daarmee is die klag gestel: Efraim, 
dit is die noordelike ryk, Israel, het 
in sy diplomatieke en ekonomiese op- 
tredes `n valse spel gespeel, wat vir 
homself geen voordeel sal bring nie. 
Terwyl hy aan die een kant `n verdrag 
van onderhorigheid met Assirië aan- 
gegaan het en aan Salmaneser, die 
Assiriese koning, belasting betaal het, 

HOSEA 12 


het hy aan die ander kant die onder- 
steuning van Egipte teen Assirië pro- 
beer verwerf (kyk 2 Kon. 17, 1-4). Die 
olyfolie is vermoedelik gebruik as be- 
taling aan Egipte vir sy hulp. Hierdie 
valse ontrede van die Godsvolk is nie 
net `n oorreding van die verdrag met 
Assirië nie; dit is sonde teen God. 





PROF. DR. J. P. OBERHOLZER 





Nadat die klag gestel is, kom die 
uitspraak: 

3. Die Here het ook `n twis met 
Juda, en Hy sal oor Jakob besoeking 
doen volgens sy weë, hom vergeide 
1a sy dade HE EE 


Die Here gaan met die steeds bande- 
lose Juda `n regstryd voer (`n , twis”). 
Wat die presiese klag teen Juda is, 
word nie gesê nie en die verloop en 
afloop van die geding word nie ge- 
noem nie. Die profeet het Juda ter- 
loops genoem omdat hy nou eers wil 
ingaan op die herkoms van die twee 
volke. Albei stam van Jakob af, en 
die benaming ,.Jakob” word elders 
soms gebruik om net die noordelike 
ryk aan te dui, soms ook om die hele 
volk, Israel en Juda, aan te dui. Die 
besoeking oor Jakob het blykens vers 
9 en 14 hier spesifiek met die noorde- 
like ryk te doen. Maar eers word die 
lewensloop van Jako) kortliks geskets, 
en daaraan `n vermaning gekoppel: 


4. In die moederskoot het hy sy 
broer by die hakskeen gehou, en in sy 
manlike krag het hy met God gewor- 
stel. 


5. Ja, hy het met die Engel ge- 
worstel en die oorhand gekry, hy het 
geween en Hom gesmeek. By Bet-el 
het hy Hom gevind en daar het Hy 
met ons gespreek. 


6. En Here God van die leërskare, 
Here is sy gedenknaam. 


7. En jy, tot jou God moet jy terug- 
keer, beoefen liefde en reg en hoop 
gedurigdeur op jou God. 


Ongelukkig laat die Afrikaanse ver- 
taling nie goed uitkom dat Jakob in 
'n baie ongunstige lig gesien word 
nie. So kan ons .by die hakskeen 
gehou” beter vertaal met ,,bedrieg”, 
,ons” in die laaste reël van vers 5 
vervang met ,,hom”, en ,,hy Hom ge- 
vind” met ..Hy hom gevind”. Israel se 
teenswoordige toestand stem dus oor- 
een met die lewensloop van sy VOor- 
vader. Reeds voor geboorte het die 
bedrieër sy eie broer nrobeer bedrieg 
deur hom te probeer verhinder om 
eerste gebore te word. Toe hy by 
Bet-el met God geworstel en die oor- 
hand oor Hom gekry het, het hy die 
seën wel al wenend en smekend gevra, 
maar tegelyk gesê: Ik laat U nie los 


voor U my seën nie (Gen. 32:26). En 
dit het geskied nadat die Here reeds 
tevore sy seën aan Jakob by Bet-el 
beloof het. Deur die gedenknaam van 
die Here te beklemtoon, word teen- 
oor die konsekwente bedrieglike van 
Jakob die bestendige trou van God 
gestel. 

Dan volg `n vermaning aan die Ja- 
kob van die profeet se tyd, die volk 
Israel. Die Here het destyds aan Jakob 
gesê: ,.En kyk, Ek is met jou, en Ek 
sal jou bewaar oral waar jy heengaan, 
en Ek sal jou terugbring in hierdie 
land; want Ek sal jou nie verlaat nie, 
totdat Ek gedoen het wat Ek jou gesê 
het” (Gen. 28:15). Die God wat dit 
destyds gesê het, Wie se gedenknaam 
HERE is (Ek is wat Ek is), sy trou 
is onwrikbaar en na Hom moet die 
volk terugkeer, sodat Hy sy belofte 
gestand kan doen. Hierdie terugkeer 
moet egter eg wees. Nie soos Jakob 
destyds sake in eie hande geneem het 
toe hy die liefde en reg met bedrog 
vervang het om sy broer se eersge- 
boortereg te beroof en sy vader te 
bedrieg nie. Die beoefening van liefde 
en reg bestaan ook in die vertrouens- 
volle afwagting van Gods handeling 
op sy tyd en wyse. 

Ook hier nog, na soveel oordeels- 
aankondigings wat die ondergang van 
Israel as finaal en vasstaande uitge- 
spreek het, staan dus nog weer `n 
moontlikheid van verlossing oop. 
Maar: geen verlossing sonder beke- 
ring! Die oproep tot Israel is: keer 
terug! Keer terug tot God in jou 
handel en wandel. Vertrou op Hom, 
nie op valse diplomatieke spel nie. 
Alleen so is daar hoop vir land en 
volk. 


DIE BOODSKAP 
VAN JEREMIA 

almal, eroot en klein. Hom sal ken 
,want Ek sal hulle ongeregtigheid 
vergewe en aan hulle sonde nie meer 
dink nie” (31:34). 

Die lewe en die prediking van Jere- 
mia is `n helder baken on die weg, 
Gods weg met ons, sy volk; van hom 
en van sy tyd uit val reeds die skadu- 
wee van dié kruis waaraan die enigste 
Middelaar tussen God en mens die 
vergewing van al ons ongeregtigheid 
sou bewerk. Maar Jeremia vermaan 
ook ernstig tot erns voor die almag- 
tige God. Hy onderrig ons grondig 
in die laaste deel van die kategismus, 
die deel van die dankbaarheid. Daar 
mag geen breuk wees tussen verlos- 
sing en dankbaarheid nie. 





(13) AS TOERIS DEUR ISRAEL, 


Ons groep het die oggend 'n Soge- 
naamde veerboot gehaal om oor die 
meer van Galilea te vaar na Kapér- 
naiim. Hierdie bootrit vanaf Tiberias 
(die dorp waar ons oornag het) na 
Kapérnaiim is in alle opsigte die 
moeite werd. Binne veertig minute is 
mens by jou bestemming... maar dis 


DR. P. J. THEO KOEKEMOER 


veertig minute waartydens jou gedag- 
tes in hoogste versnelling kom ... op 
hierdie meer (ook genoem ,,see” al 
hoewel dit beslis geen see is nie), hier 
waar Jesus Christus die storm stil 
gemaak het en die dissipels die vraag 
moes hoor: ,,Waarom is julle bang, 
kleingelowiges?” (Matt. 8:26). Langs 
hierdie ongeskonde oewers het Hy sy 
dissipels geroep: volg iy My. Hier het 
Hy soveel gelykenisse uitgespreek, 
wonders verrig . krankes genees! 
jieen wonder nie dat die dorp Kapér- 
naiim aan die noordweskus van hier- 
die meer genoem word .,sy eie stad” 
nie (Mait. 9:1). (Ons praat maar van 


LAND VAN DIE BYBEL 


KAPERNAUM 





'n Voorstelling van die Ark van die Verbond, uit klip gekap. Dis deel van 'n groot 
verskeidenheid van argeologiese vondse te Kapérnaim, aan die oewers van die 
meer van Genesaret, 





Kapérmaim: Die deels herstelde ruine van 'n Joodse sinagoge, miskien gebou in 
die tweede eeu na C. Alles was onder die aarde bedek. Argeoloë het hierdie 
restorasiewerk begin in 1866 en gaan tot vandag daarmee voort. 


,dorp” omdat die Bybelse begrip 
Stad” beslis nie ons stadsbegrip is 
nie.) 

Die oorspronklike Semitiese naam 
van Kapérnaiim is eintlik KfarNahum, 
wat beteken: dorp van Nahum. Daar 
bestaan geen bewyse dat hierdie Na- 
hum dieselfde persoon is as die pro- 
feet Nahum nie. Ons lees (Matt. 4:18) 
,En Hy het Nasaret verlaat en gaan 
woon in Kapérnaim aan die see, in 
die gebied van Sebulon en Naftali”. 
Behalwe dat die evangeliese verhale 


talle kere na hierdie dorp verwys, 
vind ons onder andere dat ook die 
groot geskiedskrywers Flavius Jose- 
phus (eerste eeu na C.) en Eusebius 
(vierde eeu n.C.) melding maak van 
die dorpie (in Engels ,,village”) Ka- 
pérnaim. Wanneer mens hier voet 
aan wal sit en die verlate ruines jou 
aanstaar, dink jy onmiddellik aan die 
woorde wat Jesus oor hierdie plek uit- 
gespreek het omdat die inwoners die 
evangelie nie wou aanvaar nie. 
Alhoewel Kapérnatiim dus geen stad 


in ons sin van die woord was nie, weet 
ons dat dit `n belangrike vissershawe 
was en een van die vernaamste handel- 
sentra van Galilea. Ook was dit geleë 
aan die karavaanroete tussen die Mid- 
dellandse See en Damaskus. Hier kon 
Jesus dus met allerlei mense in aan- 
raking kom, om van hieruit verder die 
evangelie uit te dra. Met Jesus se 
verhuising hierheen, word die profe- 
sie van Jesaja 8:23 en 9:1 vervul: 
,Want nie langer sal dit donker wees 
daar waar benoudheid is nie: in die 
eerste tyd het hy die land Sebulon en 
die land Naftali in veragting gebring, 
en in die laaste tyd bring Hy tot eer 
die weg na die see, die oorkant van 
die Jordaan, die streek van die hei- 
dene. Die volk wat in duisternis wan- 
del, het `n groot lig gesien; die wat 
woon in die land van die doodskadu- 
wee, oor hulle het 'n lig geskyn”. On- 
getwyfeld gaan met die koms van 
Jesus na Kapérnaim `n Messiaanse 
profesie in vervulling! Die naam Gali- 
lea beteken kring, omtrek. Reeds in 
die Ou Testamentiese tyd het dit `n 
mengbevolking van Arameërs, Ara- 
biere, Feniciërs en Grieke gehad. Hy 
het as 'n lig gekom vir die hele wêreld 
en nie slegs vir die Jode nie.” Van 
toe af het Jesus begin om te preek en 
te sê: Bekeer julle, want die koninkryk 
van die hemele het naby gekom” 
(Matt. 4:17). Hier het Hy dus ,ge- 
woon”, `n Eie huis het Hy seker nie 

gehad nie, want die jakkalse het gate 
en die voëls van die hemel neste, 
maar die Seun van die mens het geen 
plek waar Hy sy hoof kan neerlê nie, 
(Matt. 8:20). Dit was dus in hierdie 
omgewing waar Hy 'n paar van sy 
dissipels geroep het: Simon Petrus 
en sy broer Andreas (Mark. 1:16). 
Levi by die tolhuis (Mark. 2:14), Ja- 
kobus en Johannes, die seuns van 
Sebedéus (Mark. 1:19). 


Dit is dus hier waar Hy op die 
Sabbat die sinagoge ingegaan het, ge- 
preek het en die man met die onreine 
gees genees het (Mark. 1:21-28). Dis 
hier waar Simon Petrus gewoon het 
wie se skoonmoeder Hy van die koors 
gesond gemaak het . . . en so baie 
ander van hulle kwale genees het 
(Mark. 1:30 tot 34. Mark 2:1 tot 12). 
Dis hier waar Jesus die dienskneg van 
die Romeinse centurion (hoofman oor 
honderd) gesond gemaak het, 'n hoof- 
man van wie Hy gesê het dat Hy 
selfs in Israel so 'n geloof nie gevind 
het nie (Lukas 7:1-10). Ook is dit hier 
waar die dogtertjie van Jairus, die 
owerste van die sinagoge, uit die dode 
opgewek is, dieselfde sinagoge waar 
Hy die bekende preek gehou het oor 
die brood van die lewe. ,,Voorwaar, 
voorwaar Ek sê vir julle, dit is nie 
Moses wat die brood uit die hemel aan 
julle gegee het nie, maar my Vader 
gee julle die ware brood uit die hemel. 
Want die brood van God is Hy wat 
uit die hemel neerdaal en aan die 
wêreld die lewe gee. Toe sê hulle vir 
Hom: Here, gee ons altyd hierdie 
brood. En Jesus sê vir hulle: Ek is 
die brood van die lewe; wie na My 
toe kom, sal nooit honger kry nie; en 
wie in My glo, sal nooit dors kry nie” 
(Joh. 6:32-35). 


Wat het die argeologiese opgrawings 
te Kapérnaiim opgelewer? 


Sedert Charles Wilson in 1866 die 
aandag op Kapérnaiim gevestig het, 
is baie gedoen om hierdie Bybelplek 
argeologies bloot te 1ê. In 1894 het 
Giuseppi Baldi 'n begin gemaak. Die 
Duitse argeoloë KOHL en WATZIN- 
GER het in 1905 die sentrale en ooste- 
like dele van die sinagoge oopgegra- 
we. Vanaf 1905 tot 1914 het die Fran- 
ciskaner GAUDENTIUS ORFALI die 
sogenaamde Oktagonale kerk met sy 
mosaike ontdek asook die boonste lae 
van die dorpie tussen die sinagoge en 
die Oktagonale kerk. Hy het ook 'n 
deel van die sinagoge gerestoreer. In 
die jongste tyd is dit weer die Fran- 
ciskaanse vaders wat erns met die 
opgrawings alhier gemaak het. Ons 

'n Klipbak en roller wat gedien het as Olyfpers in Bybelse tye. Opgegrawe in 
Kapérnaiim. 


verwys na Virgilio Corbo en Stanislao 
Loffreda wat sedert 1968 tot vandag 
hier besig is. Hulle het `n aantal huise 
(huisies) blootgelê en beweer dat 
hulle die huis van die apostel Petrus 
gevind het, `n groot huis met `n hele 
aantal vertrekke. Vir ons lyk dit `n 
baie moeilike saak vir 'n argeoloog 
om te beweer dat hy die huis van `n 
sekere persoon gevind het te midde 
van soveel huise! Sou 'n gewone vis- 
ser soos Petrus so 'n groot huis kon 
bekostig het . . . of het hy `n ryk 
skoonmoeder gehad? 


Die vroegste muntstukke wat hier 
opgegrawe is dateer terug tot die tyd 
van die Antiochus IT (228-187 v.C.) 
en Antiochus IV Epiphanes 175-164 
V.C.). Die erdewerk (kruikstukke ens.) 
dui op dieselfde tydperk as 'n moont- 
like begindatum van die geskiedenis 
van, Kapérnaiim. Ook is dit duidelik 
dat die dorpie nie 'n belangrike stra- 
tegiese vesting met mure was tydens 
die eerste en tweede Joodse opstande 
teen die Romeine nie. Dis duidelik 
dat die Romeine die huise nie ver- 
woes het nie. Die dorpie het ook uit- 
gebrei deur die eeue. Die oudste deel 
van die dorp strek langs die meer 
aan die suidekant van die sinagoge. 
Uit die erdewerk is dit ook duidelik 
dat sedert die vierde eeu na C. die 
inwoners 'n redelike lewensstandaard 
gehandhaaf het. Wat egter duidelik is, 
is dat Kapernaim nie die Arabiese 
verowering van Palestina kon weer- 
staan nie. Die dorp het as't ware 
begin leegloop weens die onveiligheid. 
Muntstukke en erdewerk ontbreek na 


die 8ste eeu na C. Dit is eers in die 
twaalfde eeu dat enkele wonings weer 
gebou is. (Twaalfde eeuse muntstukke 
en erdewerk bewys dit) Die 13de 
eeuse skrywer Burchardus, skrywe: 
,Die eens bekende dorp Kapêérnaiim 
is tans omtrent veragtelik; dit bestaan 
uit sewe huise van arme vissers”. 


En vandag? Vandag bestaan Kapér- 
naiim uit die blootgelegde ruines met 
twee huise waar mense woon: `ʼn 
Franciskaanse klooster en `n Grieks 
Ortodokse kerk aan die oostekant. Dis 
hier waar die toeris met die Bybel in 
die hand gaan staan en lees die WEE- 
ROEPE van Jesus oor die drie onboet- 
vaardige stede, waarvan Kapëérnaim 
een was: ,Toe het Hy die stede waar- 
in die meeste van sy kragtige dade 
plaasgevind het, begin verwyt, omdat 
hulle hul nie bekeer het nie. Wee jou 
Gorasin, wee jou Betsaida want as in 
Tirus en Sidon die magtige dade plaas- 
gevind het wat in julle plaasgevind 
het, sou hulle hul lankal in sak en 
as bekeer het. Maar Ek sê vir julle, 
dit sal vir Tirus en Sidon verdraag- 
liker wees in die oordeelsdag as vir 
julle. En jy, Kapérnaiim, wat tot die 
hemel toe verhoog is, jy sal tot die 
doderyk toe meergestort word; want 
as in Sodom die kragtige dade plaas- 
gevind het wat in jou plaasgevind het, 
sou hy bly staan het tot vandag toe. 
Maar Ek sê vir julle dat dit vir die 
land van Sodom verdraagliker sal 
wees in die oordeelsdag as vir jou” 
(Matt. 11:20 tot 24). 


Ons het in die bus geklim en verder 
gery. Kapérnaiim is verlate! 


GROLËI em 


Ons kerk kom (D.V.) op 25 April 
en die daaropvolgende dae vir die 
sewe cen vyftigste keer byeen in sy 
driejaarlikse Algemene Kerkvergade- 
ring. Om die vergadering `n beheer- 
bare grootte te hou, is die afgevaar- 
digdes per gemeente beperk tot een 
kerkraadslid in plaas van twee soos in 
die verlede. Ongelukkig het ek by die 
skrywe hiervan nog nie `n agenda van 
die vergadering voorhande nie. Daar 
is dus nog geen algemene indruk selfs 
te vorm van wat die vergadering 
inhou nie. 





DR. A. J. G. DREYER 





Ek kan alleen maar hoop dat die 
vergadering onder andere ook dringen- 
de aandag sal skenk aan die ernstige 
tekort aan predikante, die voorge- 
stelde wysiging van die teologiese 
opleiding en die groei en agteruitgang 
van ons kerk. 

Die groei van ons kerk kan kortliks 
geillustreer word. Vanaf 1952-72 groei 
die belydende lidmatetal met 42,698 
tot `n totaal van 113,498. `n Gemiddel- 
de groei van omtrent 2,100 belydende 
lidmate per jaar. Die getal lidmate 
per predikant het gedaal van 823 in 
1952 tot 664 in 1972; bykans dieselfde 
as wat die geval was in 1958 — en 
nog redelik ver van die ideaal van 
500 lidmate per predikant. 

Ons getal predikante in die kerk 
het in dieselfde tydperk op een na ver- 
dubbel; naamlik 86 in 1952 en 171 in 
1972 `n gemiddelde vermeerdering 
van 4 per jaar. Ons gemeentes het 
toegeneem van 135 binne die lands- 
grense tot 235 terwyl die buite die 
landsgrense teruggeloop het van 21 
(en 26 in 1958) tot 17. 

Merkwaardig is dat die afgelope 20 
jaar 111,995 kinders in ons kerk gedoop 
is maar die sieletal van ons kerk het 
slegs met 56,000 gegroei. Wat sou 
van die ander 56,000 kinders geword 
het? Kindersterfte in ons land is baie 
laag en sou slegs `n klein breukdeel 
van hierdie getal verteenwoordig. Sou 
hulle behoort by die derduisende lede 
van ons kerk wat @rens in die land 
rondswerf sonder dat die kerk van 
hulle weet? Daar is verstommend baie 
van hulle. 


In die afgelope 20 jaar het 91,183 
persone belydenis van die geloof in 
ons kerk gedoen maar die kerk kan 
net vir minder as die helfte rekenskap 
gee, naamlik 42,698 terwyl 48,485 ver- 
mis word. Of as ons hierdie vermistes 
moes omskep in nuwe gemeentes van 


500 lidmate elk, beteken dit 'n verlies 
van 96 gemeenies of rofweg een derde 
van ons huidige getal! Is dit hulle wat 
darem nog hulle kinders wil laat doop 
cn dan weer verdwyn omdat hulle 
geen kerklike kontak verder wil hé 
nie? 

Dan is daar nog werklik waar mense 
wat dink dat ons nie begaan hoef te 
wees oor die verval en agteruitgang 
van die kerk nie. Daar is voorwaar nie 
meer tyd vir agteroor lê en met rus- 
tige gelatenheid wag dat die ver- 
dwaalde lidmaie self die kerk moet 
vind nie. As hulle die kerk nie in die 
afgelope twintig jaar kon vind nie, sal 
hulle in die toekoms dit seker nog 
moeiliker vind omdat geloof in Jesus 
Christus en die mede verantwoordelik- 
heid vir sy kerk cn die uitdra van 
die evangelie waarskynlik nie meer 
in hulle woordeskat bestaan nie. 

As ons nou vir `n oomblik na die 
komende twintig jaar kyk, dan lyk 
die prentjie min of meer soos volg: 
Daar is 111,993 kinders gedoop wat 
binne 20 jaar belydende lede sal 
wees — (ongeveer 19,602 het reeds 
hierdie stadium bereik; binne die vol- 
gende vier jaar behoort meer as 20,000 
weer die doop te ontvang). Die onge- 
veer 112,000 lidmate behoort oor 20 
jaar 224 gemeentes te verteenwoordig. 
Uit die oor en weer verandering van 
kerkverband het ons in die afgelope 
20 jaar gemiddeld een gemeente per 
jaar wins getoon. As dit op dieselfde 
tempo voortgaan behoort daar nog 
ongeveer 40 gemeentes by te kom dus 
'n groei van 264 gemeentes. As die 
predikantegetal weer eens sou verdub- 
bel soos in die afgelope 20 jaar, sou 
'n verdere 172 predikante tot die be- 
diening toetree — of `n gemiddeld 
van $81 per jaar. Dan sou ons 343 
predikante hê om 516 gemeentes te 
bedien — `n aantal van 178 vakante 
gemeentes dit is meer as wat ons 
hele kerk in 1952 getel het; of 'n 
derde van die kerk bly vakante ge- 
meentes. Ons het nog geen rekening 
gehou met die gemeentes wat tans 
alreeds te groot is en behoort af te 
stig nie en ook nie met die faktor van 
volksverhuising wat in die komende 
jare gaan toeneem nie. As daar by- 
voorbeeld in die volgende 5 jaar uit 
slegs 100 gemeentes byvoorbeeld 10 
huisgesinne per gemeente verhuis na 
'n paar van die nuwe groeipunte in 
ons land dan kan daar alreeds 4-5 
nuwe gemeentes tot stand kom sonder 
enige noemenswaardige skade aan die 
groter gemeentes waar die lidmate 
vertrek het. 


STAGNASIE 


Om slegs in die vakatures se behoelf- 
tes te voorsien sou ons jaarliks `n 
addisionele 81 predikant moes bykry 
— dus alreeds 17 per jaar plus die 
nuwe gemeentes vanweë verhuising, 
uitbreiding aan die teologiese oplei- 
ding, besondere dienste, ensovoorts 
wat seker nog 3 per jaar sal vereis. 
'n Totaal dus van 20 predikante per 
jaar is nodig om net aan die dringend- 
ste behoeftes te voorsien. Volgens die 
gegewens in die Almanak is daar al 
reeds aan die einde 1975 `n tekort 
van 15 op die benodigde totaal. 

Dat die Algemene Vergadering aan 
hierdie probleem aandag sal moet gee, 
is vir iedereen duidelik. Die tradisio- 
nele pogings om meer studente te 
vind, sal nie die oplossing wees nie. 
'n Nuwe studieprogram sal moontlik 
help. Dit lyk my dat dit ook nodig is 
cn tyd is dat die kerk weer indringend 
na die Skrif sal moet kyk of ons 
tradisionele opvatting ten opsigte van 
Woord- en sakramentsbediening deur 
die predikant die enigste korrekte ma- 
nier is. 





'n Christen kan hom geen verande- 
ring van die wêreld indink sonder 
verandering van die mens. 

— Ds. G. J. H. Gymink, 





ed PG 


WARMBAD 





Keurige vakansieverblyf vlak- 
by die Minerale Bad. Verskil 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


| 

SPA-VISTA 
VAKANSIEWOONSTELLE 
Voortrekkerstraat 55, 
Telefoon 535, Warmbad, Tvl. 

VRAEBUS...... 


Vraag: 

Vergun my asseblief 'n paar vrae 
oor die ampsdrag met verskillende ge- 
leenthede. 

1. Indien omstandighede so is dat 'n 
kerkraadslid (ouderling of diaken) 
nie sy ampsdrag aan het nie, waar 
moet hy sy plek in die diens inneem, 
in die kerkraadsbank of in die ge- 
meentebank? 

9. Met die geval van `n troue of 
begrafnis, wat enige tyd van die dag 
gehou word, is die ampsdrag van kerk- 
raad `n absolute vereiste? Dieselfde as 
vraag een, waar sit die kerkraad wat 
nie 'n wit strikdas aan het nie? 

3. Indien daar kerkraadslede teen- 
woordig is in die diens van 'n begraf- 
nis of troue wat nie in die kerkraads- 
banke sit nie, as gevolg van die klere 
wat hy aan het, kan die predikant 
voortgaan met die diens as daar nie 
'n ouderling in die ouderlingsbank is 
nie? Geld daardie reël nog dat daar 
ouderlinge teenwoordig moet wees, of 
is dit net bedoel met 'n erediens op 
Sondag? 

Nou gebeur dit veral met 'n begraf- 
nis dat van die kerkraadslede moet 
terug gaan werk toe, en daar nie nog 
tyd is om te verklee nie, hoe dan? 
Die vraag kom by my op, gaan dit 
eindelik net, oor die wit strikkie? Hoe 
baie gebeur dit dat kerkraadslede en 
selfs predikante na die erediens die 
strikkie losknip, sy lang das aansit, 
en daar gaan hy kuier of bruilof hou 
(as dit troue was) in sy donkergrys 
pak — nie noodwendig 'n swart pak 
nie. 

4. Kan `n predikant of kerkraadslid 
'n mede-kerkraadslid verbied om sy 
plek in die kerkraadsbank in te neem 
as hy nie sy strikkie aan het nie, met 
die erediens op Sondag, of ander ge- 
noemde dienste? 


Met opregte Hervormer groete, 
— Ouderling J. C. Coetzee, 
Virginia. 
DS. JOH. DREYER 
Antwoord: 


Eers 'n algemene opmerking en dit 
is dat uit die vrae van ouderling Coet- 
zee weer blyk soos meermale op kerk- 
like vergaderinge ook geskied, dat by- 
komstighede by baie mense tog ook 
waar kan weeg, Ons noem die amps 
drag: die wit strikkiedas en so meel 
bykomstighede. Daarmee bedoel ons 
nie, dat dit geen betekenis het nie, 
maar wat ons wel bedoel, is dat dit 
nie van eersterangse belang is nie. 
Maar van tweederangse belang is, en 
daarom nie te swaar mag weeg nie, 
nie as 'n wet van die Mede en Perse 

AMPTELIKE DRAG 


gesien mag word nie, maar om die 
wyse woorde van wyle ds. P. W. Ennis 
te gebruik: Wat die swaarste is, moet 
die swaarste weeg. 


In hierdie verband is die ,,swaar- 
ste”, dit wil sê wat van die grootste 
belang is, nie of 'n kerkraadslid amp- 
telik gekleed is nie, ook nie waar hy 
sit nie, maar of die erediens byge- 
woon word om die Woord van die 
Here te hoor. 


Die ampsdrag, asook die amptelike 
sitplek is 'n praktiese bepaling van 
die kerk. Dit is geen beginselsaak nie 
en geen Bybelse verordening nie. Die 
vraesteller sal merk, dat hierdie dinge 
in die kerkwet nie val onder ,,Die 
Wet” nie, maar onder die Bepalings”. 


Van die Bepalings word in Artikel 
XXIV van die Wet gesê: ,,Die orde in 
die lewe en werk van die kerk word 
verder gereël deur bepalings.” En die 
bepalings kan gewysig word. 


Die eerste hoofstuk van die Bepa- 
lings wat in hakies aangegee word, 
het tot 1970 oor die ampskleding ge- 
gaan en het gelui: 


(,Elke ampsdraer moet op 'n amp- 
telike kerklike vergadering gekleed 
wees in swart met 'n wit strikdas... .”) 
In 1970 is besluit dat die bepaling nie 
meer in die Kerkwet opgeneem word 
nie. Daar is besluit dat ampsdraers 
ter wille van die netheid en waardig- 
heid van die vergaderinge gekleed sal 
gaan in donkerkleurige pakke met `n 
wit strikdas. 


Dat die ampsdraers amptelik ge- 
kleed moet wees is geen Bybelse op- 
drag nie. In die Ou Testament moes 
byvoorbeeld die hoëpriester wel amp- 
telik gekleed wees ,om hom te heilig 

. . dat hy vir My die priesterskap 
kan bedien” (Exod. 28:3, 4), maar in 
die Nuwe Testament vind ons niks van 
'n ampsgewaad nie. 


Dat in ons kerk wel `n ampsgewaad 
genoem word hou moontlik verband 
met die standpunt van Calvyn, wat `n 
deftige gewaad vir 'n ampsdraer vol- 
doende ag. 


Die deftigheid van die ampsgewaad 
word verhoog as al die ampsdraers 
amptelik gekleed is. 


So is ook spesiale sitplekke vir die 
ampsdraers van die gemeente `n prak- 
tiese oorweging, Omdat hulle saam 
met die leraar laaste, as al die ge- 
meentelede al behoort te sit, in die 
kerk kom, daarom word dit as wenslik 
beskou dat banke vir hulle gereser- 
veer word, vandaar kerkraadsbanke. 
Maar daar kom `n tweede belangrike 
oorweging by en dit is: as wagters op 
Sions mure moet hulle kan sien wie 


in die kerk en wie aan die dis van 
die Here kom. Daarvoor is besondere 
plekke vooraan nodig, maar nie reg 
voor die kansel met die rugge na die 
gemeente nie, maar regs en links van 
die leraar sodat hulle oor die ge- 
meente in die kerkgebou kan sien. 
Na hierdie bietjie lang inleiding, 
hoop ons, sal van die vrae al groten- 
deels beantwoord wees en kan ons 
kortliks direk op die vrae antwoord. 


Wat vraag 1 betref sou ons sê: 
Omdat die klere nie die man maak 
nie en ook nie die ampsdraer nie, 
behoort daar geen prinsipiële beswaar 
te wees vir 'n ampsdraer om onder 
bepaalde omstandighede sonder amps- 
gewaad tog in die kerkraadsbanke sy 
plek in te neem nie, maar met die 
oog op die gebruik in die kerk sou 
ons sê, dat dit verkiesliker is dat hy 
in so `n geval in die gemeentelike 
banke gaan sit. 


Wat vraag 2 betref is `n ampsdrag 
geen ,absolute vereiste” nie. 


Vraag 3 is belangriker. 


Daar is geen rede waarom die diens 
nie tog kan voortgaan nie. Die ouder- 
linge wat moet waak oor die leer van 
die evangeliedienaar kan dit tog net 
so goed doen al is hulle nie amptelik 
gekleed nie. Dit is seer seker wenslik 
dat die ouderlinge by elke diens, ook 
begrafnisdienste, teenwoordig moet 
wees, so moontlik maar hulle teen- 
woordigheid is geen voorwaarde, geen 
noodsaaklikheid vir die Woordverkon- 
diging nie. Waar was daar ouderlinge 
toe Filippus die evangelie verkondig 
het (Hand. 8:5, 35), Of toe Paulus dit 
gedoen het in die gevangenis in Filip- 
pi (Hand. 16:32) 6f in Thessalonika 
(Hand. 17:2) @6f in Afhene (Hand. 
18:4)? 

As vraag 4 met 'n ,,ja” beantwoord 
sou word, dan sou dit eintlik daarop 
neerkom, al word dit nie so bedoel 
nie, dat die strikkiedas belangriker 
geag word as die ampstaak van die 
kerkraadslid. 


Die strikkie en die kerkraadsbank 
Sou dan nie meer as middelmatige 
en praktiese sake gesien word nie, 
maar as van primêre belang en die 
twee dinge sou tot beginselsake verhef 
word bo alle verhouding tot hulle 
betekenis. 


Christus het die weg tot geluk- 
making van die mensheid deur geweld 
as 'n duiwelse versoeking afgewys. 


— Ds. G. J. H. Gymink. 


GEMENGDE SAMELEWING 


Die toenemende offisiële en open- 
bare optrede van Bantoes in die 
midde van blankes laat 'n mens skerp 
die vraag stel of ons kerk al voorheen 
met hierdie saak te doene gehad het. 
In November jongslede het `n Afrika- 
nervrou met 'n Bantoeman op 'n 
persbal in Kaapstad gedans. In die- 
selfde maand het `n Bantoe-prokureur 
in die Johannesburgse landdroshof 
namens 'n blanke `n ander blanke 
gekruisvra. Bekend is reeds die op- 
trede van 'n Indiërleraar in 'n blanke 
N.G. gemeente; so ook die optrede 
van Bantoes in 'n erediens van die 
N.G. Kerk in Pretoria. In Die Her- 
vormer van November 1972, is 'n berig 
waarvolgens prof. Floor gesê het dal 
apartheid in beginsel in die Geref. 
Kerk gebreek is. 








In die vorige eeu het ons VoOOor- 
trekker vadere juis gelykstelling af- 
gewys met die daad van die Groot 
Trek. In die Kaap is elke slaaf wat 
Christen geword het opgeneem in die 
blanke gemsente. Veral deur die 
Engelse sendelinge is `n verwagting 
by die gekleurdes gewek om te ver- 
meng met die blankes. Ook die Engel- 
se predikante het vermenging doelbe- 
wus aangemoedig. So skryf dr. W. Ro- 
bertson predikant van Swellendam op 
7.6.18592 in De Zuid Afrikaan (eerste 
Afrikaner koerant in 1830 tot stand 
gebring) ,, . . . ziet men zwarten of 
gekleurden dikwijls naast den blanken 
staan, ziin kind ter doop aanbiedende; 
beide zitten in een en deselfde kerk.” 
Op 2.9.1852 skryf ds. J. Pearce van 
Somerset-Oos ook in De Zuid Afri- 
kaan: ,, . . . De gekleurde bevolking 
wordt vrijelik toegelaten tot alle 
voorrechten, burgerlijke en godsdien- 
stige, en zijn niet alleen onze lede- 
maten, maar enige zijn zelfs ouder- 
lingen en diakenen in onze Kerk.” 


Kan ons dit verstaan dat die Voor- 
trekkers hierdie gevolge voorsien het 
en daarin `n volksondergang wat nog 
besig was om gebore te word? Maar 
die kerk van die Voortrekkers het om 
die gevaar te voorkom hulle optrede 
geskoei op apartheid. Wanneer die 
Hervormde Kerk praad van aparfheid, 
word mie spesifiek verwys na 'n pol 
tieke beleid wat maar onlangs in ons 
land begin is om toegepas te word 
nie, maar dan word ons kerk se eeue 
oue houding bedoel. .Die Kerk in 
Suid-Afrika het reeds in die 18de eeu, 
meer as 'n eeu voor die aanvang van 
Christelik-Wes-Europa se berugte 


Scramble of Africa', begin om aan 
owerheid en volk `n samelewingspa- 
troon vir blank en nie-blank voor te 
lewe; en in die 19de eeu voor uit 
heemse én inheemse owerhede in S.A. 
vir daardie patroon begin getuig; en 
in die 20ste eeu bereik dat die hand- 
hawing van hierdie samelewingspa- 
troon owerheidsbeleid geword het. Dit 
moet baie duidelik gesê word; eiesoor- 
tige ontwikkeling vir blank en nie- 
blank is nie in 1948 deur die owerheid 
uitgedink vir die kerk om te kritiseer 
nie. Eiesoortige ontwikkeling is deur 
die kerk as die enigste moontlike 
permanente samelewingspatroon vir 
blank en nie-blank in hierdie land as 
hoorbare én sigbare getuienis aan 
owerheid en volk vo6rgelewe op 'n 
tydstip in die geskiedenis toe ,kleur- 
vraagstuk vir die res van die wêreld 
nog 'n onbekende woord was” (C. L. 
van den Berg, Kerk en Owerheid, En 
die Rassevraagstuk in Suid-Afrika, 
H.T.S. Okt. 1960, bl. 206). 


Dr. H. C. M. Fourie van ons kerk, 
een van die ou Bybelvertalers en daar- 
by uitmuntende deskundige in sy 
tyd van die Bantoekultuur het in 1919 
gesê: ,,Die naturellekwessie is die 
groot kwessie in Suid-Afrika, wat ons 
moet probeer oplos anders gaat dit 
fout en gaan Suid-Afrika onder in 
bloed en trane. Soals die sending tot 
nog toe gedrijf is lijk dit banje of dit 
die bedoeling is... om die kwessie op 
te los deur gelijkstelling, al is dit nie 
dadelik nie, dan tog geleidelik . .. 
Daar is twee beginsels wat ons moet 
vashou .. : le. Onse Kerk moet hand- 
haaf: geen gelykstelling — Sij moet 
teëgaan alle vermenging van die twee 
rasse en toesien dat wetgewing dit so 
streng moontlik verbied en straf ...” 


Die Hervormde Kerk het nog altyd 
baie vas gestaan op hierdie punt son- 
der om daarmee die sending onder, of 
die menswaardigheid van die Bantoe, 
te verwaarloos of teë te gaan. Tewens 
die kerkwetlike artikels in hierdie ver- 
band het uitgemond in `n besondere 
sendingbeleid. 


Wat reeds jare die praktiese beleid en 
uitgesproke praktyk van ons kerk was, 
word in 1904 in die Kerkwet verwoord: 
Art. 2. Tot de Nederduitsch Hervorm- 
de Kerk behooren alleen blanke per 


sonen De Kerk echter laat geene 


gelijkstellings toe tussen blanken en 
kleurlingen.” Waarom hierdie inhoud 
nie reeds in die kerkwette van 1862, 
1867 en 1890 voorkom nie, is moontlik 
te verklaar deur die volgende. Apart- 
heid het reeds in praktyk ten volle 
gegeld en wetgewings was dus nie 


nodig nie. Die kerk neem gewoonlik 
nie ligtelik artikels in sy wet op nie 
maar eers na deeglike oortuiging. Om- 
dat die kerk se lidmate in 1904 voel 
dat die stryd om Afrikaner te wees 
met die 1899-1902 Engelse oorlog ge- 
knou is, wil hulle verdere moontlike 
uitbuiting onder die Engelse invloed 
ten opsigte van die ander probleem, 
naamlik gelykstelling, deur wetgewing 
voorkom. 


In die Kerkwet van 1951 kom die 
bekende art. IT voor: ,Die Kerk, be- 
wus van die gevare wat vermenging 
van blank en nie-blank vir altwee 
groepe inhou, wil geen gelykstelling 
in sy midde toelaat nie, maar beoog 
die stigting van eie volkskerke onder 
die verskillende volksgroepe .. .” 


In 1964 het ons kerk sy standpunt 
geformuleer in `n antwoord van die 
Kommissie van die HE. Algemene 
Kerkvergadering van die Nederduitsch 
Hervormde Kerk van Afrika op — 
Het Rassevraagstuk — Herderlijk 
schrijven van de Generale Synode van 
die Nederlandse Hervormde Kerk.” In 
dié boekie ,,Gelyke Geleenthede, Die 
Oplossing van die Rassevraagstuk — 
Die eerlike weg” bl. 7 lees ons: ,,Hier- 
die differensiasie-patroon wat deur die 
kerk, mede as gevolg van die kerk se be- 
studering van die Heilige Skrif, voor- 
gegaan is in die ou Zuid-Afrikaan- 
sche Republiek, het die voorbeeld en 
die hoeksteen geword van die huidige 
owerheidsbeleid ten opsigte van die 
nie-blanke. Hierdie beleid wat vroeër 
as apartheid getipeer is maar nou 
korrekter omskrywe word as afsonder- 
like, parallelle en eiesoortige ontwik- 
keling is primêr daarop gerig om dis- 
kriminasie teen die nie-blanke en die 
blanke uit te skakel en om ook die 
wrywingsvlakke tussen die verskillen- 
de bantoevolke wat hier woon, uit te 
skakel.” 


Dit is sekerlik om onder andere die 
wrywingsvlakke ook tussen blank en 
Bantoe te voorkom dat ons geen ver- 
menging wil toelaat nie soos dit in 
ons huidike Kerkwet in art. IT staan: 
,Die Kerk, bewus van die gevare wat 
vermenging van blank en nie-blank 
vir altwee groepe inhou, wil geen 
vermenging in sy midde toelaat nie, 
maar beoog die vorming van eie volks- 
kerke onder die verskillende volks 
sroepe, in die oortyising dat aldys dié 
bevel van die Here — ,Maak dissipels 
van al die nasies” Mattheus 28:19 — 
die beste tot sy reg sal kom en dat die 
eenheid in Christus deur so 'n werk- 
verdeling nie geskaad sal word nie.” 


(] Blaai om 

POTCHEFSTROOM IN DIE OU DAE 





Die kerk in Potchefstroom waarna in die artikel verwys word. 


Een van die belangrike figure im die 
vyftiger jare van die vorige eeu op Pol- 
chefstroom, destyds die hoofsetel van 
die land, was die heer H. $S. Lombard, 
ouderling van die Hervormde gemeen- 
te alhier. Hy het vir allerhande funk- 
sies in aanmerking gekom en het ge- 
dien op verskillende liggame. 


Toe die kerkraad op 10 Februarie 
1849 vergader het, is besluit om uit 
Holland `n predikant te beroep. Sy 
traktement sou 2,600 ryksdaalders 
wees. Dit is nog geen R400 per jaar 
nie. Dit is gewaarborg deur generaal 
Hendrik Potgieter, kommandant G. J. 
Kruger, een van die diakens en die 
vader van die latere president Kruger, 
cn deur landdros H. S. Lombard. 


Hy was ook lid van die boukom- 
missie vir die oprig van die eerste 
kerkgebou op Potchefstroom wat in 
1851 ingewy is. Die ander lede was 
ouderling F. G. Wolmarans, die twee 
diakens S. P. Viljoen, W. J. Baden- 
horst en verder P. J. Greyling, na wie 
Greylingstraat vernoem is en N. Grob- 
ler landdros. 


Op 5 Januarie 1857 toe die Grond- 
wet van Transvaal finaal op Potchef- 
stroom deur die volksverteenwoordi- 
ger bekragtig is en ook die landvlag, 
die bekende vierkleur ontwerp deur ds. 
Van der Hoff, aangeneem is, toe is 
M. W. Pretorius as staatspresident 
verkies en 'n Uitvoerende Raad saam- 
gestel bestaande uit H. $S. Lombard 
oud-landdros en oud-kommandant M. 
Goetz met J. H. Visagie as sekretaris. 

Op 16 April 1851 skrywe hy aan 
die Volksraad: ,Deze zyn u ldelens 
kennisen dat ik heden op deze dag 
myn betrekking als Landdrost overge- 
nomen heeft van de Heer Maree ... 
Als ook moet ik u W. Edelens te 
kennise geven dat wy ons kerk alhier 
door den hulp des Heeren klaar heef 
op een predickstoel na; verder staat 
Sy compleet, afgewit en klaar, en tot 
hiertoe God zyn dank geen schuld op 
de kerk. Zoo hoop en vertrouw ik dat 
u Weledelen Heeren met my Zullen 
verblyden dat de gestig tot den open- 
baring Gods dienst gereed staat voor 
den Herder. 

Verblyf ik, u Edelens onderdaanige 
dienaar en vriend, 

H. S. Lombard, Landdros.” 


Die kerkgebou waarvan hier ge- 
praat word, was die eerste een met 
rietdak en ringmuur met skietgate, 
op die hoek van die teenwoordige 
Kerk- en Potgieterstraat. 

Die bevolking van Potchefstroom 
het die tyd bestaan uit 40 tot 50 huise. 
Die kerkplein het die tyd nog inge- 
sluit die stadsplein waarop die ou 
en nuwe stadsaal later gebou is. 


Maar dit is nie alleen H. S. Lom- 
bard sr. wat kerk en staat trou gedien 
het nie, maar dit geld ook van sy 
seun, H. S. Lombard jr. wat sy vader 
op albei genoemde terreine opgevolg 
het. 


” 


Dit geld van nog `n Hervormde 
Potchefstroomse vader cn seun, naam- 
lik ouderling F. G. Wolmarans en sy 


seun IF. G. A. Wolmarans. Hulle twee 
het albei gedien op die drie belang 
rikste liggame van die tyd naamlik 
op die kerkraad en volksraad en die 
krygsraad. 

Met die bou van die tweede Her- 
vormde kerkgebou, die een wat nog 
steeds in gebruik is van die moeder- 
gemeente van 'Transvaal, het H. S. 
Lombard jr. jn die boukommissie ge- 
dien en wel as penningmeester. Die 
ander lede was ouderling F. G. Wol 
marans, diakens B. Uys en P. Pienaar, 
en die gemeentelede J. C. Steyn, oud- 
landdros en J. P. urstenburg. 

Met die hoeksteenlegging op 26.12. 
1859 het IN. S. Lombard ir. opgetree 
as seremoniemeester. 

'n Dankbare geslag het die bekende 
Lombardstraat in Potchefstroom na 
IT. S. Lombard vernoem. 


— Joh. Dreyer. 





GEMENGDE 
SAMELEWING 


[7] Vervolg van vorige bladsy 


In die Grondwet van die Zuid- 
Afrikaansche Republiek lui art. elf: 
Het wil geen gelijkstelling van kleur- 
lingen met blanke ingezetenen, dan na 
dat het de overtuiging gekregen heeft, 
dat de gelijkstelling geen nadeel aan 
de Republiek kan te weeg brengen.” 
In die huidige situasie is sommige van 
mening dat die tyd aanbreek dat ver- 
menging in die samelewing geen na- 
deel aan die Republiek kan te weeg 
bring nie. Ander is van oortuiging dat 
die kerk hieroor hom buite uitspraak 
moet hou. 'n Derde rigting vra die 
vraag: Watter wesenlike verandering 
daar in die samelewing ingetree het 
sodat vermenging nie meer gevare sou 
inhou nie? 





ma ee ee | 


AANDAG ALLE 
PROSTAATKLIERLYERS 
'n Nuwe geneesmiddel vir die 
prostaatklier. Verligting, vinnig en 


langdurend. Ook vir alle nier- 
kwale. Slegs R3.00 k.m.b. Geen 


k.b.a. bestellings. 
TJEK MET KOMMISSIE. 
Regstreeks van: 


Mev. R. MULLER, 
Krugerspos, 
Lydenburg. 


Dankie. 

f 
EE Ee ME EO EE HR EE ME ME 


WEERMAGKAPELANE ORIENTERINGSKURSUSSE 





GOEDERE 





Die groep kapelane saam — links voor sit ds. T. F. Dreyer, vierde links voor ds. C. 


J. S. van Niekerk, ds. C. J. Smit staan derde 


Twee van ons predikante te wete di. 
C. J. Smit van Ventersdorp en C. J. 
S. van Niekerk van Ottosdal het gedu- 
rende Februarie/Maart vanjaar `n 
oriënteringskursus vir Weermagkape- 
lane by die Militêre Kollege te VoOor- 
trekkerhoogte gevolg. Voorheen het 
ses ander predikante van die kerk 
ook die kursus voltooi. 

Die kursus kan gevolg word deur 
voltydse, deeltydse asook Kommando 
en Burgermagkapelane 


links. 


- 

Dit word in vooruifsigs gestel dat 
alle kapelane die kursus sal volg ten 
einde hulle optrede te laat inskakel 
by die hele weermagstruktuur. Die 
kursus sluit onder andere die volgen- 
de in: 

(a) `n Gewone oriëntering van die 
wyse waarop die weermag saamgestel 
is. 

(b) Die optrede van die kapelaan 
op die slagveld binne die gewone 

] Blaai om 


Dr. Collin se 
Pille 


Prys: abc & 65c 


vir GAL en LEWER 


Blakende gesondheid is die teenoor- 
gestelde van die volgende klagtes 


NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 

GEEL GELAAT 


Die oorsaak 'n lui lewer en te veel gal. 
Die beproefde en beste middel — 


Dr. Gollin se Gal- 
en Lewerpille 


Prys: 35c & 65c van alle Aptekers, 
of van 


G. FOURIE 
Posbus 762, Pietermaritzburg. 





Pyn se Moses 


OTTO 


Se Senuwee en Pyn Poeiers 
Prys 20c & 40c 





Probeer Otto vir Hoofpyn, Rumatiek, 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


OTTO 


DIE PYN POEIER WAT SPOEDIG 
WERK! 


Slegs by Aptekers verkrygbaar. 

KAPELANE KURSUS 


C] Vervolg van vorige bladsy 





f 


Die groep kapelane drink tee — heel links met sy gesig in die teenoorgestelde 

rigting staan ds. T. F. Dreyer. Voor met die koppie in die hand staan ds. P. 

Smith wat 'n besoek daar gaan bring het in gesprek met ds. Van Niekerk met 
ds. Smit tussen hulle. 


organisasie van die weermag. 

(c) Onderrig in kaartlees, militêre 
skryfwyse, militêre etiket. 

(d) Die seremoniële optrede van 
die kapelaan byvoorbeeld die saluut, 
eerbewys, vlaghysings en deelname 
aan parades (paradegebed). 

(e) Die agtergrond en ontwikkeling 
van die kapelaan se posisie in die 
weermag. 

Verder word kapelane in staat ge- 





POSBUS 9, POTGIETERSRUS 








Koëperatiewe, Private en 
Staatsverskaffers: 


[1]  95,62% LEO Dolomitiese 


! 

| 

Landboukalk 

' 96,6% ALLESCA Super 

! Kalistiese Lbk. 
KALKSTEENAMMONIUM 
NITRAAT 26% N 
AMMONIUMSULFAAT 
21% N 
SINK Bemestingstof 

| 








ONS PRESTIGE 
U WAARBORG 





Ftlike treinvragte daagliks. 
Geen vertraging. 


 . DEW.  d 

PISTORIUS ME AE 


stel gedurende die kursus om kennis 
te maak met weermagsbasisse en die 
metode van die werk aldaar. 


Ons kerk het tans drie voltydse, 
vyf deeltydse- en `'n aantal Kommando- 
en Burgermagkapelane in die weer- 
mag. 

Die vertroue is dat dit 'n vrugbare 
tyd vir ons predikante was en sal wees 
wat die kursus volg. 

— P. M. SMITH. 





selde tyd uitspaar op Sondag, wat tog 
dag van die opstanding is, om van 
binne verkwik en vernuut te word. 


— Dr. Howard Hagerman. 





VERGROTINGS 
in 
LEWENSKLEUR 
van u eie 
KIEKIE OF NEGATIEF 





WW. E. CAREY 
APTEKER 
Posbus 177 — Krugersdorp 





— ms - TE 








Geen rustelose 


nagte meer nie 


Etlike jare lank het mnr. J. E. 
Hewkins probeer om die strem- 
minge van bejaring, wat sy werk 
en sosiale lewe ernstig benadeel 
het, teen te werk. Hy het begin 
dink dat hy nooit weer soos 
vroeër sou voel nie. 

Maar die afgelope maande het 
hy nuwe lewenslus gekry. Hy ly 
nie meer aan rustelose, slapelose 
nagte, vreemde pyne, prikkel- 
baarheid en frustrasie nie. En 
selfs 'n rugpyn wat hom baie jare 
lank las gegee het, het nou 
verdwyn. 

Die rede vir hierdie merkwaar- 
dige verandering? 

Mnr. Hewkins sê: ,,Ek gebruik 
Salusa 45 nou 15 maande lank . 
en die verbetering in my fisiese 
en geestelike toestand laat niks 
te wense oor nie. Ek is 61 jaar 
oud en ek voel bloedjonk |” 

























LEWENSLUS VIR DIE MIDDELJARR] 


NEW VIGOUR FOR THE MATURE YEARS 


Beskikbaar by alle aptekers 


46Ta/a 





UIT GEMEENTES 





'N SKETS VAN DIE GESKIE- 
DENIS VAN DIE GEMEENTE 
GROOT MARICO (1923-1973) 


Deur 
ARIE GERHARDUS OBERHOLZER" 


` *Die feeskommissie van die ge- 
meente het op sy eerste vergadering 
in 1972 aan broeder Arie Oberholzer 
opgedra om 'n kort geskiedenisskets 
van die gemeente se vyftigjarige be- 
staan te skrywe. Omdat 50 jaar in die 
geskiedenis van die kerk nie `n lang 
tyd is nie, het die feeskommissie dit 
goed gedink om nie 'n feesalbum uit 
te gee nie, maar slegs by wyse van 'n 
artikel of twee in Die Hervormer die 
okkasie te herdenk. Tydens die fees- 
vieringe self op Groot Marico, sal 
nagmaal gevier word, waar terselfder- 
tyd by geleentheid van die voorberei- 
dingsdiens, ook die vyftigjarige-fees- 
diens gehou sal word. 

Ongelukkig het broeder Oberholzer 
te sterwe gekom voordat hy die arti- 
kels kon voltooi. Ek het die artikels 
net so uit sy pen oorgeneem; alleen 
het ek dit vir hom persklaar gemaak. 
Oom Arie het nog gesê dat hy die 
stuk geskrywe het ,,vir die gewone 
man wat Die Hervormer lees”. Daar- 
om staan dit hier in sy taal en uit- 
drukkings. 

Die leser sal merk dat die ,laaste 
kwarteeu deur oudl. Theuns (,Krom- 
me”) van Staden, vroeëre skriba van 
die gemeente, bewerk is. 

F ys — PD. Smit. 
Inleiding: 

Oorspronklik was die huidige Ma- 
rico-distrik deur die Hurutshe bantoe- 
stam bewoon. Vroeg in die dertiger- 
jare van die negentiende eeu het 
Moselekatse, leier van die Matabelies, 
die distrik uit die ooste binnegeval, en 
alle jinboorlingstamme uitgemoor of 
onderwerp. Hy het hierdie dele beset 
vanaf Lindleyspoort in die ooste tot 
Mosega sendingplaas in die weste en 
tot jn die noorde by Lotteringskop 
agter die Dwarsberge. Moselekatse het 
egter sy vingers verbrand deur die 
Voortrekkers in Oktober 1836 by Veg- 
kop aan te val. Sy impi's het `n 
verpletterende neerlaag gely, dog al 
die vee van die Trekkers is wegge- 
voer. Die Trekboere sou hom nie on- 
gestraf laat nie en in Januarie 1837, 
onder aanvoering van Andries Pot- 
gieter en Maritz, en weer in dieselfde 
jaar onder aanvoering van Potgieter 
en Uys, is die Matabelies finaal uit 
Marico verdryf. 

Die teruggekeerde kommando-lede 
kon nie uitgepraat raak oor die prag 





Die eerste kerkgebou 


tige wêrelddeel nie. Die Marico met 
sy ideale klimaat, vrugbare grond, 
baie waterstroompies, geen veglustige 
inboorlinge meer nie, baie bosse en 
volop wild, sou spoedig deur die 
Trekboere bewoon word, en hul kerk, 
die Nederduitsch Hervormde Kerk, 
sou hier gevestig word. 

Die insypeling van die Trekkers in 
die Marico sou nie onmiddellik na die 
verdwyning van die Matabelies begin 
nie. Eers nadat die Engelse, na die 
slag van Boomplaats in 1848, 'n deel 
van die Oranje Vrystaat annekseer 
het, het 'n stroom van Trekkers noord- 
waarts beweeg en het baie hulle in 
Marico kom vestig. Voortaan sou die 
hele Marico as `n buitewyk van die 
Nederduitsch Hervormde gemeente 
van Potchefstroom, reeds in 1842 ge- 
vorm, beskou word. 

Die buitewyk Marico het algaande 
mondig geword en in 1871 is die 
Marico gemeente (Zeerust) afgestig. 
Hierdie nuwe gemeente het die wyk 
Groot Marico ingesluit en het oos- 
waarts getrek tot halfpad na Zwart- 
ruggens. In 19138 word die gemeente 
Zwartruggens van Rustenburg afge- 
stig. Die Groot Marico rivier is as 
westelike grens vasgestel. Die grens- 
plase kon kies by watter gemeente 
hulle ingeskakel wou wees. Dit het 
meestal afgehang waar die kerk- 
gangers 'n oorbly-plek kon kry, sodat 
hulle trekdiere kon rus. 


Die stigting van die gemeente Groot 
Marico. 

Die Marico (Zeerust) gemeente van 
die Ned. Herv. Kerk was in die 
vroeëre twintigerjare besonder uitge- 
strek. Met die afstigting van die 
Zwartruggens gemeente in 1913, was 
die grens tussen Marico gemeente en 
Zwartruggens gemeente die Groot 
Marico rivier. Die paaie was destyds 


van die gemeente 


nog baie swak, motors was skaars en 
dit was beslis vir die Groot Marico 
lidmate 'n groot opoffering om nag- 
maalsvierings by te woon. Die gebruik 
was dan ook om met ossewaens nag. 
maal toe te gaan en dan op die kerk- 
plein tent op te slaan vir die naweek. 

Vanaf 1920 het die insinking op 
ekonomiese gebied in Suid-Afrika be- 
gin as gevolg van die eerste wêreld- 
oorlog. Die beginjare vanaf 1920 was 
besonder moeilike jare op ekonomiese 
gebied. Geld was baie skaars en pryse 
van produkte was laag. Vir die ge- 
meente Marico (Zeerust) het daar 
moeilike jare gevolg om finansies te 
laat klop. 

Die omgewing Groot Marico het be- 
gin voel dat hy op eie pote sal kan 
staan op kerklike gebied. Aansoek is 
dan ook gedoen by die kerkraad van 
die Marico gemeente in dier voege. 
Op 7 Julie 1922 besluit die Marico 
kerkraad dan ook dat 'n nuwe af- 
deling ,,Groot Marico” tot stand sal 
kom binne die gemeente Marico. Die 
westelike grensplase word genoem jn- 
dien Groot Marico sou afstig. Die 
nuwe afdeling het uit vyf wyke be- 
staan naamlik wat sorteer het onder 
ouderlinge J. F. van Staden, P. $. van 
den Berg, F. J. Naude, H. J. Coetzee 
en C. C. Mans en diakens S. J. du 
Plessis, G. J. Labuschagne, S. P. 
Naude, A. G. Oberholzer en W. Coet- 
zee respektiewelik. 

Die gemeente Marico (Zeerust) het 
reeds in 1922 grond gekoop op Groot 
Marico met die plan om 'n skoolkos- 
huis op te rig. Dit spreek vanself dat 
die nuwe afdeling Groot Marico die 
bestuur sou wees. Daar word dan ook 
op 23 Maart 1923 'n vergadering ge- 
hou deur die kerkraad van die nuwe 
afdeling Groot Marico op Wonderfon- 


O] Blaai om 

GROOT MARICO 
VYFTIG JAAR 


Vervolg van vorige bladsy 


tein, onder voorsitterskap van ds. H. 
P. Wolmarans. Reëlings vir die geld- 
insamelings van die koshuis word ge- 
tref en `n koshuiskommissie word ge- 
kies. 

Op 18 Mei 1923, tydens nagmaals- 
viering te Wonderfontein, besluit die 
lede van die kerkraad om aan die 
gemeenteversadering voor te lê die 
afstisting van `n afsonderlike gemeen- 
te, naamlik die gemeente Groot Marico. 
Die grenslyn van die nuwe gemeente 
sou wees soos deur die Ringskom- 
missie die vorige jaar vasgestel, naam- 
lik Bokkraal. Rietspruit, Grootfontein, 
Groot Afdeling, Cyverfontein, Rietvlei 
91, Wilgeboomspruit, Goedgelegen en 
Welverdiend, hiervandaan met 'n reg- 
uitlyn oor die plase (Cyferfontein, 
Olifantsvlei, Kuilenburg, oor die 
Dwarsberg tot by die Limpopo. Ge- 
meentelede op die grensplase moes 
binne ses maande kies aan watter ge- 
meentes hulle wou behoort. Vir die 
eerste twee jaar sou die gemeente 
Groot Marico in kombinasie met Zee- 
rust wees. Op hierdie gsemeentever- 
gadering is dan ook al die nodige 
ampsdraers gekies. 

Oom Johannes van Staden word as 
visi-voorsitter verkies, broeder Otto as 
skriba/kassier en broeder P. $S. van 
Staden (Oom Piet Koster) as die 
koster. Selfs 'n boukommissie word 
gekies om in medewerking met die 
Dingaasfeeskommissie `n afdak te bou 
wat vir kerkdienste ook gebruik kon 
word. Die dienste sou voorlopig in 
die tabakskuur van Org van den Berg 
gehou word. Die volcende here word 
op die boukommissie verkies: A. I. 
Joubert, J. F. van Staden, F. J. Naude, 
F. J. Joubert Afzn., en P. S. van den 
Berg. Ook 'n weeshuiskommissie word 
gekies bestaande uit vyf susters van 
die gemeente. Die finansiële kommis- 
sie word eenparig verkies, naamlik die 
here $. P. Naude, P. $S. van den Berg 
en H. J. Coetzee. 


Die benaming ,,Marico Gemeente” 
verdwyn van toe af en die twee ge- 
meentes sou voortaan beken staan 
4S Groot Marico en Zeerust. 

Met die Julie-nagmaal word nog 
twee wyke bygevoeg, naamlik Straats- 
drift en Wilgeboomspruit. 'Tydens 
hierdie nagmaalsviering is daar gewik 
en geweeg waar om in die toekoms 
'n kerkgebou op te rig. Sommige wou 
dit aan die noordekant, andere wou 
dit weer aan die suidekant van die 
treinspoor gehad het. Geen finaliteit 
kon bereik word nie. Met die Septem- 
ber-nagmaal het die hele kwessie hom- 
self opgelos toe broer Org van den 

Berg drie morge grond aan die ge- 
meente persent gegee het, die grond 
waar die kerkgebou vandag op staan. 

Met die aanbreek van die jaar 1924 
het finansiële druk nog swaarder op 
die gemeente gerus. Die bestaande 
besluit, dat 'n manlike lidmaat vir £2 
en `n vroulike lidmaat vir £1 verant- 
woordelik sou wees, is ook nie nage- 
kom nie. Ds. H. P. Wolmarans het aan 
die hand gedoen dat sover as moont- 
lik met kar en perde huisbesoek.  ge- 
doen moet word om sodoende die 
reiskoste te beperk. 

Met die Anril-nagmaal is besluit om 
die feehuis, wat ook as kerk gedien 
het, te voorsien met 'n steenmuur, 
deure en vensters. Ook die skriba/ 
kassier het gemeen dat die werk vir 
hom te veel was en broer M.. M. 
Jasson van die plaaslike skool is as 
skriba verkies. 

Tyd van Konsolidasie: 

In die begin van 1925 het die skulde 
nog swaar gedruk op die gemeente. 
`n Bedrag van £750 moes gevind word. 
Selfs die predikantstraktement was 
agter met £80. Daar moet onthou word, 
dat daar in daardie tyd in die kerk 
vir elke afsonderlike item wat benodig 
is, afsonderlik gekollekteer is. Vir `n 
lening was die gemeente nie te vinde 
nie want dan moes die kerkeiendom- 
me verpand word. Met die Oktober- 
nagmaal het die gemeente besluit om 
'n kollekte van £5 per lidmaat te hou. 
En die wat nie geld gehad het nie, 
kon 'n bees gee. Hierdie plan het ook 
nie te veel ingebring nie. 


Begin 1926 word `n kommissie ge- 
kies om die kombinasie met Zeerust 
vir een jaar te verleng. Die kerkraad 
van Groot Marico besluit om die kom- 
binasie te verleng, maar met dié voor- 
waarde dat Groot Marico £100 minder 
aan predikantstraktement as Zeerust 
sal betaal omdat Zeerust meer voor- 
regte en minder onkostes sou gehad 
het. Die saak wou nie vlot nie en dit 
is verwys na die Ringskommissie wat 
bepaal het dat Zeerust £275 moes 
bvbring en Groot Marico £175. 


Teen die einde van 1926 was ge- 
ruste volop dat Groot Marico `n land- 
bouskool sou kry. Die kerkraad besluit 
dan ook om 12 morge grond met 'n 
boorgat aan die Onderwysdepartement 
te verkoop teen £30 per morg plus 
die koste van die boorgat. Die Onder- 
wysdepartement wou ten minste 20 
morge hê en die kerkraad was verplig 
om nog agt morge van die Tabak- 
koëperasie by te koop. Snaaks, in 
Junie 1930 bied die kerkraad die twee 
stukke grond gratis aan die Onderwys- 
departement aan. Die Hervormde ge- 
meente sou die voorreg hê om die kos- 
huise te administreer. 

In 1927 neem ds. H. P. Wolmarans 
'n beroep aan en is Groot Marico deur 
sy konsulent ds. G. E. Alers, bedien. 


Die gemeente het toe oorgegaan tot 
die betoëping van 'n eie predikant. 
Die huis van mnr. N. J. Grobler langs 


“die skool is gekoop om as pastorie te 


dien. Kort daarna is die pastorie aan 
die Onderwysdepartement verkoop. 
Die gemeente het besluit om 'n nuwe 
pastorie te bou. 

Nadat beroepe uitgebring is op di. 
D. F. Erasmus (twee keer), S. Ver- 
mooten (drie keer), A. J. G. Oosthui- 
zen en J. G. M. Dreyer, word dr. H. C. 
M. Fourie, toe nog voltyds besig met 
die Afrikaanse Bybelvertaling, tydens 
nagmaal Oktober 1929, beroep. Dr. 
Fourie het die beroep aangeneem op 
die voorwaarde dat hy aanvanklik in 
Johannesburg die Bybelvertaling kon 
voltooi, terwyl die gemeente sy huis- 
huur daar sou betaal. Van sy kant 
Sou hy nagmaal op Groot Marico be- 
dien, katkisasie bywoon en so nou en 
dan `n week deurbring in die gemeen- 
te. Dr. Fourie het gehoop om teen 
April 1931 met die Bybelvertaling 
klaar te wees. Die gemeente was ver- 
heug toe dr. Fourie al in Januarie 
1931 na Groot Marico gekom het. 


In Januarie 1932 het Groot Marico 
en Zeerust gekombineer. Die kombi- 
nasie kon met drie maande wedersydse 
kennisgewing verbreek word. Hierdie 
kombinasie het in Oktober van daar- 
die jaar ten einde geloop. 

Die gemeente Groot Marico was nog 
altyd baie klein gewees met die Groot 
Marico rivier as die oostelike grens. 
Teen die einde van 1932 besluit die 
Ringskommissie om die oostelike 
grens ooswaarts te verskuif tot waar 
dit vandag is, omtrent halfpad tussen 
Groot Marico en Zwartruggens. Op 
die manier het Groot Marico omtrent 
tweehonderd lidmate bygekry, met die 
gevolg dat die gemeentegetalle amper 
op seshonderd te staan gekom het. 


Teen die middel van die jaar 1936 
het die kerkraad 'n aanbod van die 
Onderwysdepartement gekry van `n 
£1000 vir die koshuisgeboue en die 
kerkkamp. Die kerkraad was eers on- 
seker of die kerkkamp verkoop moes 
word, maar toe oudl. P. $. van den 
Berg 40 morge as present aan die 
kerk aangebied het, was almal bereid 
om te verkoop. Die transaksie het be- 
gin 1937 deurgegaan. Daar die ge- 
meente gegroei het tot seshonderd lid- 
mate, het dit ook beter begin gaan 
met die finansies. Vir die eerste keer 
kon die kassier begin 1938 rapporteer 
dat alle skulde betaal is en dat die 
staat van inkomste en uitgawes klop. 

Die gemeente het nou ernstig begin 
dink aan kerkbou. Met die eerste ge- 
meentcvergadering is somaar 'n groot 
aantal beeste belowe en `n boukom- 
missie is opnuut verkies. 


[7] Na volgende bladsy 


Ongelukkig het daardie jaar 'n 
bietjie onmin ontstaan in die ge- 
meente deurdat dr. Fourie hom vir 
die Parlement verkiesbaar gestel het 
en hom ses weke verlof toegestaan is. 
Hy het die paal nie gehaal nie en alle 
moeilikhede is gou uit die weg geruim. 
Die Tyd van Groei: 

Vir die jaar 1939 het die gemeente 
groot vooruitsiste gekoester. Die vo- 
rige jaar het dit goed gereent en die 
gemeente het jarelank al 'n kerkbou- 
fonds gehad. Die eerste stene wat jare 
tevore gemaak is, is deur die jare 
alweer verkoop. Die kombinasiever- 
pligting-skulde het egter nog swaar 
gedruk. Die hoop en vooruilsieg was 
daar dat dit oorkom sou word, maar 
toe het die skokkende tyding die ge- 
meente bereik dal hul geliefde leraar 
op Saterdagaand 7 Augustus 1939 aan 
hartverlamming beswyk het.. 


Dr. Fourie het gekla oor sy hart en 
aan hom is verlof toegestaan. Hy en 
Sy vrou is na Noord-Transvaal en op 
die plaas van ds. P. $S. Grobler, waar 
daar `n warmwaterbron is, het hy 
gaan ontspan en gaan rus. Nadat hy 
die Saterdagaand gaan slaap het, het 
hy in die bed skielik gesterf. 


Die daaropvolgende Maandag het 
die kerkraad vergader en alle reëlings 
vir sy begrafnis getref. Ook sou die 
kerkraad sorg vir 'n kopklip. Mevrou 
Fourie sou tot die einde van die jaar 
in die pastorie kon bly woon, terwyl 
dr. Fourie se traktement aan haar tot 
daardie tyd uitbetaal sou word. Hy 
Sou op die kerkplein begrawe word in 
die paadjie wat hy die afgelope agt 
en 'n halfjaar van die pastorie na 
die feeshuiskerk geloop het. 


Die uitbreek van die Tweede Wê- 
reldoorlog in die tweede helfte van 
1939 het alles in die gemeente ont- 
wrig. Aan die begin van 1940 het 
die gemeente sterk gevoel om 'n kerk- 
gebou op te rig voordat die boube- 
nodigdhede onverkrybaar sou word. 


Teen die einde van 1940 is ds. C. 
H. Muller van Pietersburg beroep. Hy 
het die beroep aangeneem en die ge- 
meente het die kerkbouplan voorlopig 
laat vaar. Eers aan die begin van 
1942 het die gemeente besluit om, 
sodra daar £1000 boufonds ingesamel 
is, `n begin gemaak sou word met 
die oprigting van 'n kerkgebou. Die 
gemeente het vlam gevat en voor die 
einde van die jaar was daar £1144 
in die bank. 


Op aanbeveling van die argitekte 
Geers en Geers, het die gemeente be- 
sluit, omdat boubenodiedhede haas 
onverkrygbaar was en sekere items 
net met `n permit van die staat te 
koop was, om 'n gebou met 'n grasdak 
en 'n leiklipvloer op te rig. Die gras, 
omtrent 9000 bos, is in `n ommesien- 
tjie deur die wyke Grootfontein en 


Kuilfontein voorsien. 'n Lening is by 
Barclays Bank aangesaan en tenders 
is gevra vir die oprigiing van 'n kerk- 
gebou. In Januarie 1943 kon die kas- 
sier rapporteer dat alle skulde betaal 
is en dat daar 'n batige saldo in die 
bank was. 

Die gemeente het verder ook 'n stuk 
grond van broer P. $S. van der Berg 
present gekry sodat die kerkweiveld 
'n suiping vir die beeste kon hê. Ook 
het mev. Sannie van den Berg `n stuk 
grond geskenk sodat die lvndraad al 
langs die spruit kon gaan. 

Die tender van mnr. W. Kossen is 
aangeneem as boukon 'rakteur. Die ge- 
meente het baie benodigdhede self 
voorsien. Sand is gery vanaf 'Tampo- 
stat; plaaslike boere het die nodiee 
latte vir die dak voorsien: vloerklippe 
2'x2' is van Bokkraal gekry teen 
£6-13-4 per honderd. Die selfgemaakte 
stene was nie sterk genoeg nie en 
daar is besluit om die gebou met sier- 
stene te bou. Op 10 Desember 1943, 
om 3.30 nm. is die kerk met `n ere- 
diens, gelei deur ds. S. Vermooten, 
ingewy. Die totale koste van die kerk- 
gebou was £6452. Op 11 Desember is 
die eerste kerkraadsversadering in die 
nuwe kerkgebou gehou. 

In Maart 1945 het ds. Muller 'n be- 
roep na Delmas aanvaar. 

Die kerkgebou met die grasdak was 
pragtig en koel. maar het nooit by die 
gemeente byval gevind nie. Die dak 
het gedurig gelek as dit gereën het, 
daarby het die voëls nog die gras 
uitgetrek wat die ontevredenheid nos 
meer laat toeneem het. Die probleem 
met die dak het byna tot 'n hofsaak 
gelei met die argitekte en bouaan- 
nemer. Teneinde raad het die gemeen- 
te besluit om die grasdak met `n lei- 
dak te vervang. Natuurlik was daar 
kostes aan verbonde, maar die tye het 
s6 verbeter dat daar ook nog 'n plafon 
ingesit kon word. 


Tn Desember 1947 is proponent W. 
J. Engelbrecht beroen nadat veertien 
beroepe onsuksesvol was. Die gemeen- 
te het in Februarie 1948 die jonge ds. 
W. J. Engelbrecht as leraar ontvang. 


DEEL TWEE 
DIE JARE 1948-1972 
Deur 


OUDL. P. T. (KROMME) VAN 
STADEN, SKRIBA 1935-1950. 


Ds. Engelbrecht se eerste taak was 
om die destydse grasdak van die kerk 
te laat vervang met 'n leidak. Later 
is ook 'n plafon aangebring. Na hier- 
die verbeterings het die gemeente `n 
oortrokke rekening van omtrent 
£15,000 in die bank gehad, maar dit 
is spoedig gedelg. 

Die vyf en twintigjarige bestaan 
van die gemeente is met 'n nagmaals- 
viering herdenk in Oktober 1948. In 


[7] Blaai om 














Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel `n 
bietjie moeg, sy klopping swak 
of onreëlmatig. Dit is egter nie 
altyd aan `n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u baie 
afmat en uitput. 

In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg ,sê 
hom dat u hulle gebruik. 


Dr. Allens- 
Watersug- 


Pille 

GROOT MARICO 
VYFTIG JAAR 


7] Vervolg van vorige bladsy 


daardie tyd is Ds. Engelbrecht ook in 
die huwelik bevestig, terwyl die ge- 
meente die bruilof gegee het. 


Op `n kerkraadsvergadering van 
6-8-1949 is ds. Engelbrecht en oudl. 
P. S. van Staden verkies om die ge- 
meente op die rapportryersvergade- 
ring te verteenwoordig. As voorsitter 
verkies, het hy `n boodskap aan die 
rapportryers oorhandig op 6 Desem- 
ber 1949 om na die Monument op 
Pretoria te neem vir bewaring. Nadat 
hy `n beroep aangeneem het, het ds. 
Engelbrecht op 19 April 1952 die 
gemeente verlaat. 


Die N.H.S.V. het planne begin be- 
raam vir die aankoop van 'n orrel vir 
die kerkgebou. Die kerkraad het sy 
steun daarvoor gegee en geldelike 
hulp beloof. Die orrel is aangekoop 
en op 27 Junie 1953 ingewy. 


Nadat sewe beroepe op verskillende 
predikante uitgebring is, het propo- 
nent J. B. J. van Rensburg die beroep 
na Groot Marico aangeneem. Op 21 
Februarie 1954 het hy sy intreepreek 
gelewer en het die gemeente, nadat hy 
meer as twee jaar vakant was, weer 
'n predikant gehad. 


In die dienstyd van ds. Van Rens- 
burg is 'n Dingaansfeessaal op die 
kerk se weiveldgrond opgerig; `n elek- 
triese kragopwekker is aangekoop; 'n 
begraafplaas is afgebaken en sake van 
algemene gemeentelike belang is ge- 
trou deur die predikantspaar behartig. 
Sedert 1957 sorteer die gemeente ook 
onder die Ring van Zeerust. Op 6 
Julie 1957 neem ds. Van Rensburg 
die beroep na die Vryburg-kombinasie 
aan en vertrek uit die gemeente. 


Op 18 Januarie 1958 word ds. C. J. 
van Schalkwyk van die Umtali-kombi- 
nasie in Rhodesië op Groot Marico 
bevestig. In hierdie jare het die ge- 
dagte ontstaan om `n kerksaal vir die 
gemeente op te rig. Op die kerkraads- 
vergadering van 6 Junie 1959 het die 
kerkraad besluit om die volgende ba- 
saar se opbrengs vir dié doel te skenk. 
Ongelukkig het ds. Van Schalkwyk `n 
beroep na Middelburg aanvaar, maar 
die gemeente het algou weer 'n herder 
en leraar in die persoon van Dropo- 
nent J. A. de Beer gehad. Onder lei- 
ding van ds. De Beer is op 25 Fe- 
bruarie 1965 'n begin gemaak om die 
saal te bou. Die saal is op 15 Oktober 
1965 ingewy. 


Op 21 Januarie 1966 het ds. De Beer 
die gemeente verlaat nadat hy as stu- 
denteleeraar na Potchefstroom beroep 

Die huidige saal van die gemeente 


is. Op 4 September 1966 het ds. C. J. 
van Schalkwyk egter weer `n beroep 
na Groot Marico aangeneem en is hy 
met blydskap ontvang. 


Op hierdie tydstip het die gemeente 
om en by die R21,000 skuld gehad, 
die gemeentegetalle het sterk afge- 
neem en daarom is ernstige pogings 
aangewend om die skuld te delg. Ver- 
skillende persone is in elke wyk be- 
noem om fondse in te samel vir dié 
doel. Ds. Van Schalkwyk verlaat die 
gemeente nadat hy `n beroep na die 
gemeente Ogies aanvaar het. Om die 
skuld gouer te kan delg, het die ge- 
meente toestemming van die Ring 
gevra om vir `n onbepaalde tyd nie 
weer 'n predikant te beroep nie. Broe- 
der Japie Roos van Samekoms het die 
onbenydenswaardige taak ontvang om 
deur die gemeente te gaan vir 'n spe- 
siale kollekte om sodoende die skuld 
te delg. Vergesél van elke wyksouder- 
ling het hy elke gemeentelid getrou 
besoek vir die doel. Teen die einde 
van 1970 is op dié wyse op R6,000 na 
al die skuld gedelg. 'n Tweede poging, 
later deur verskeie ander gemeente- 
lede, het die oorblywende skuld ge- 
delg. 

Na vyf beroepe het ds. P. D. Smit 
van die Umtali-kombinasie in Rho- 
desië, die beroep na Groot Marico aan- 
geneem en is hy op 16 Januarie 1972 
bevestig. Sedert Mei 1971 was die ge- 
meente al besig om reëlings te tref 
vir die viering van die vyftigjarige 
bestaan van die gemeente. 'n Fees- 
komitee is vir die doel gekies. Onder 
leiding van die feeskomitee het die 


gemeente begin met die opknapping 
en verfraaiing van die terrein vir die 
feesviering. Klipwerk en grasperke is 
om die kerkgebou en die kerksaal 
beplan. Inheemse bome sou op die 
kerkterrein hervestig word, en alge- 
mene reëlings vir die feesviering is 
getref. Ook is die Ring van Zeerust 
uitgenooi om tydens die feesviering 
op Groot Marico te vergader. Die fees- 
viering sal alleen die vorm van `n nag- 
maalsdiens aanneem en is beplan vir 
28 en 29 Mei 1973. 


Terugblik: 


As die geskiedenis van die gemeen- 
te Groot Marico die afgelope vyftig 
jaar in oënskou geneem word, kan 
gestel word dat hierdie gemeente deur 
die genade van God gelewe en gewerk 
het. Die gemeente het onder moeilike 
omstandighede afgestig, en om die 
kop finansieel bo water te hou, was 
gewoonlik die probleem. Maar deur 
milde skenkings van afsonderlike ge- 
meentelede en ekstra pogings om hul 
skulde te dek, kon die gemeente altyd 
sy finansiële verpligtinge nakom. Dit 
is duidelik dat die Here self sy kerk 
in stand hou en dat sy genade ook 
vir hierdie gemeente, as deel van sy 
kerk, genoeg was en is. 





Dit word eensaam om ons heen. 
Groottes het in die laaste jare ons 
ontval. Wie sal die kleines wees, wat 
hulle plek sal inneem? 


C. W. Corts in verband met wyle 
prof van Niffrik. 


GEMEENTELIKE BLAAIE 


Daar is baie gemeentes in die kerk 
wat hulle maand- of kwartaalblaaie 
het, waarin allerhande gemeentelike 
aangeleenthede bespreek word, kennis 
gegee word van nuwe aankomelinge 
in die gemeente, vermelding van dope- 
linge en uitgawes, asook die gemeen- 
telike program van eredienste en ver- 
gaderinge en dies meer. Op dié wyse 
word die gemeentelede op die hoogte 
gehou van alles en nog wat in die 
gemeente. 

Dat hierdie blaadiies 'n goeie diens 
lewer hoef seker nie hier bepleit te 
word nie. 

Daar is 'n groot verskeidenheid van 
die blaadjies. Sommige beslaan net `n 
paar foliovelle en is getik en afgerol. 
Ander is in die vorm van 'n voublad 
of 'n blaadjie. 

Per uitsondering ontvang die redak- 
teur van Die Hervormer soms 'n 
enkele hiervan. Hulle is interessant. 
Elkeen gee 'n kykie in een of ander 
gemeente. Sommige is beskeie 
blaadjies waaraan die kerkrade nie te 
veel wil bestee nie. 'n Enkele is duur- 
der, want hulie word gedruk en selfs 
hier en daar van `n foto voorsien. 
Party van hulle het `n veelseggende 
naam met `n mooi buiteblad voorsien 
met 'n foto van die bepaalde gemeente 
se kerkgebou en/of die wapen van 
die kerk. 


Die jongste twee onlangs ontvang 
trek die aandag, die een deur sy prag- 
tige uitgawe, die ander deur iets tref- 
fends wat die inhoud aangaan. 


Die eerste hiervan is die van die 
gemeente Alberton. Dis 'n kwartaal 
blad en die ontvange praguitgawe is 
die kersuitgawe. Dit is gedruk op 
glanspapier van 26 bladsye. Benewens 
die kersoordenking bevat dit 'n ver- 
skeidenheid van artikeltjies geskryf 
deur gemeentelike ampsdraers en an- 
der. 'n reeks gemeentelike foto's en 
'n klompie advertensies. Op die sier- 
like buiteblad is 'n foto van die mooi 
kerkgebou en gemeentelike saal, die 
wapen van die kerk en die naam van 
die blaadjie: .,Die Bron. Alberton” 
met die woorde in rooi letters op 'n 
geboë lyn: ,,.Kers-Uitgawe”. Die geheel 
maak 'n smaakvolle indruk. 

Die kerkraad het blykbaar nie opge- 
sien teen die betreklik hoë koste vir 
SO 'n uitgawe nie. 

Die deurblaai daarvan gee die in- 
druk, dat daar hard gewerk word in 
die gemeente, dat daar goed beplan 
word en goeie samewerking is. 

Die andereen onlangs ontvang is dié 
van die Kaapstadse gemeentes. Dit is 
getik op .gewoon' papier en is die 
323ste uitgawe. Dit wil sê dit is al 
begin tydens die bediening van die 


vorige predikant, ds. A. Brandt. Dit is 
`n beskeie blaadjie, wat die uiterlike 
betref. Sy besonderlikheid 1ê in sy in- 
houd, waarvan die hele kerk met blyd- 
skap kennis moet neem. 





DS. JOH. DREYER 





Naas die gewone berigte in sulke 
gemeentelike blaadiies soos verslag 
oor gelde, on.vange attestasies, ere- 
diensreëlinge en so meer. is daar in 
hierdie ,,Nuusbrief” `n artikeltiie oor 
Nuwejaar. Daarin lees ons die vol- 
gende: 


Nuwejaar: 


,Die nuwejaar is gewoonlik `n tyd 
waarin allerlei planne beraam word 
wat tydens die jaar wat voorlê tot 
uitvoering gebring moet word. Dit is 
ook vir ons gemeentes so. In die af- 
gelope jaar het ons `n merkwaardige 
vooruitgang belewe. In 1972 het ons 
`n nuwe predikantspaar bygekry wat 
voltyds op Stellenbosch kon gaan 
werk. Uns gemeente het in vyf ge- 
meentes verdeel. Twee nuwe kerkge- 
boue is aangepak en sal D.V. vroeg 
in die nuwe jaar voltooi word. Tans 
het al ons gemeentes behalwe Bellville 
`n eie kerkgebou en pastorie. Ons kan 
vir al hierdie voorregte slegs met 
dankbaarheid vervul wees teenoor 
God wat ons hande gesterk het en sy 
seën gegee het op die werk van die 
ganse gemeente. 


In die nuwe jaar sal ons gemeente 
hard moet werk om die skuldelas 
wat nog op die nuwe kerkgebou in 
Parow rus, te verminder. Ons sal al- 
mal saam ons volgehoue deel moet 
bydra om die gemeentelike finansies 
maandeliks op `n gesonde peil te hou. 
Daar is reeds deur die gemeentever- 
gadering besluit om `n perseel in Bell- 
ville te bekom om ook daar, wanneer 
nodig en wanneer uitvoerbaar, 'n 
kerkgebou op te rig. Ten opsigte van 
hierdie uitbreidingsplanne werk die 
gemeentes Kaapstad, Tygerberg en 
Beilville saam. 


Die finansiële aangeleenthede, die 
uitbreidingsplanne ten opsigte van ge- 
boue ensovoorls, is alles slegs die 
uiterlike hulpmiddels om die eintlike 
opdrag en taak van die evangelie tot 
uitvoering te bring, naamlik die toe- 
rusting van die gelowiges deur middel 
van erediens en kategese vir hulle 
dienswerk van barmhartigheid en 


evangelisasie. 
Vir die nuwejaar sal elkeen dus 
opnuut sy voorregte vanuit die evan 


gelie en verantwoordelikhede teenoor 


die uitdra van die evangelie en die 
opbou van die kerk, moe: aanpak. 
Geen gelowige mag volgens die Skrif 
in hierdie opsig ontbreek, terugsit of 
ontspan nie. Vir die nuwejaar behoort 
ons almal te besluit tot volle gehoor 
saamheid aan die Woord.” 


`n Opmerking in hierdie Nuusbrief 
verdien vermeld te word. In die aan- 
kondiging oor die katkisasie vir hulle 
wat belydenis van die geloof gaan af- 
lê, word gesê: ,Aangesien daar dik- 
wels gevra word of persone wat uil 
belangstelling weer eens die katkisasie- 
klasse mag bywoon al is hulle reeds 
(belydende Joh. Dreyer) lidmate, wil 
ek graag herhaal dat almal welkom 


EA 
IS. 


Dit beteken twee dinge. Eerstens 
dat die klasse interessant is en twee- 
dens dat by die jongmense van dié 
gemeentes inderdaad `n begeerte is 
om hulle kennis van die Bybel, van 
die belydenis van die kerk en van die 
kerkgeskiedenis te vermeerder. 


Hierdie gebruik in die Kaaps:adse 
gemeentes verdien 'n aanbeveling by 
ons ander gemeentes. Dit kan die 
kerk baie ten goede kom. 

GEMAAK UIT DIE 
BESTE PRETORIA - GRANIET 


enige dorp en plaas 
PRYSE NA ELKEEN SE 
VERMOE 


Pryse en Katalogus 
op aanvraag! 


d. P.E. ROODE 

Die Huwelik — Is Genesing nog moontlik? 


Oorsake van huweliksverval: 


Dat die huwelik in die 20ste eeuse 
wêreld en baie beslis ook hier in 
Suid-Afrika in `n dodelike krisis ver- 
keer, is `n stelling wat nie baie moti- 
vering nodig het nie. Onder ons eie 
Afrikaanse deel van die bevolking het 
dit `n toestand bereik wat getuig van 
totale verval en goddeloosheid. Die 
pers vertel daagliks die patetiese, tra- 
viese, God-onterende skouspel van 
tientalle huwelike van belydende lid- 
mate van die kerk van Christus wat 
ontbind word. Sommige om ernstige 
redes, ander minder ernstig, ander 
om belaglike redes. Dit behoort vir 
niemand `n geheim te wees dat Suid- 
Afrika opgeskeep sit met een van die 
hoogste egskeidingsyfers ter wêreld 
nie. 


Daar kan seker geen ernstiger simp- 
toom van verval en agteruitgang wees 
as juis dit nie. Die kommunisme maak 
al sedert jare gelede geen geheim 
daarvan dat hulle hul eie bepaalde 
wyse het om hul doel te bereik. Een 
daarvan is om die gelowige mens los 
te maak van die ankers van kerk, volk 
en gesin. Omdat die huwelik die klein- 
ste, mees intieme vorm van menslike 
gemeenskap is waaruit gesin en volk 
en kerk spruit en sy krag ontleen, 
daarom is dit glashelder duidelik 
waarom alle denkbare en ondenkbare, 
sluwe duiwelse mag gemonster word 
om juis hierdie kragbron en kernpunt 
aan te tas. As die huwelik nie meer 
gesond is nie sal dit spoedig sy in- 
vloed hê op die lewe van die gesin, 
die skool, die kerk, die volk. Omge- 
keerd, haas sonder uitsondering kan 
dit verwildering in die volkslewe, die 
verval in die kerk, die opstand teen 
gesag in skool en gesin van ons dae@ 
teruggevoer word tot mislukte en ge- 
broke huweliksverhouding in die huis. 


Ek het `n vrou eendag hoor sê dat 
daar geen groter hel denkbaar is as 
die wat `n ongelukkige huwelikslewe 
voortbring nie. Dit is waar — dit sal 
menige kind uit so `n huis ook met `n 
kreet van smart en bitterheid kan ge- 
tuig. Dit is waar — juis omdat dit die 
mees intieme verhouding is waarin 
mense kan saamleef. In alle ander 
menslike gemeenskapsvorme kan men- 
se wat nie klaarkom nie sonder veel 
ontwrigting, of sonder om ander seer 
te maak of leed te berokken, hulle 
goed vat en loop en elders geluk gaan 
vind. Maar in die huwelik het mense 
te intiem saamgeleef, mekaar te in- 
tiem leer ken dat skeiding ooit moont- 
lik kan wees sonder ernstige skade 
en onbeskryflike pyn en leed en ver- 
eensaming. Tog is die anderkant van 

dieselfde saak net so waar. Groter, 
ryker, meer volkome geluk, krag en 
inspirasie as wat die huwelik vir men- 
se kan meebring is nie denkbaar nie. 
Mense wie se huwelik gesond is, is 
instaat om die swaarste skokke en 
teenslae van die lewe te verduur. 





DS. D. J. C. VAN WYK 





Sonder om te wil ontken dat daar 
veel meer faktore op die spel is word 
hier gewys op slegs enkele duidelike 
aanwysbare oorsake wat gelei heil tot 
die huweliksverval van ons dae. Dan 
is dit veral van belang om daarop te 
let dat die lewens, en veral die werks- 
omstandighede van man en vrou So 
geword het dat `n volkome lewensge- 
meenskap, soos die Woord van God 
dit bedoel het haas onmoontlik ge- 
word het. Die krisis van die huwelik 
in die industriële tydperk het veral 
ontstaan deurdat die samelewing van 
man en vrou in die huwelik deur die 
aard van hulle werk op kantoor en 
fabriek tot 'n minimum gereduseer 
is. As gevolg van voortgaande megani- 
sasie geld dit selfs al van die boere- 
gemeenskap ook in `'n groot mate. 
Deurdat die man vir 'n groot deel van 
die dag weg is, bly daar slegs `n 
klein deeltjie oor waarop man en vrou 
saam is. Waar die vrou ook werk, geld 
dit net soseer. Gevalle waar man en 
vrou saam kan werk op kantoor of 
fabriek is uitsonderinge. 


Selfs ook die enkele ure wat man 
en vrou per dag saam kan deurbring, 
is egter deur allerlei faktore verder 
bedreis. Die man in elk geval, en 
waar die vrou werk sy ook, kom 
moeg van die werk af. Elkeen moet in 
`n minimum tyd alles gedoen kry wat 
as gevolg van die werk nie gedoen 
kan word nie. Gebrek aan tyd: Gebrek 
aan tyd vir mekaar! Die man verdiep 
hom in 'n boek of koerant. iDe ge- 
vole? Een of albei, baie dikwels egter 
die vrou, raak totaal vereensaam. 
Spoedig volg verwyte, beskuldigings 
en twis. Dit lei tot geirriteerdheid, 
frustrasie en ongelukkigheid. 


Nou hiermee saam is verbind die 
probleem van kinderopvoeding. Vol 
gens die Bybel is dit onteenseglik vir 
'n groot deel die vadertaak. In 
elk geval is dit sy taak om as hoof en 
priester van die huis voor te gaan in 
die godsdienstige onderrig van sy kin- 
ders. Hier is ons doopbelofte van ont- 
settende belang. Die vader moet sy 
kinders in hierdie leer onderrig en 
laat onderrig. Die Bybel ken eenvou- 
die nie die sieklike verskynsel van 


ons dae dat die man `'n Christen is 
maar hy laat die vrou en veral die 
kinders maar liewer vry om vir hulle- 
self te besluit. Konsekwent beteken 
dit dat sulke kinders aan die duiwel 
oorgelaat word! Dit behoort ook onm- 
teenseglik tot die vadertaak om die 
kinders te leer om die lewe in die 
gesiz te kyk en lewensmoeilikhede 
moedig te deurstaan. Om dit te bereik 
moet hy streng optree, is dit sy voor- 
res om eise te stel en mag hy selfs 
soms hardhandig te werk gaan. Hiet- 
die vertroud raak met die hardheid 
van die lewe is vir elke kind onont- 
beerlik. Waar dit nagelaat word ver- 
wag die kind later dat die hele wêreld 
hom of haar altyd as moeder moet 
tegemoet tree. As gevolg van lang 
werksure. dikwels egter ook blote ge- 
maksurctigheid, kom baie vaders in 
ons tyd selde indien ooit tot hierdie 
taak. Dit wreek hom altyd in een of 
ander vorm op die verhouding in die 
huis. Ongeduld lei tot woordewisse- 
ling en verwyte oor en weer, so dik- 
wels in teenwoordigheid van die kin- 
ders. Die skade is onberekenbaar ... 


Neorotiese trekke veroorsaak dik- 
wels ernstige huweliksprobleme. Dit is 
in baie gevalle die agfergrond van die 
man se aggressie teen die vrou. Op- 
vallend wil hy die sterke speel, hy 
laat hom op geen wyse voorsê nie, hy 
dring sy wil aan die vrou op ook 
wanneer hy verkeerd is. As dit nie 
meer anders kan nie deur middel van 
fisiese seweld. Gewoonlik merk so 'n 
man nie dat hy hom juis op hierdie 
wyse belaglik maak en die vrou se 
mindere is nie. Die worte! van die 
kwaad 1ê in die minderwaardieheids- 
gevoel wat die man dikwels het teen- 
oor sy vrou met haar fynere instink. 
Hier stuit ons op 'n uiters delikate 
saak wat alleen behandelbaar is as so 
'n huweliksmaat gewillig is om same- 
werking fe verleen. Uit allerlei neuro- 
ses vloei dikwels voort drankmisbruik 
— een van die grootste verwoesters 
van die huweliksgeluk van mense. 
Waar dit sover is bly geldelike pro- 
bleme nie uit nie en juis dit is vir 
die moderne mens met sy materialis- 
tiese ingesteldheid rampspoedig. 


Seksuele wanaangepastheid speel 
soms ook `n rol. Dodelik vir die huwe- 
lik is ester die wyse waarop seks 'n 
oordrewe klem ontvang het en so uit- 
gebuit word vir allerlei vulgêre en 
goddelose doelstellings. Hieraan het 
die moderne permissiewe tydsgees 
kwistie meesewerk. Niks, nie God 

Huwelike wat Misloop— 
Een uit elke vier of een 
uit elke duisend! 


Wat laat `n huwelik misluk? 

Volgens Lindsay Curtis is daar sewe 
gevaartekens dat `n huwelik op die 
rotse gaan land. Die Amerikaan stel 
dit so: 

(1) Wanneer alledaagse beleefd- 
hede nagelaat word. 

(2) Wanneer paartjies begin te dink 
in terme van ek” in plaas van ,,0Nns”. 

(3) Wanneer hulle ophou om me- 
kaar te komplimenteer. 

(4) Wanneer `n koppige swyg Im 
die plek kom van verstandige gesprek- 
ke. 

(5) Wanneer hulle die mode van 
mekaar nie meer aanvoel en mekaar 
daarin tegemoet kom nie. 

(6) Wanneer hulle nie meer liefde 
aan mekaar bewys nie. 

(7) Wanneer hulle nie meer saam 
bid nie. 

Die gebed, so sê Curtis, mag Vir 
baie deesdae eenvoudig lyk, maar die 
statistieke steun sy standpunt. 

In die Verenigde State is daar vol- 
gens die nasionale statistieke een eg- 
skeiding op elke vier huwelike. Maar 
as die eggenoot en eggenote Christene 
is en `n huisaltaar het waar die Bybel 
saam gelees word en hulle saam bid, 
dan is die egskeidingsyfer een op 
duisend. 

Dit is dus duidelik dat God in `n 
huwelik die verskil maak in die eg- 
skeidingsyfer. 





DIE HUWELIK 


[7] Vervolg van vorige bladsy 


nie, nie die huwelik nie, en nie die 
liggaam van die mens is die moeite 
werd om met eerbied behandel te 
word nie. Die mens is vry — die 
huwelik is op sy beste `n hindernis vir 
hierdie mens om te leef soos hy wil, 
te geniet soos hy wil, aan te trek soos 
hy wil... 


(WORD VERVOLG) 





Die lewe is geen treurspel, geen 
wegsterwende naspel van die geboorte 
nie, maar die voorspel op 'n nuwe 
lewe en 'n nuwe ryk. 


— J. Noordmans. 


WAT 


REV. FEERENCIHBEVLAG VERWAG 
GEWELD. 

Die gewese Anglikaanse deken van 
Johannesburg, Gonville Ffrench-Bey- 
tagh, wat in 1971 onder die Terroriste 
Wet skuldig bevind is aan staatsonder- 
myning in die Transvaalse Hoogge- 
regshof, maar deur die Bloemfontein- 
se Appélhof vrygespreek is, is nou 
op `n lesingtoer in Kanada en dit word 
gerapporteer dat hy daar sou gesê 
het: ,Die toestand in Suid-Afrika is 
vandag slegter as ooit tevore en ek 
kan niks anders as geweld vorentoe 
sien nie.” Hy is van mening egter 
dat `n gewelddadige rewolusie op die 
oomblik nie moontlik in Suid-Afrika 
is nie, maar meen dat 'n spontane 
ontploffing, deur toenemende frustra- 
sie en gramskap veroorsaak, ewen- 
tueel mag plaasvind. 

— Church Herald. 





Pasop vir die ken- 
tekens van 


HARDLYWIGHEID 
| 1 GALAGTIGE HOOFPYN 
2 AANGEPAKTE TONG 
$ ONGEREELDE OPELYF 


Verwaarloosde hardlywigheid, op 
sigself erg genoeg, kan beslis 
gevaarlik word. Dit kan aanleiding 
gee tot baie kwale lateraan 
insluitende Aambeie. 

Vermy alle sterk purgeermiddels. 
Die ingewande is uitgevoer met 'n 
teer vlies wat maklik deur sulke 





purgeermiddels beskadig kan 
word. 

Intestone is n sagte, natuurlike 
lakseermiddel — 'n samestelling 


van vrugte en kruie. 

Dit gee goeie, sagte en gereelde 
opelyf, verwyder slegte asem. Vol- 
wassenes en kinders hou van die 
smaak van Intestone. 


INTESTONE 


Verkrygbaar by alle Apteke of posvry by 
Norwood Coaker, Posbus 89, Ladybrand. 


PNBS17Z0/AR 





ANDER 


SKRYF 
OOR DIE PREDIKING 


Ek kan 'n prediker vergewe as hy 
'n swak preek gelewer het. Ek kan 
hom bykans alles vergewe as hy my 
'n begrip van God gee, as hy my iets 
vir my siel gee, as hy my die gevoel 
gee, al is hyself onbekwaam, dat hy 
iets hanteer wat baie groot en baie 
heerlik is, as hy my iets gee van die 
majesteit en glorie van God, die liefde 
van Christus, my Saligmaker en die 
heerlikheid van die evangelie. As hy 
dit doen, dan is ek sy skuldenaar, en 
ck is diep dankbaar teenoor hom. 


— Mariin Lloyd-Jones in The 


Church Herald. 


Blindederm- 


ontsteking 
Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 


Kentekens 


Pyn in regtersy. 
Aangepakte Tong. 
'n Temperatuur (koors) tussen 
100 en 102 grade. 
Hardwording van die Maag- 
wande. 
Die DR. MULLERS-BLINDEDERMMIDDEL 
is verkrygbaar by aptekers teen 
80c per bottel of posvry van 
Norwood Coaker, Posbus 89, 
Ladybrand. 

VROUERUBRIEK...... 


10. JOHANNA CONSTANTIA ELSE- 
VIER EGGENOTE VAN DS. HEN- 
RICUS BECK. 


Aangesien daar uit die beskikbare 
bronne nie met sekerheid afgelei kan 
word nie of ds. Petrus Kalden, wat 
in 1695 predikant van die Kaapstadse 
gemeente geword het, tydens sy be- 
diening aan die Kaap reeds met Cor- 
nelia van Benthem getroud was, sal 
ons in hierdie artikel bygevolg nie 
stilstaan by sy werk as predikant aan 
die Kaap nie. maar kortliks aandag 
gee aan die dienstyd van ds. Beck en 
sy eggenote. 





H. M. REX 





Ds. Henricus Beck, seun van Stepha- 
nus Bek en Aletta van Ophuyzen van 
Arnhem, het in 1701 na volbragte 
teologiese studie aan die universiteite 
van Groningen en Leiden, op 32-jarige 
leeftyd na die Kaap gekom as opvolger 
van ds. Simond in die Drakensten- 
gemeente. Met sy deeglike kennis van 
Frans was hy die aangewese opvolger 
van ds. Simond en sy Franssprekende 
gemeente. Tydens huisbesoek kon hy 
hom met die grootste gemak van 
Frans bedien. Of sy suster, wat hom 
na die Kaap vergesél het, en sy egge- 
note ook die Franse taal magtig was, 
kan nie met sekerheid gesê word nie. 

Ds. Beck en sy suster, Aletta, het 
in April 1702 in Tafelbaai geland en 
in Mei daaropvolgend in die Draken- 
stein-gemeente aangekom. Sy was ook 
afkomstig van Arnhem, waar sy ge- 
woon het, na die dood van haar eerste 
eggenoot, Samuel Martini Meurs. Net 
soos in die geval van Ida Ruysch van 
Dugteren, twee eeue later, het mev. 
Aletta Meurs haar ongetroude broer 
na die Kaak vergesél met die oog op 
sy versorging in die Kaapse platte- 
landse gemeente. 

Met hul aankoms in Drakenstein was 
daar nog geen voorsiening vir `n per- 
manente pastorie gemaak nie en So- 
doende het die huisvesting van die 
predikant en sy suster tot met hul 
verhuising na Stellenbosch in 1704, 
veel te wense oorgelaat. 

In Stellenbosch was dit beter ge- 
steld mel hul huisvesting. Die huis 
wat ds. Beck en sy suster vanaf 1704 
as pastorie bewoon het, het suid van 
die kerkhof gestaan op die hoek van 
die Groote en Kleine Kerkstraat Dit 
wa een an die oudste huis 00 
Stellenbosch en een van twee huise 
wat jn 1693 deur die Landdros en 
Heemrade opgerig is met die doel om 
dit ten bate van die owerheid te ver- 
huur. Ds. Beck het dus vanaf 1704 
sewoon waar Hofmeyerhuis tans staan. 
Die pastorie van ds. Beck was een 

Hervormde Predikantsvroue in 


Suid-Afrika vanaf 1652 





Gesig op kerkgebou en drosdy van Stellenbosch in 1657. Hierdie sierlike, tweede 
kerkgebou van Stellenbosch, is tydens die dienstyd van ds. Beck opgerig. Rekon- 
struksie van 'n tekening uit die jaar 1657. Met erkenning aan: A. M. Hugo & J. van 
der Bijl: Die Kerk van Stellenbosch, 1626-1963, Tafelberg-Uitgewers, Kaapstad, 1963. 


van die weinige geboue op Stellen- 
bosch wat nie deur die verwoestende 
brand van 1710 in puin gelê is nie. 
Tot in 1726 het dit as pastorie van 
ds. Beck en sy eggenote in gebruik 
gebly. 

Op Sondag, 138 Februarie 1707 is 
ds. Beck op Stellenbosch deur ds. 
Kalden met Johanna Constantia Else- 
vier in die huwelik bevestig. Sy is in 
1685 op Ceylon gebore en was 'n dog- 
ter van die Sekunde, Samuel Elsevier. 
Hugo en Van der Bijl in hul boek 
Die Kerk van Stellenbosch”, beskry- 
we haar as `n ,kraaknetjiese Holland- 
se huisvrou van (die) deftige (Else- 
vier-) familie” en in die stormagtige 
tye wat di. Kalden en Beck vir jare- 
lank aan die Kaap belewe het, het sy 
al die lief en leed van `n predikants- 
vrou op die Kaapse platteland saam 
met haar eggenoot gedeel. 

Na die huwelik van haar broer het 
mev. Aletta Meurs in die pastorie op 
Stellenbosch bly woon en waarskynlik 
haar skoonsuster met sekere huyishou- 
delike pligte bygestaan. Eers op 22 
Desember 1715 is sy getroud met die 
heer Caie Jesse Slotsboo, 'n kaptein 
van die garnisoen in die kasteel aan 
die Kaap. In later iare was hy as re- 
geringslandmeter aan die Kaap werk- 
saam, Sersiant Slotsboo het in 1699 
aan die Kaap gekom en ten tye van sy 





huwelik in 1715 was hy `n wewenaar 
met vier kinders, waarvan die jongste 
in Julie 1711 gedoop is. Uit die huwe- 
lik van Caje Slotsboo met Aletta 
Meurs is een seun, Cajus Henricus, 
gebore wat op 9 Junie 1717 gedoop is. 
Dié seun is egter op jeugdige leeftyd 
oorlede. Twee maande na die huwe- 
lik van ds. Beck met Johanna Elsevier, 
is goewerneur W. A. van der Stel na 
Nederland teruggeroep tesame met 
ander hoë amptenare, waaronder ds. 
Petrus Kalden en die skoonvader van 
ds. Beck. 

Naas sy bediening van die Stellen- 
bosch gemeeente, het ds. Beck vanaf 
Mei 1707 tot Januarie 1708 gereeld 
sekere pastorale pligte aan die Kaap 
gaan waarneem. Tot en met die koms 
van ds. D'Ailly in 1708 was hy die 
enigste predikant aan die Kaap. Tus- 
sen 1708 en 1726 was hy weer 'n keer 
voltyds op Stellenbosch as predikant 
werksaam, maar na die dood van ds. 
D'Ailly in 1726 is hy na die Kaapstadse 
vemeente verpaas waar hy werksaam 
& eing bediening 
in 1731 toe hy met eervolle ontslag en 
behoud van traktement uitgetree en 
hom in Kaapstad gevestig het. 

Die eggenote van ds. Beck is voor 
hom oorlede. Geen kinders is uit hul 
huwelik gebore nie. Sy suster, wat in 

vas tot aan die eindes van ot 
Wi Oo AN die € al! 


JEUGRUBRIEK...... 


LE DIE FOUT WERKLIK BY DIE KERK? 


Die skrywer van hierdie stukkie is 
'n predikant — nie `n sosioloog nie. 
Daarom het hy nie veel vertroue in 
die sosiologie nie. Maar voordat die 
sosioloë die strydbyl teen my opneem, 
moet ek erken dat ek in elk geval ook 
nie veel van die sosiologie weet nie. 
Maar dit verhinder darem nie dat ek 
van tyd tot tyd van die wetenskap se 
bevindings gebruik maak nie. Dit wil 
ek dan ook hierdie keer doen. 





DS. G. C. VELTHUYSEN 





Enkele jare gelede het ek in hierdie 
rubriek 'n paar keer een en ander te 
sê gehad oor die jeugondersoek wat 
deur die Universiteit van Pretoria in 
die middelsestigs van stapel gestuur 
is. Vandeesweek blaai ek toevallig 
weer `n keer daardeur. Toe val my 
oog op die woorde: ,,Die opvat'ing of 
dunk van die jeug insake die peil 
van die geestelike lewe in hulle kerk 
of gemeente.” In die tabelle wat ver- 
der aan gevolg het, blyk dit toe baie 
duidelik dat die oorgrote meerderheid 
van die jongmense, die mening toege- 
daan is, aat die geestelike lewe in 
hulle gemeente maar op baie middel- 
matige peil is. As ek dit reg verstaan, 
belieken dit dat hulle voel dat die 
geestelike lewe van die kerk, alles 
behalwe is wat dit behoort te wees. 


Dit was vir my baie interessant. 
Ongelukkig het dit nie duidelik ge- 
word wat hulle nou eintlik onder 
,geestelike lewe” verstaan nie — 
maar ek neem aan dat die gemiddelde 
mens onmiddellik sal dink aan die 
geloofslewe van die kerk, veral soos 
dit tol uiting kom in kerklike mee- 
lewing al dan nie. Verder het dit nou 
nie duidelik geword of daar in hierdie 
beskouing `n bietjie selfondersoek 
aanwesig was nie. Was die jongmense 
ook ontevrede met die peil van hulle 
eie ,,geestelike lewe”, of het hulle 
maar net krities gestaan teenoor die 
kerk, was daar van selfondersoek nie 
veel sprake nie. Hulle het die kerk 
volkome objektief betrag sonder om 
persoonlik by die saak betrokke 'te 
raak. Dit is jammer. Want hule is 
mos tog ook deel van die kerk. Of hoe? 

Die objektiewe waarneming getyis 
egter van fvn onderskeidingsvermo€. 
As predikant het ek genoeg ondervin- 
ding van hierdie middelmatigheid. 
Daar is geen gemeente wat hiervan 
vry is nie. En nou verneem ek in die 
uitspraak van die jongmense 'n aan- 
klag teen die kerk. Hulle is in die 
kerk teleurgesteld. Hulle het meer 


verwag. (Wat hulle presies verwag 
het is nie duidelik nie). Die kerklike 
lewe bevredig hulle nie. Nou is die 
vraag: Waarom nie? Kom ons vra nog 
'n vraag: Lê die skuld nie dalk tot 
'n groot mate by hulle self nie? 


Ek, en elke ander predikant, het al 
baie klagtes teen die kerk gehoor. En 
laat ons nou maar erken: Nie alles is 
goud wat blink nie. In die geinsti- 
tueerde kerk is daar sekerlik baie 
dinge wat kritiek verdien. Daar is on- 
gelukkig tendense tot: fariseisme. Daar 
is baie tekens van institusionalisme 
(met die geweldige geleerde woord 
bedoel ek die verskynsel, dat die kerk 
as instituut in die voorgrond tree en 
die saak waarom dit eintlik gaan op 
die agtergrond geskuif word). As 
mens nog langer wil dink sal jy 
sekerlik nog `n paar geleerde woorde 
onthou waarmee kerklike sondes aan- 
gedui kan word. Ons durf dit nie weg- 
redeneer nie. Ons kan waarlik nie 
voorgee dat die kerk as instituut vlek- 
loos en volmaak is nie. Maar dit weet 
ons almal. Maar ons weet ook dat die 
kerk lewe onder die genade van Jesus 
Christus. Hy Wie ook hierdie sondes 
bedek deur sy versoening. 


Maar wie is dit nou eintlik wat 
steeds met hierdie klagtes vorendag 
kom? Dit is merkwaardig, maar dit is 
altyd die randfigure. Dit is altyd 
daardie mense wat nie saam met die 
kerk lewe nie. Dit is hulle wat nie in 
die erediens kom nie, of slegs by 
hoogste uitsondering sover kom om 
hulle die moeite te troos (miskien 
daardie een Sondag in die jaar nadat 
die predikant by hom huisbesoek ge- 
doen het). Dit is hulle wat nooit be- 
trek kan word by enige gemeentelike 
aktiwiteit van watter aard ookal nie. 
Dit is hulle van wie die hande teenoor 
die kerk toe is omdat hulle harte toe 
is. Hulle staan buite en gooi klippe 
binne toe — om af te breek wat hulle 
nie gebou het nie. 


Toe kom die vraag by my op: Is dit 
nie miskien maar die moeilikheid met 
die bykans 70% van die jongmense 
wat sê bitter teleurgesteld is in die 
kerk nie? Lê dit nie maar agter al die 
klagtes van doodsheid en somberheid 
en skynheiligheid en middelmatigheid 
nie? Ek het die vraas toe ook self 
beantwoord. Ja, dit is wat daarastel 
lê. Dié wat kla is diegene wat geen 
kerklike meelewing toon nie. Na die 
oomblik van sy belydenis is hy vir 
alle praktiese doeleindes vir die kerk 
verlore. In die kerk sien jy hom nie 
weer nie (miskien as hy die dag trou, 
maar ook maar miskien). Jy sien hom 


selfs nie weer by die kerk nie — selfs 
by daardie geleentheid as die gemeen- 
te om een of ander rede feestelik 
bymekaar is, skitter hy in sy afwesig- 
heid. Vra jy hom dan: ,,Wat dink jy 
van die kerk?”, kom sy antwoord: 
,Die geestelike lewe van die kerk is 
op 'n laagtepunt.” In so verre as wat 
hyself deel van die kerk is, is dit dan 
ook heeltemal waar, want dit is waar 
van sy geestelike lewe. 

Julle wat so graag die kerk kritiseer 
— wat so graag die ampsdraers af- 
breek — wat so maklik kla oor die 
doodsheid van erediens — het julle 
al ooit daaraan gedink hoeveel julle by 
dra? Het julle al ooit daaraan gedink 
dat julle houding teenoor die kerk in 
die laaste instansie `n weerspieëling 
is van julle houding teenoor die Here 
van die kerk? Het julle al ooit daar- 
aan gedink dat julle kritiek in baie 
gevalle selfaanklag is? Die fout lê by 
die kerk in soverre as wat julle die 
kerk is. 


HERVORMDE 
PREDIKANTSVROUEË 

1726 vir die tweede keer weduwee 
geword het, is ook voor hom oorlede. 
Ds. Beck self is in Junie 1755 oorlede 
nadat hy reeds in 1726 tekens begin 
toon het van ,,zijne hooge jaaren, 
swak liggaam en swakke memorie”. 
'n Saak wat in verband met die 
dienstyd van ds. Beck en sy eggenote 
op Stellenbosch vermelding verdien, 
is die oprigting en in gebruikneming 
van 'n nuwe kerkgebou op Stellen- 
bosch ter vervanging van die sierlike 
eerste kerkgebou wat in Desember 
1710 deur `n brand verwoes is. Na die 
brand het die gemeente vir 'n tydlank 
in die pastorie van ds. en mev. Beck, 
geleë op die terrein waar die Hof- 
meyerhuis vandag nog staan, byeenge- 
kom totdat die wynkelder van Jan 
Stevens Botma aan die oostekant van 
Van Ryneveldstraat tussen Dorp- en 
Kerkstraat, waar die ou woonhuis van 
mej. Anna Morkel tien jaar gelede 
nog gestaan het, vir ongeveer elf jaar 
as tydelike kerkgebou gebruik is. Ty- 
dens die bedienings van ds Beck i: die 





nuwe kerkgebou opgerig en aan dié 
begin van 1723 in gebruik geneem 





Die Christelike kerk moet as gewete 
in die wêreld funksioneer sonder om 
egter self reëlreg politiek te bedryf. 

— Kooistra, 

SONDAG 6 MEI 1974 

BY DIE SEE VAN TIBERIAS 

Joh. 21:1-19. 

Dit word ook wel genoem die meer 
of see van Gennesareth en see van 
Galiléa. In die Ou Testament, Nunm.eri 
34 vers 11 word die see van Tiberias 
ook genoem, die meer Kinnereth. Die 
naam Gennesareth kom van die naam 
kinnereth of kinneroth wat oorspronk- 
lik beteken ,,harp” of siter” (kin- 
noor). Die vorm van die meer laat 
mens dan ook min of meer aan 'n 
harp dink, ongeveer 13 myl lank. Die 
diepste plekke is nagenoeg 120 voet; 
dus nie baie diep as dit vergelyk word 
met die groot seë wat `n paar myl diep 
kan wees nie. In die ou tyd is hier 
baie vis gevang. Hier aan die oewers 
van die see of meer van Tiberias het 
Jesus gekom en gewerk. Dikwels het 
Jesus op hierdie see gevaar per boot- 
jie. Hier het Hy sy dissipels geroep, 
vissers van beroep onder andere Pe- 
trus en Andreas (Mattheus 4 vers 18) 
en Johannes (vers 21). Hier het Jesus 
op die see geloop — toe Petrus Hom 
tegemoet gegaan het en wou sink. 
Hier het Jesus die storm stil gemaak 
toe die dissipels gevrees het dat die 
skippie sal vergaan; hier het Hy aan 
hulle gevra of hulle dan geen geloof 
het nie. Selfs na Jesus se dood ver- 
skyn Hy weer langs die strand, soos 
die hoofstuk uit Johannes (21) dit be- 
skryf: Die les wat hier geleer word in 
hoofstuk 21 is dat Petrus hier deur 
Jesus herstel is in sy amp nadat hy 
Jesus so skandelik verloën het in die 
binneplaas van die paleis. Sewe van 
die elf dissipels (Judas is dood) is 
hier bymekaar. Hulle het as groep 
Jesus nou al twee maal na sy opstan- 
ding uit die dode gesien. Dan ver- 
skyn Hy aan hulle en spreek hulle 
aan: ,My kinders.” Hy vra of hulle 
iets (vis) gevang het. Die antwoord 
was ,,nee”. Daarop sê Jesus dat hulle 
die net weer moet uitgooi, aan die 
regterkant van die skuit. Nou gewaar 
Johannes ,,die apostel van die liefde” 
dat dit Jesus is, en hy deel dit aan 
Petrus mee: ,,Dit is die Here”. Weer 
sien ons dat Petrus 'n haastige man is, 
want hy spring in die see om gou na 
Jesus te swem — die skuitjie is te 
stadig na sy sin. Nou weet al sewe 
dissipels dat dit die Here is: Dan eet 
hulle saam ontbyt: brood en vis: Hier- 
na volg die mees merkwaardige vraag 
aan Petrus, merkwaardig omdat Jesus 
die vraag drie keer herhaal: Simon, 
seun van Jona, het jy my waarlik lief? 
Die drie-dubbele vraag moes Petrus 

herinner aan sy drie dubbele ver- 
loëning tydens Jesus se verhoor: ,Ek 
ken die man nie”. Daar is twee woorde 
wat beteken om lief te hé; die een 
word hier vertaal met ,liefhé” en die 
ander een met ,,waarlik liefhê”. 

Wanneer Jesus nou vir Petrus sê: 
Laat my lammers wei”, beteken dit 
eintlik om die lammers kos te gee. 
Na die derde vraag van Jesus aan 
Petrus herhaal Hy die opdrag net in 
ander woorde: ,laat my skape wei”. 

Dit gaan dus daarom dat skape en 
lammers groot en klein, hulle voedsel 
moet kry. Dit gaan hier om die gees- 
telike voedsel, die evangeliewoord, die 
prediking, wat die kerk aan die mense 
moet bring. Dit is die allervernaamste 
taak van die kerk, `n opdrag van die 
Here self. 

SONDAG 13 MEI 1973 
GENESING VAN DIE TIEN 
MELAATSES. 

Luk. 17:11-19. 

Melaatsheid is `n ernstige siekte, 

selfs vandag nog. Die woord ,,melaats” 
hou verband met `n Franse woord 
,malade” wat beteken om siek te 
wees. Dit is `n soort velsiekte. In `n 
gevorderde graad word die vel en 
hare spierwit. Dan dring die siekte 
in die liggaam in. Barste kom in die 
vel en swere kom oral uit. Naels val 
af. Wanneer Jesus aan die tien me- 
latses sê dat hulle hulle moet gaan 
vertoon aan die priesters, dan handel 
Jesus volgens Levitikus 18:2-17; ,As 
`n mens in die vel van sy vlees `n 
swelsel of uitslag of ligte vlek het, en 
dit in die vel van sy vlees `n plaag 
van melaatsheid word moet hy na die 
priester Aron of na een van sy seuns, 
die priesters, gebring word.” Die siek- 
te is geneeslik. In Levitikus 14 verse 
-32 lees ons uitvoerig watter sere- 
monies `n geneesde persoon moes 
deurgaan om weer rein te word. Dit 
was vir Israel duidelik dat die siekte 
baie aansteeklik was. In Levitikus 13 
verse 47 tot 59 lees ons hoe met sulke 
mense se klere gehandel word, ja 
selfs met die huise (Levitikus 14 verse 
33 tot 53). Nou is dit ook duidelik 
waarom die tien melaatses nie naby 
Jesus gekom het maar op 'n afstand 
bly staan en vandaar geroep het om 
hulp. 

Hierdie melaatse manne, tien in ge- 
tal het waarskynlik al baie gehoor van 
die wonderlike genesings van siekes. 
Nou kom hulle ook en roep op 'n 
afstand vir ontferming. In Lukas 5 
verse 12 tot 16 word 'n geval beskryf 
waar Jesus `n melaatse gesond ge- 


maak het en selfs nie terug gedeins nie 
om daardie melaatse aan te raak nie. 
In hierdie geval raak Jesus nie een 
van die tien aan nie maar beveel 
hulle om hulle te gaan toon aan die 
priesters wat die toesig hou oor die 
uitvoering van die reinigingswette 
soos beskryf in Levitikus. Wanneer `n 
melaatse so `n bevel ontvang beteken 
dit hy moet aanneem dat hy genees is 
en dat hy nou deur die priester moet 
rein verklaar word sodat hy weer tot 
die samelewing (vanuit sy afsonde- 
ring) kan toetree. Jesus se bevel is 
dus ook meteens sy genesendse 
Woord. Omdat hulle hierdie woord 
van Jesus deur die geloof aangeneem 
het, word hulle gesond. 

Maar . . . dan vind iets plaas wat 
Jesus as't ware geskok het. Slegs een 
van daardie tien, `n man uit Samaria 
('n Samaritaan) het, toe hy merk dat 
hy gesond geword het, onmiddellik 
(nog voordat hy by die priester was) 
omgedraai om Jesus te gaan dank vir 
Sy gesondheid. Slegs een! ,,En waar is 
die nege?” wou Jesus weet. (Oor die 
Samaritane, lees Luk. 7:9, Luk. 10:33, 
Matt. 10:5). Dit is 'n skokkende open- 
baring van ondankbaarheid. Helaas 
vind die mens hierdie ondankbaarheid 
vandag nog by baie mense. Hoeveel 
bewys werklik hulle dankbaarheid 
teenoor hulle ouers en teenoor die 
Here? 

Hierdie een Samaritaan wat omge- 
draai het en Jesus gaan dank het, is 
nie slegs gesond gemaak nie. Daar het 
iets groots met hom gebeur. Jesus sê 
aan hom dat sy geloof hom gered het, 
dit is: verlos het uit sy sonde. Nie 
slegs sy liggaam is gered van die siek- 
te nie maar hy is nou met liggaam 
en siel die eiendom van Jesus Chris- 
tus, in lewe en in sterwe. Dit moes vir 
hom tot groot troos gewees het. Hier- 
die man het geweet hoe groot sy 
sonde en ellende is, hy het geweet 
hoe om daarvan verlos te word deur 
die Verlosser self; hy het egter ook sy 
dankbaarheid gaan bewys. 

— Uit ,Weiding” geneem. 


SONDAG 20 MEI 1973. 
DIE OPWEKKING VAN LAZARUS. 
Joh. 11:1-44. 
Inleiding: 

Die hoofgedagte van hierdie gedeel- 
te is dat God verheerlik moet word 
(vers 4). Die verheerliking van God 
geskied op tweërlei wyse: 

1. Deur die geloof van die dissipels 
(vers 15) en die geloof van die skare 
rondom Lasarus se graf (vers 42). 

SONDAG 6 MEI 1973. 
BY DIE SEE VAN TIBERIAS. 
Joh. 21:1-19. 


Nadat Jesus uit die dood opgestaan 
het, het Hy verskeie kere aan ver- 
skillende mense verskyn. Ons het ver- 
lede keer gelees hoe Hy aan die dis- 
sipels by twee verskillende geleenlt 
hede verskyn het, een keer sonder dat 
Thomas by was, en die ander keer toe 
Thomas wel by was. 


Vandag gaan ons hoor hoe Jesus 
weer aan 'n klompie dissipels verskyn 
het. Dit het so gebeur: Daar was 'n 
klein vissersdorpie aan die meer van 
Galilea. Hierdie dorpie se naam was 
Tiberias. Partykeer word die see van 
Galilea ook die see of meer van Tibe- 
rias genoem. In hierdie meer was daar 


baie vis en in die dorpie Tiberias het 
daar ook baie vissers gewoon. 

Nou weet ons mos dat party van 
Jesus se dissipels vissers was. Dit 
is mense wat met hulle skuite op die 
meer uitvaar en visse met nette vang. 
Dan word die visse verkoop en die vis- 
sermanne kry dan geld in die hande 
om vir hulleself kos en klere te koop. 
Petrus, Johannes en Jakobus was drie 

dissipels van Jesus wat ook visser- 
manne was. Miskien was Thomas ook 
een. In elk geval, op hierdie dag waar- 
van ons praat, was daar sewe dissipels 
van Jesus in die dorpie Tiberias. Hul- 
le was Petrus, Johannes, Jakobus, 
Thomas en nog twee ander wie se 
name nie genoem word nie. Dan was 
daar Natanael wat ook Bartholomeiis 
genoem word, dus altesaam sewe. Pe- 


SE HERVORMER 


trus wil graag gaan visvang en hy sê 
dit vir die ander ses dissipels. Miskien 
het hulle nie meer geld gehad nie. 
Die ander ses sê toe dat hulle graag 
sal wil saamgaan. Hulle klim toe in ʼn 
skuit en vaar op die meer uit. Intussen 
het dit nag geword, maar die dissipels 
het geen enkele vissie gevang nie. 
Eindelik besin die dag te breek. Dit 
begin lig word. Moedeloos vaar die 
dissipels terug na die strand. Daar 
Staan iemand, 'n man op die strand 
en hy vra vir die dissipels of hulle 
nie iets het om te eet nie. Toe hulle 
antwoord dat hulle niks het nie, sê 
die man vir hulle, hulle moet hulle 
net aan die regterkant van die skuit 
uitgooi. 'Toe hulle so maak, vang 

2. Omdat hierdie gebeure verder 
aanleiding sal gee tot die verheer- 
liking van die Seun van God naamlik 
sy kruisiging en opstanding (vergelyk 
die laaste gedeelte van vers 4, asook 
vers 46-53). 


Inhoud: Jesus se liefdevolle sorg vir 
die mens: 

Op treffende wyse word Jesus se 
liefde vir Maria, Martha en Lasarus 
beskryf (vers 3, 5, 35), maar saam 
met hierdie liefde gaan ook gepaard 
Jesus se liefdevolle kommer en sorg, 
met bewoënheid, vir die behoeftes 
van die mens. Martha en Maria se 
verlies en smarte gaan Hom s6veel 
aan dat Hy daaroor ,,geweldig bewoë” 
en ,,ontsteld” is (vers 33-35). Dit op sy 
beurt wys ons heen na die liefdevolle 
kommer en sorg van God, met bewoën- 
heid (vergelyk Bybel met verklarende 
Aantekeninge, deel IT, Gen. 6:6), vir 
die geestelike behoeftes en nood van 
die mens. 


Lasarus werklik dood: 

Dit was `n oud-Oosterse gebruik om 
op dieselfde dag van afsterwe ook te 
begrawe. Tot die derde dag is die graf 
gereeld besoek. Daarna is aanvaar dat 
die oorledene werklik dood is en dat 
daar geen sprake van skyndood meer 
is nie. Wanneer Jesus hoor dat Lasa- 
rus siek is, vertoef Hy eers twee dae 
(vers 6) en wanneer Hy in Betênië 
kom, is Lasarus reeds vier dae in die 
graf (vers 17 en 39). Daar kon dus 
geen sprake van `n skyndood wees 
nie. Die opwekking van Lasarus was 


'n wonderdaad van God, sodat die 
skare kan glo dat God Jesus gestuur 
het (vers 42). 

Martha en Maria se Geloof: 

Martha en Maria het geglo dat hulle 
broer nie sou sterf as Jesus daar was 
nie. Skynbaar het hulle nie 'n op- 
wekking uit die dode verwag nie. 
Veral treffend is die geloofsbelydenis 
van Martha in vers 27: ,,Ja, Here, ek 
glo dat U die Christus is, die Seun 
van God, wat in die wêreld sou kom.” 
Die teenwoordigheid van die Christus, 
die Seun van God, het vir hulle baie 
beteken. Hy sou hulle troos en vir 
hulle die beste beskik. 

Net soos Martha en Maria is die ge- 
lowige van vandag ook bevoorreg, 
want ons weet dat God, die Heilige 
Gees, altyd by ons is om ons te troos 
en ons in alle waarheid te lei. 


SONDAG 27 MEI 1973. 
GELYKENIS VAN DIE VERLORE 
SEUN. 

Luk. 15:11-32. 

Inleiding: 

Ten opsigte van hierdie baie beken- 
de gelykenis vestig ons slegs die aan- 
dag op 'n paar belangrike punte ten 
opsigte van die betekenis van die 
gelykenis. Kategete kan ook nuttig 
gebruik maak van die breedvoerige 
aantekeninge by hierdie gelykenis in 

die Bybel met Verklarende Aanteke- 
ninge. 

Hierdie gelykenis vestig in hoofsaak 
die aandag op die soekende liefde van 
God enersyds, en andersyds die nood- 
saaklikheid dat die sondige mens sy 
verlore toestand moet erken en van 
harte gewillig moet wees om hom tot 
God te bekeer. 

Verkwisting van die gawes van God: 

Die erfdeel wat ons van God ont- 
vang, is al die seëninge en voorregte 


wat ons na liggaam en gees ontvang. 
Tereg besing die psalmboek heel dik- 
wels die wonder van die lewe van 
die mens en alles om hom heen (ver- 
gelyk onder andere Ps. 8:5, 6 en Ps. 
139). Die sondige, eiewillige mens 
verkwis egter hierdie mooi erfdeel 
van God in sondige losbandigheid, vér 
weg van 'n lewe in dankbaarheid en 
in diens aan God. 

Sondebelydenis: 

Een van die kenmerkende eienskap- 
pe van ons sondige mens-wees is ons 
onwilligheid om ons skuld te erken. 
Die ander is altyd verkeerd en ek is 
reg. Hierdie gelykenis 1ê besondere 
klem op die gewilligheid om skuld te 
erken. Vergelyk die gebed van die 
tollenaar: Wees my arme sondaar ge- 
nadig. Die onwillige en eiegeregtige 
sondaar kan geen deel hê aan die 
genadegawe van God in Christus aan 
sondaars nie. 

Die soekende liefde van God: 

Hierdie gelykenis beklemtoon ver- 
der die wonder van Gods soekende 
liefde. Geen sondaar is te groot om by 
Hom vergewing te vind nie. Hy ver- 
wyt nie en Hy verag geen sondaar 
nie. Inteendeel, sy liefde vir ons is 
sê groot dat Hy wanneer ons tot Hom 
terugkeer, vir ons die allerbeste gee. 
Dit is die lewe van die nuutgebore 
mens deur Jesus Christus. 

Farisese Godsdiens: 

Hierdie gelykenis hou ook 'n ern- 
stige waarskuwing in. Jesus veroor- 
deel die skynheiligheid van die Fari- 
seërs en Skrifgeleerdes. Ons lidmaat- 
skap van die kerk, ons gereelde kerk- 
besoek en ons gereelde gebed mag ons 
valslik gerusstel dat ons op die regte 
pad is. God eis dat ons meelewing in 
die kerk van Christus uit die hart 
sal kom. 


— Ds. J. C. Kruger. 
ders) 

DIE KINDERS SE 
HERVORMER 


7] Vervolg van vorige bladsy 


hulle skielik `n groot klomp visse, 
honderd drie en vyftig altesaam. Nou 
begin die dissipels te wonder wie die 
vreemde man is en Johannes sê: Dit 
is die Here! Petrus is oorstelp van 
vreugde om weer vir Jesus te sien. 
Petrus het nog steeds `n diep skuld- 
gevoel, omdat hy drie keer gesê he: 
hy ken nie vir Jesus nie. Dadelik 
spring hy van die skuit af in die meer 
en swem strand toe na Jesus toe, ter- 
wyl die ander die skuit strand toe 
roei en die groot klomp visse saam- 
bring. 

Op die strand staan Jesus by 'n 
vuurtjie en daar braai `n vis op en 
daar is ook brood. En toe hulle klaar 
geëet het, vra Jesus vir Petrus: Simon, 
seun van Jona, hel jy My waarlik lief, 
meer as hulle hier? Petrus voel 
skaam, maar hy antwoord: Ja Here, 
U weet dat ek U liefhet. En Jesus sê: 
Laat my lammers wei! Dit beteken 
dat Petrus ook vir die kindertjies in 
die kerk moet sorg. Vir `n tweede 
en derde keer vra Jesus vir Petrus of 
hy Hom liefhet. En elke keer as Pe- 
trus antwoord dan sê Jesus: Pas my 
skape op en laat my skape wei. Dit 
beteken dat Jesus vir Petrus vergewe 
omdat hy Hom verloën het en dat hy 
van nou af mooi moet kyk na die 
kerk van Jesus. So het Jesus dan vir 
Petrus vergewe en so moet ons ook 
ons medemens vergewe. 

Vragies: 
Waar lê die dorpie Tiberias? 
Watter dissipels het besluit om te 
gaan visvang? 
Wie het op die strand ges:aan? 
Wat het Petrus gedoen toe hy vir 

Jesus op die strand herken? 
Hoeveel keer het Jesus vir Petrus 

gevra of hy Hom liefhet? 

Wat beteken: Laat my lammers wei? 


SONDAG 13 MEI 1973. 


GENESING VAN DIE TIEN 
MELAATSES. 


Luk. 17:11-19. 


Op `n keer, nog lank voordat Jesus 
gekruisig is, het Hy van Galilea na 
Jerusalem gereis. Naby die grens van 
Galilea en Samaria was daar `n klein 
dorpie. Daar word nie vir ons gesê 
water dorpie dit is nie. Dit maak ook 
nie vir ons saak nie. Feit is dat toe 
Jesus die dorpie wou binnegaan, staan 
daar tien mans naby die pad waarop 
Jesus stap. Dit is tien melaatse man- 
ne. Melaatsheid is `n vreeslike, aan- 
steeklike siekte. Melaatse mense mag 
nie in `n dorp ingaan nie, Hulle moes 

buite die stad se mure bly. Hulle 
mag ook nie naby ander mense kom 
nie. Die mense in die dorp het altyd 
kos vir die melaatses gebring en dit 
dan op `n afstand neergesit en terug- 
gegaan. So het melaatses darem nie 
van die honger doodgegaan nie. 


Toe Jesus op die pad verbygaan, 
het die tien melaatses Hom herken en 
dadelik begin roep: Jesus, Meester, 
wees ons barmhartig. Miskien het 
hulle gehoor hoe Jesus eendag `n me- 
laatse man gesond gemaak het. Jesus 
kry hulle bifer jammer, daar waar 
hulle in hulle ellende staan met vuil 
en stukkende klere en die liggame vol 
van die aaklige melaatse sere. Gaan 
vertoon julle aan die priesters, sê 
Jesus vir hulle. en terwyl hulle nader 
na die stad toe loon, sien hulle skielik 
dat al die melaatse sere en wonde ver- 
dwyn het. Hulle spring in die lug van 
blydskap en verwondering en hard- 
loop in die stad in om vir die pries- 
ters te gaan wys dat hulle gesond is. 
So bly is hulle dat: hulle skoon ver- 
geet om vir Jesus te gaan dankie sê 
vir die wonder wat gebeur het. Nee, 
wag, een man draai om en hardloop 
na Jesus terug. Hy val voor die voete 
van Jesus neer en bedank Hom vir 
sy redding. En Jesus vra vir hom: 
Waar is die ander nege dan? Maar 
die man kan Hom nie antwoord nie. 
En hierdie man wat teruggekom het 
om vir Jesus te kom bedank. was nie 
eens `n Jood nie, hy was `n Samari- 
taan, `n inwoner van Samaria. `n 
vreemdeling. En Jesus sê vir die 
vreemdeling: Staan op en gaan; jou 
geloof het iou gered. So word hierdie 
man nie net gesond van sy melaats- 
heid nie, maar word ook gelowig en 
om gelowig te' wees, is beler as om 
liggaamlik gesond te wees. 

Vragies: 
Hoeveel melaatse manne was daar? 
Waar het hulle gebly? 
Hoekom moes hulle buite `n stad of 

dorp bly? 

Hoe het hulle kos gekry? 
Wat het hulle vir Jesus geroep? 
Wie het omgedraai om dankie te sê? 
Wat het Jesus vir hom gesê? 


SONDAG 20 MEI 1973. 
DIE OPWEKKING VAN LASARUS. 
Joh. 11:1-44. 


In die vier evangelies lees ons van 
drie mense wat deur Jesus uit die 
dood opsewek is. Eerstens is daar die 
dogterjie van Jairus (Mattheus, Mar- 
kus en Lukas), die seun van die wedu- 
wee (Lukas) en laastens Lasarus, wat 
net deur Johannes beskrywe word. 
Dit is mense van verskillende ouder- 
domme: `n jong. lieflingskind van 
haar vader en moeder; `n jong man, 
die enigste hulp en sorg van `n wedu- 
wee en dan `n lieflingsbroer wat saam 


met sy twee susters, Martha en Maria 
in Betanië, drie kilometer van Jerusa- 
lem af gewoon het. Die omstandishede 
van die dood verskil ook. Die iong 
dostertjie was pas dood, die iong man 
was al op pad na die graf en Lasarus 
was vier dae dood. Ook die opwek- 
kingsbevel van Jesus verskil in die 
drie gevalle: Vir die dogtertjie sê 
Jesus: Dogtertjie, staan op! Vir die 
jong man: Jongman, Ek sê vir jou, 
staan op! Vir Lasarus: Lasarus, kom 
uit! Net in een geval noem Jesus die 
naam van die persoon, naamlik Lasa- 
rus. Dit is te verstane, omdat Jesus 
dikwels by Maria, Martha en Lasarus 
in Betanië gekuier het. Dit was ook 
Maria wat Jesus se voete gesalf het 
mel: die kosbare salf. 


Gaan ons verder in op die opwek- 
king van Jesus, dan vind ons dat Jesus 
lankal van Lasarus se dood geweet 
het. Dit het so gekom: Jesus en sy 
dissipels was stadig op reis in die 
risting van Jerusalem vanaf Betabara, 
`n dorpie op die grens van die provin- 
sie Judea. Naby die dorpie kry Jesus 
`n boodskap dat Lasarus baie siek is, 
maar Hy vertoef (bly) daar nog eers 
twee dae voordat Hy verder reis. 


Na twee dae sê Jesus vir sy dis- 
sipels dat hulle nou verder na Jerusa- 
lem moet reis. Die dissipels is ont- 
huts, want toe Jesus laas in Jerusalem 
was, wou die Jode Hom daar stenig, 
maar Jesus laat Hom nie bangpraat 
nie. Hy vertel ook vir die dissipels 
dat Lasarus slaap. Die dissipels weet 
nie dat Jesus bedoel dat Lasarus dood 
is nie. Hulle reken dat as Lasarus 
slaap, dit baie goed is, want dan sal 
hy gouer gesond word. Dan sê Jesus 
ronduit vir hulle dat Lasarus dood is. 


So gaan die groepie verder op reis 
en kom eers vier dae n4 Lasarus se 
dood on Betanië by Maria en Martha 
en Lasarus se huis aan. Daar is baie 
mense rondom en in die huis, mense 
wat gedurig kom en gaan om Maria 
en Mariha te troos, want die twee 
Susters en Lasarus, hulle broer, was 
baie bekende mense in daardie om- 
gewing. 

Martha was die eerste wat gehoor 
het dat Jesus gekom het. Sy gaan uit 
na Jesus om Hom te groet en dan sê 
sy: Here, as U hier gewees het sou 
my broer nie gesterf het nie. Sy is tog 
so jammer dat Jesus nie betyds ge- 
kom het nie. Dan sê Jesus vir haar 
hierdie pragtige woorde, van die mooi- 
ste in die hele Bybel: Ek is die op- 
standing en die lewe; wie in My glo, 
sal lewe al het hy ook gesterwe. 

Ook Maria, die ander suster, verwyt 
eintlik vir Jesus dat Hy nie betyds 
gekom het nie. Ook sy sê: Here, as U 
hier gewees het. sou my broer nie ge- 
sl'erf het nie. Die droefheid van die 


[7] Na volgende bladsy 


LESERS SKRYF 
ELIA SE HEMELVAART 


Geaste Redakteur — So dikwels het ons al 
gehoor, ook by volwassenes, dat toe Kain 
en Abel saan offer het, rook van Abel se 
olfer oneetrek het na die hemel toe en Kain 
s'n on die aarde sesweel het. 

In Genesis 4:4 en 5 lees onder onder 
andere: ,.En die Here het Abel en sy offer 
genadig aangesien, maar Kain en sy olfer nie 
aangesien nie." 

'n Doeter in die katkisasieklas het vir my 
vertel dat die mense na die sondvloed die 
torine van Babel wou bou sodat, as daar 
weer 'n sondvloed sou wees. hulle almal in 
die toring kon gaan bly. Dit sou glo vir haar 
deur haar onderwyseres in die skool vertel 
gewees het. 

So kan ek nor meer voorbeelde noem van 
wat vir die kinders vertel word, wat op 
hulle ontvanklike gemoed 'n indruk maak wat 
soms vir hulle hele lewe by hulle bly en 
deur hulle as Bvbelse waarheid aanvaar 
word. 

Omdat hierdie dinge gebeur was dit my 
erg teleurstellenid in Die Hervormer van Da- 


DIE KINDERS SE 
HERVORMER 


[7] Vervolg van vorige bladsy 


twee susters laat Jesus ook bewoë 
word. Hy sê hulle moet Hom gaan wys 
waar Lasarus in die graf lê. En dan 
kry ons Johannes 11:35 een van die 
kortste, maar treffendste versies in die 
ganse Bybel, naamlik: Jesus het ge. 
ween. Die Seun van God ween oor `n 
dierbare wat op aarde gesterf het. Dit 
wys hoe lief Jesus ons almal het, nie 
net vir Lasarus nie. 


So kom hulle by die graf van die 
dode aan. Jesus laat die klip wegrol. 
Almal wag in asemlose spanning en 
kyk dan op na Jesus. Jesus bid eers 
tot sy hemelse Vader en roep dan 
mel: `n kragtige stem: Lasarus, kom 
uit! Voor die oë van al die mense, 
die dissipels, die Jode, die susters, 
voor al hulle oë, kom Lasarus uit die 
grafkelder uit. toegedraai in doeke en 
linne. Die mense, ja almal, kan byna 
nie hulle oë glo nie. Lasarus, wat al 
vier dae dood was, het op bevel van 
Jesus opgestaan uit die dood. So het 
Jesus self ook na drie dae uit die graf 
opgestaan en die dood oorwin. En sê 
sal ons almal ook eendag opstaan uit 
die dood. omdat Jesus vir ons die 
dood oorwin het. 


Vragies: 
Water drie mense het Jesus uit die 
dood opgewek? 
Waar lees ons van Jairus se dogter- 
tjie? 
En van die seun van die weduwee? 
En van Lasarus? 
Wie was die susters van Lasarus? 
Waar het hulle gewoon? 


sember 1972 bladsy 27 onder die opskrif: 
,Gee julle vir hulie om te eet — vir die 
Kategese" onder andere gesê word: ,,Hier 
word vir ons vertel van die einde van Elia 
wat nie soos ander mense gesterf het en 
begrawe is nie, maar met 'n wa van vuur en 
perde van vuur na die hemel opgeneem is.” 

Ook onder die hoof ,,Die kinders se Her- 
vormer'' lees ek op bladsy 29: ,,En terwyl 
die twee nog So loop en praat, kom daar 


meteens 'n wa van vuur met perde van vuur, 
SOOS 'n weerliestraal en Elia is in die vurige 
wa Oopseneem in die hemel in, terwyl Elisa 
dit vesien het.” 


In teenstelling met wat hier vir die kinders 
geleer word lees 2 Konings 2:11 soos volg: 
En terwyl hulle aldeur loop en spreek, kom 
daar meteens 'n wa van vuur met perde van 
vuur wat skeiding tussen hulle twee maak; 
en Elia het in die storm na die hemel opge- 
vaar.”"" 


Hier leer ons die kinders dat Elia met 'n 
wa van vuur met perde van vuur opgevaar 
het in die hemel, terwyl die Bybel leer ,,en 
Elia het in die storm na die hemel opgevaar”. 
Dit is hierdie dingetiies waarteen die kate- 
geet moet waak. Die kategeet moet liewer by 
die Bvbelse feite hou en nie dinge mooier of 
leliker of anders stel as wat die Bybel dit 
doen nie. 


Die uwe, 


M. H. J. VAN DER MERWE, 
Oleanderlaan, Edlcen, Kempton Park. 


SONDAG 27 MEI 1973. 


DIE GELYKENIS VAN DIE 
VELORE SEUN. 


Lukas 15:11-82. 


Jesus het baie gelykenisse vertel 
om ons dinge te leer aangaande die 
koninkryk van die hemele. So vertel 
Jesus ook vir die Fariseërs die gelyke- 
nis van die verlore seun. 


`n Vader het twee seuns gehad. Die 
jongste het ontevrede geword en vir 
die vader sy erfdeel gevra. Die vader 
het toegestem en di: gegee en so is 
die jongste weg van die huis af met 
die besittines wat hy gekry het. Mis- 
kien wat dit geld en beeste en kamele 
en mooi klere en wat nog alles. Hy 
trek na 'n ver land en begin om Sy 
goed te verkwis en losbandig te lewe. 
Toe al sy besitings deurgebring was, 
tref `n tweede ramp hom. Daar kom 
'n groot hongersnood. Weg is al sy 
vriende en niemand wil hom help nie. 
Oplaas huur `n boer hom om sy varke 
op te pas. Dit is `n groot vernedering, 
want `n Jood eet nie varkvleis nie 
en wil niks met varke te doen hê nie. 
Maar die ergste is nog dat hy peule 
Saam met die varke moet eet. Daar sit 
hy nou in sy ellende: sy klere is vuil 
en geskeur, hy he: nie meer skoene 
nie en sy pragtige ringe het hy ver- 
koop. 


Dan begin hierdie jongs man terug 
te dink aan die lekker tyd saam met 
sy vader en sv broer. Hy dink aan die 
heerlike kos by die huis, aan die mooi 
klere, die sagte, warm bed en hoe aan- 
genaam dit was. Hy staan op en neem 
'n besluit: Hy sal teruggaan na Sy 
vaderhuis. Hy wil nie meer `n seun 
wees nie, nee, sy vader moet hom 


OUDERLING EN 
PREDIKANT 


Geapte Redakteur — Ek het onlangs die 
boekie ,,Julle sal my getuies wees” van prof. 
dr. D. J. Boovsen eelees en aangenaam van 
die inhoud daarvan kennis geneem. Op bladsy 
47 Kom ester die volgende aanvegbare para: 
graal voor oor die ouderline en sy taak; 


,Daar is een algemene klag wat so dikwels 
gehoor word by diegene wat die kerk verlaat, 
en dit is dat hulle nie die predikant genoeg 
gesien het on huisbesoek bv hulle nie. Dit is 
tog belanerik om daaron te let dat die ouder- 
ling verantwoordelik is daarvoor dat die pre- 
dikant oereeld in die wyk sal huisbesoek 
doer omdat dit eerstens die voorreg en plig 
is van die ouderline om die predikant uit te 
nooi om huisbesoek te kom doen in sy wyk.” 


Ek moet erken dat dit die eerste keer in 
my loopbaan as ouderling is dat dit onder 
my aendae kom dat dit my plig en voorreg 
is om die nredikant uit te nooi om huisbe- 
soek te kom doen. 


Die beroepbrief aan die predikant lui tog 
Soos volg: Die kerkraad ver- 
trou dat hv die beroep aanneem en na die 


7] Blaai om 


huur en hy sal in die huis en op die 
plaas werk soos `n bediende, soos `n 
slaaf! 


Hierdie jong man het egter nie sy 
vader geken nie. Sy vader het hom 
van ver sien kom, hom omhels, hom 
laat bad en was, skoon klere laat aan- 
trek, ringe aan sy vingers laat sit en 
'n vet kalf laat slag. Daar is fees gevier 
en gelag en gesing. 


Die ouer broer was in die veld. Hy 
kom huis toe en hoor die singery. Hy 
vra vir een van die bediendes wat 
aangaan. Dié vertel hom van sy jonger 
broertjie wat terug is en daarom word 
daar fees gevier. Die ouer broer is da- 
delik smoor kwaad. Hy roep sy vader 
en verwyt hom dat hy alles vir die 
jonger broer doen en nooit iets vir 
hom, die ouer broer nie. Toe ant 
woord die vader met hierdie pragtige, 
treffende woorde: Ons moet tog vrolik 
en bly wees, want hierdie broer van 
jou was dood en het weer lewendig 
geword, en hy was verlore en is ge- 
vind. 


So is ons hemelse Vader ook bly 
oor elke sondaar wat hom bekeer. 
Elkeen wat sondig en berou het en 
terug kom, sal deur ons hemelse 
Vader verwelkom word. 


Vragies: 


Hoeveel broers was daar? 
Wat het die jongste gevra? 


Wat het met hom gebeur in die 
vreemde land? 
Wat het die vader gedoen toe hy 


ieruggekcer het? 
Wat het die ouer broer gesê? 
Wat het die vader geantwoord? 

'N KERKSENTRUM VIR DIE SA. VLOOT 





Die nuwe kerksentrum wat die ka- 
pelane van die S.A. Vloot in Simon- 
stad gestig het, is die eerste van sy 
soort in die Weermag. Die sentrum 
bevat meer as wat die naam met die 
eerste oogopslag aandui. Die grootste 
deel daarvan word gebruik om ont- 
spanningsgeriewe vir die seemanne 
daar te stel. 'n Plek waar hulle rustig 
en weg van die gejaag daarbuite kan 
ontspan. 

Die sentrum het sy ontstaan te 
danke aan die geriewe wat die SA. 
Vloot vir sy kapelane beskikbaar ge- 
stel het. Nadat die kapelane in die 
verlede net oor 'n kantoor vir elke 
kapelaan en nie oor veel meer beskik 
het nie, is uiteindelik 'n gebou beskik- 
baar gestel wat homself uitstekend 
geleen het vir die skepping van so 'n 
sentrum. Die kapelane het dit raak- 
gesien en besluit om die gebou in te 
rig as 'n sentrum waarin hul kantore 
gehuisves is, waarin 'n kapél en le- 
singskamers vir katkisasie ensovoorts, 
is en waarin die hele onderste verdie- 
ping omskep is tot 'n ontspanning- 
sentrum vir veral die jong seemanne. 

Die ontspanningsentrum maak van 
die kerksentrum iets anders as wat 
gewoonlik by 'n kerksentrum verwag 
word. Die hele idee was om onder 
toesig van die kerk vir die seemanne 
êrens 'n plekkie te gee waar hulle weg 
van die normale roetine rustig kon 
kom sit en lees, briewe skryf of spele- 
tjies speel. Na die sentrum kan hulle 
ook hul vriendinne bring om saam te 
speel of 'n koeldrank, koffie of tee 
uit die snoepwinkeltjie in die sentrum 
te geniet. 

Die ontspanningsentrum funksioneer 
nou net Saterdagmiddag, Sondagmid- 
dag, en een keer per maand, Sondag- 
aand na kerk. 

Op dié tye is besluit omdat baie 
dienspligtiges die tye van die week 
'n paar uur vry het maar nie genoeg 
tyd het om ver weg te gaan nie. Dié 
sentrum voorsien dan in die behoefte 
om rens iets te vind om te doen in ʼn 
kort tydjie. 


Wanneer die ontpsanningsentrum 
oop is, is daar voortdurend 'n dame 
by die snoepwinkel teenwoordig en sy 
hou sommer terselfdertyd toesig oor 
die jongklomp. Bo en behalwe die 
dame is een van die kapelane ook 
altyd daar @rens besig maar altyd 
binne bereik indien nodig. 

Die ontspanningsentrum beskik oor 
verskeie speletjies soos tafeltennis, 
veerpyltjies, twee biljarttafels en an- 
der bordspeletjies soos skaak en dam- 
bord. Benewens verversings het die 
snoepwinkeltjie binne die gebou ook 
lekkers en ander eetgoed. Musiek 
word deur `n eersteklas platespeler 
verskaf. 

Die bywoning by die ontspanning- 
sentrum was bo verwagting goed, sê 
'n woordvoerder van die kapelane. 
Sedert die sentrum vier maande ge- 
lede geopen is, het meer as 500 see- 
manne al daarvan gebruik gemaak. 
Met elke besoek teken die besoeker 
en sy gas die besoekersboek. Volgens 
die boek blyk dit dan ook of diens- 
plistiges wat hul opleiding in die 
nabygeleë S.A.S. SIMONSBERG ont- 
vang die meeste van die sentrum ge- 
bruik maak. 

Die woordvoerder sê dan ook dat 
met dié sentrum die kapelane wil wys 
dat hulle nie net daarin belangstel 
om vir die jong seemanne te preek en 
voor te lees nie, maar dat hulle die 
jongmense ook wil help om hul tyd 
op 'n nuttige wyse te verwyl. Met die 
sentrum word nog `n gerief tot beskik- 
king van die jongmense gestel wat 
hulle kan gebruik vir vryetydsbeste- 
ding. 

Een van die eerste funksies wat in 
die nuwe sentrum gehou is, was 'n 
onthaal vir die bevelvoerders van die 
verskillende eenhede in Simonstad ten 
einde die werk van die sentrum onder 
hul aandag te bring. Die funksie is 
deur adm. S. C. Biermann, SM., en 'n 
verteenwoordiger van die Kapelaan- 
generaal bygewoon. 

Die woordvoerder van die kapelane 
is van mening dat die sentrum 'n 


sukses is. Hy sien geen rede waarom 
die diens opgeskort gaan word nie. 
Binnekort verhuis die sentrum na 'n 
aangrensende gebou waar dieselfde 
geriewe op die oomblik vir die sen- 
trum ingerig word. 

Die moontlikheid word ook onder- 
soek om die sentrum ander aande van 
die week oop te stel. Dit word nou al 
dikwels Dinsdagaande gebruik. 

Ses Vlootkapelane is nou voltyds 
in diens van die S.A. Vloot in Simon- 
stad. 

— Meegedeel. 


UIT ANDER BLAAIE 


Verwerping van Steun 
aan Terroriste en van 


die Wêreldraad 


Die Wêreldraad van Kerke het met 
die sitting van sy Sentrale Komitee 
nie alleen hulle geldelike bydrae aan 
die terroriste wat Suider-Afrika be- 
dreig aansienlik verhoog nie, maar 
ook besluit om lidkerke te versoek om 
hulle beleggings in Suider Afrika te 
onttrek. 

Besware teen hierdie besluit met 
sy wêreldse, politieke doeleindes kom 
in. Die ,,United Church of Christ” in 
die V.S.A. wat 3,000,000 lede tel, het 
hierteen beswaar aangeteken, en wys 
in hulle skrywe aan die Wêreldraad 
daarop, dat die Sentrale Komitee van 
die Wêreldraad in Utrecht sy besluit 
geneem het in weerwil van die be- 
swaar daarteen deur verteenwoordi- 
gers uit Suid-Afrikaanse kerke. Die 
brief sê verder, dat hulle ontsteld 
is oor die etnosentriese (—rassemid- 
delpunt) houding van die Wêreldraad 
wat as wêreldliggaam die oortuigings 
van gesaghebbende sprekers van self- 
standige lidkerke ignoreer. 

— Eeu News. 











OUDERLING OF PREDIKANT? 


7] Vervolg van vorige bladsy 


gemeente sal oorkom om deur leer en voor- 
beeld, bestuur en opsig, alles te doen wat 
'n herder en leraar ooreenkomstig die Hei- 
lige Woord van God en volgens die verorde- 
ninge van die Ned. Herv. Kerk betaam, in 
die besonder deur die verkondiging van die 
evangelie, . . . , die vertroosting van die 
siekes, deur die semeentelede by hulle huise 
te besoek . . . *” 


Die predikant is tog die herder en leraar 
en is die enigste persoon wat voltyds in 
diens van gemeente staan. Ek glo daarom dat 

dit die predikant se plig is om met die 
konsep-program vir huisbesoek in die ver- 
skillende wyke na die kerkraad te kom en 
dat dan nougeset aan die program uitvoering 
gegee moet word. Dit sal goed wees as die 
predikant dan ook gereeld van die kansel 
af sal afkondig waar hy gedurende die vol- 
gende paar weke met huisbesoek besig sal 
wees. Dit kan ook 'n goeie doel dien as 
daar by kerkraadsvergaderinge verslag gegee 
word oor hoe daar met huisbesoek gevorder 
word. Op hierdie manier, glo ek, kan ouder- 
linge dan ook beter geaktiveer word om 
hulle deel van die gemeentelike werk nou- 
geset te doen. Dan sal kerkverlatergs ook 


met minder reg kan kla dat hulle die predi- 
kant nie genoeg gesien het op huisbesoek by 
hulle nie. 

Ek glo dat huisbesoek getrou gedoen moet 
word en ek glo dat die predikant nie moet 
wag op 'n uitnodiging van die ouderling nie. 
Dit kan die oorsaak word van kerkverlating. 
Laat hom die inisiatief neem ... dit is sy 
roeping en taak. Hy is reeds uitgenooi en 
dit is 'n staande uitnodiging. 

Met hoogagting, 

Die uwe, 
OUDERLING H. L. ENGELBRECHT, 
Krugerlaan 51, 
Vereeniging. 

MOET ELKEEN 'N DATUM HE? 
deur dr. Willie Marais. Uitgegee deur 
N.G. Kerk-uitgewers, Kaapstad, Pre- 
toria. 

In hierdie pamflet van 36 bladsye 
verdeel in nege hoofstukkies gaan die 
skrywer met 'n vaste oortuiging Vir 
sy standpunt in op die vraag in die 
titel vervat. Die opskrifte van die 
hoofstukkies is onder andere: Word 
alle mense gered? Moet elkeen `n da- 
tum hé? Hoe word ons gered? Kan 
ons seker wees? Wanneer gebeur dit? 

'n Mens kry by die lees die indruk, 
dat die skrywer eintlik daarvoor is, 
dat elkeen `n datum moet hé, maar 
omdat hy nie Skrifgronde daarvoor 
kan vind nie, nou stel hy dit so: ,,Dit 
gaan vir ons... nie om die moment 
dat God deur sy (Gees die beginsel 
van die nuwe lewe in die mens in- 
plant nie, maar om byvoorbeeld die 
dag toe drieduisend siele toegebring 
was.” 


In sekere kerklike kringe sal die 
siening van die skrywer seker verwel- 
kom word. 

— Joh. Dreyer. 


LEESBOEK VIR DIE CHRISTEN- 
OPVOEDER deur prof. dr. W. A. 
Landman, uit gegee deur N.G. Kerk 
Boekhandel, Pretoria. 


Ek het hierdie ,,Leesboek vir die 
Christen-opvoeder as opvoeder gelees 
— met groot waardering. 


Die opskrif van paragraaf 2.2 lui: 
Opvoeding is hulp met die geleidelike 
wegbreek van spanningloosheid” van 
die ,is” na die ,,behoort”. 

Die skrywer slaag enersyds daarin 
om met hierdie werk 'n heilsame ver- 
ontrusting by die opvoeder te wek wat 
dit vir hom onmoontlik maak om self- 
genoegsaam te berus by die spanning- 
lose ,is” van homself as opvoeder. 


Andersyds tree die skrywer Soos 
'n goeie opvoeder op en gee juis in 
die boekie die nodige opvoedingshulp 
om te beweeg weg van die ,is” na die 
behoort”. 

Dit verg natuurlik inspanning, en 
die streng logiese volgorde van die 
boek verhoog hierdie inspanning, en 
bring miskien daarom mee dat nie 
alle opvoeders die boekie sal gebruik 
nie, veral nie hulle wat nie bereid is 
tot inspanning nie. 

Ek het die werk ook as Christen- 
opvoeder gelees. Hier kan alleen hoë 
waardering uitgespreek word, nie al- 
leen omdat die lyn telkens deurgetrek 
word na die spesifiek Christelike van 
die opvoeding in sy taak, voorwaardes 
en doel nie, maar ook en veral omdat 
ook die gedeeltes waar nie spesifiek 

na die Christelike aspek verwys word 
nie, nie deur iemand anders as 'n 
Christen so geskryf kon word nie. 

Die skrywer verantwoord sy stel- 
lings dikwels met bewysplase uit die 
Skrif en maak deeglik gebruik van 
die formuliere (huwelik- en doopfor- 
mulier) as Calvinistiese erfgoed en 
riglyn vir die verhouding ouer en 
kind. 

By die hoé waardering meen ek dat 
juis hier enkele kritiese opmerkings 
gemaak kan word. Die poging om die 
verhouding tussen ouers en onder- 
wysers in terme van die huwelik en 
huweliksformulier te stel is nie oor- 
tuigend nie en eintlik ook oorbodig. 

Dat die woorde van die doofformu- 
lier ,,en laat onderrig”, 'n belofte van 
toepassing is op die onderwyser as 
plaasvervangende ouer is slegs in on- 
eintlike sin waar. In die eintlike sin 
van die woord is hier sprake van 
ouers en kategete (vanweë die kerk) 
en nie van onderwysers nie, omdat 
dit gaan om `n onderrig ,in hierdie 
leer” (Bybel en leer van die kerk) en 
nie om opvoeding in die algemeen 
nie. Dit sou miskien beter wees om 
ten opsigte van die onderwyser te 
spreek as medeverantwoordelike ouer 
op grond van die algemene priester- 
skap van die gelowiges. 

Dit is ook so, dat wat die kerk en 
die opvoeding van sy dopelinge betref, 
dit nie daarom gaan dat met inspan- 
ning gestrewe moet word na die ,,be- 
hoort” as 'n wegwees van die ,is” as 
ongewenste situasie nie (bl. 38), maar 
juis `n strewe na die ,is” in Jesus 
Christus waarvan die doop 'n teken 
en 'n seël is (Rom. 6:11). Die impera- 
tief van die ,,behoort” rus in die indi- 
katief van die ,is” in Jesus Christus. 


Mag hierdie boek van prof. Land- 
man deur elke Christen-opvoeder ge- 


lees word. 
— W.d.B. 


Johan de Ridder en ds. P. J. de 
Bruyn, STEL DIE GEESTE OP DIE 
PROEF. Pro hRege-Pers, Potchef- 
stroom, 21 bladsye. 


Die boekie handel oor popmusiek 
en ter inleiding word aangetoon wat 
die karakter daarvan is en welke uit- 
werking dit het op die persoon wat 
daarna luister, naamlik om te prikkel 
en op te sweep. Daar word ook 'n 
verband gesien tussen die oormatige 
opsweping deur popmusiek en die ge- 
bruik van dwelmmiddels. Die versteur- 
de innerlike balans wat geskep word, 
word verder aangeblaas tot rewolusie. 


Die skrywers wys op die nadelige 
uitwerking wat ontstaan ten opsigte 
van die godsdiens, want deur hierdie 

musiek word Christus en die Christen- 
dom oënskynlik doelbewus en op on- 
gelooflike brutale wyse belaster. 

'n Ontleding van die sogenaamde 
,rock opera” Jesus Christ Superstar 
word ook gemaak en die valse voor- 
stellings daarin duidelik gestel. 

Hierdie werkie het in 'n kort tyd 'n 
paar herdrukke beleef, wat vir ons 
bewys hoe groot die behoefte aan 
voorligting in die besondere opsig is. 
Ons wil dit baie sterk aanbeveel dat 
hierdie werkie gelees word en meen 
dat die boekie wat maklik en gou 
deurgewerk kan word, `n goeie hulp- 
middel kan wees waar voorligting ge- 
gee moet word of waar groepe die 
onderwerp van popmusiek wil onder- 
soek en bespreek. 

— P. W. Venter. 


GROOT WAARHEDE VAN ONS 
GELOOF deur dr. E. A. Venter. Uit 
gegee deur Sacum Beperk, Bloemfon- 
tein 1972, prys RI1.60. 

Hierdie is `n tweede hersiene druk 
van die boek waarvan die eerste uit- 
gawe reeds in 1953 verskyn het as 
reeks twee van die Geskrewe kursus- 
skema van die Nederduitse Gerefor- 
meerde Kerk. 

Die boekie handel oor 'n redelike 
wye veld naamlik (Geloof en Open- 
baring, geloof en die Bybel, geloof 
in God, skepping, sondeval, verlossing, 
die Heilige Gees, die genademiddele, 
die erediens en die laaste dinge. 

Dit was verfrissend om die boekie 
te lees omdat 'n mens hier tog iets 
hoor van die Bybelse verkondiging oor 
die dinge wat hierbo genoem is. 

Daar moet egter dadelik bygevoeg 
word dat 'n mens nie met alles kan 
saamstem wat in die boekie gesê word 
nie omdat die boekie na my mening 
'n sterk meo-Calvinistiese gees adem, 
wat afbreuk doen aan die werklike 
trefkrag van die geskrif. 

Nogtans kan ek die boekie aanbe- 
veel om gelees te word. Ons leef in 
'n wêreld waar alles verhorisontali- 
seer word sodat dit goed doen om 
weer iets oor die geloof in die tran- 
sendente God te lees. 


— J. H. Koekemoer. 





RONDOM DIE WOORD GESKAAR 
deur dr. D. Kempff. Pro Rege-Pers 
Beperk, 1971, Potchefstroom. 


Die bedoeling wat die skrywer het 
met hierdie werk, naamlik om die 
saak en noodsaak van die huisgods- 
diens vir die Christelike huisgesin in 
die regte lig te stel, kan seker nie 


] Blaai om 

anders as `n tydige en essensiële aan- 
geleentheid bestempel word nie. Dit 
is OD `n nugter wyse geskryf. en die 
Skrifbedoeling is met eerbied behar- 
tig. Die skrywer tipeer sy poging ten 
volle hiermee: Natuurlik is daar 
mense wat vir alles `n teks wil hê, `n 
klinkklare en direkte uitspraak dat `n 
bepaalde saak nou juis so en nie 
anders nie aangepak moet word. En 
dan sê ons direk: daar is nie so `n 
teks nie. Maar ons voes hierby: daar 
is die hele Skrif.” 

Die boek is goed versorg afgesien 
van `n paar drukfoutjies. Dit wil voor- 
kom asof die lettertine `n bietjie klein 
en lig is wat meebring dat 'n mens nie 
altyd so maklik lees nie. veral as die 
0ë nie meer so goed is nie. Dit doen 
eg'er nie afbreuk aan die verdienste- 
likheid van die werk nie. Met vry- 
moedigheid kan dit aanbeveel word by 
die lesers van Die Hervormer. Ek 
wens hom `n wye leserskring toe. 

— C.J. Smit. 

RE£NBOOGBOEKIES. Reeks Bybel- 
se vertel- en kvyk-boekies. onder redak- 
sie van Jac. J. Sinnema. (Uitgegee 
deur die Nederlandsche Zondagschool 
Vereeniging, Amsterdam-C. vir N.G. 
Kerk-Uitgewers, Kaapstad -Pretoria, 
1971). 

In die reeks het ons die volgende 
titels: 

. Na die onbekende land. 

. Die twee broers. 

. Die seun met die mooi jas. 

. Die mandjie tussen die riete. 
Die herder wat koning geword 


d 

. Die Kind van Betlehem. 

Uit die titels blyk dat die opstellers 
gesoek het na `n sekere gang in die 
geskiedenis vanaf die Ou na die Nuwe 
Testament. Bv die deurlees van hier- 
die boekies kom daar egter ernstige 
vrae by `n mens op. 

Daar lê groot sevaar in om die 
Bybelse stof so broksgewys te hanteer. 
Dit kan by die kind onnodig en to! 
skade die gedagte laat nosvat dat net 
sekere Bvybeldele van belang is en die 
ander nie. Ons mag nie `n bloemlesing 
opstel uit die Bybel nie. Die eenheid 
van die Skrifte moet altyd eerbiedig 
word. 

Uit die aanhaling: .In die kis is 
twee plat klippe waarop daar geskry- 
we is. Vandag skryf ons op Dapier. 
Maar toe is woorde on `n klip uitge- 
kap. En on hierdie klippe kon jy lees 
he die Here God wil hê dat mense 
met mekaar moet saamlewe”, straal 
myns insiens te veel die humanistiese 
dwaling van ons tvd om bloot die 
tweede tafel tot gelding te laat kom. 
Die nood van ons tyd is iuis dat ons 


Die Hervormer, April 1973, bladsy 30 


LEES! 


en ons kinders die .eerste en groot 
gebod' tot sy reg sal laat kom. 

Die skrywer wil die Bybelse stof 
so vertel dat dit verstaanbaar en aan- 
neemlik word vir die kind .maar die 
gevaar is nie denkbeeldig nie dat die 
vermensliking So ver gevoer word 
dat die werklike bedoeling van die 
Skrif uit die oos verloor word, selfs 
geweld aangedoen word. Abraham 
trek immers nie uit Ur weg omdat 
die mense so bang is vir die afgode 
nie, maar omdat God hom geroep het. 
In die geloof trek hy ,.sonder om te 
weet waar hy sal kom”. 

Alles in ag genome, skyn dit my 
asof ons hier te ver van die Bybelse 
gegewe beweeg dat die boekies vir 
ons kinders van geloofbouende waarde 
kan wees. 

— C.J. Smit. 

EEN KERKGANGER ZEGT ER 
HET ZYNE VAN. Prys 610. D. W. 
Ormel. Uitgegee: Buyten en Schip- 
perheyn, Amsterdam 1971. 

`n Kostelike en interessante boek 
van 'n kerkganger. Hier moet dominee 
luister en verneem hoe sy hoorders 
met die probleme van hierdie tyd 
worstel. 

Hier word 'n menigte van aktuele 
sake behandel. Daar kan nie op al die 
sake diep ingegaan word nie, maar 
deur die grote belesenheid en degelike 
kennis van sake van die skrywer is 
die boekie vir ander kerkgangers `n 
ryke bron van informasie. 

Vir elke lewende lidmaat wat hom 
geestelik wil voorberei op die groot 
probleme en vrae wat ook hier by ons 
begin kop uitsteek, word hierdie wer- 
kie hartelik aanbeveel. 

— F. van Oosten. 

MENS IN GODS WERELD. Dr. W. 
H. Velema. Prys f2. Buyten en Schip- 
perheyn, Amsterdam 1971. 

In hierdie referaat word deur die 
referent drie vrae behandel waarvoor 
die radikaal Drogressiewe gees van 
ons tyd ons stel en waarop ons die 
antwoord nie mas skuldig bly nie. Dit 
gaan oor .die mens wees; die wêreld 
as God se wêreld” en ten slotte ook 
die mens in God se wêreld. Op duide- 
like wyse word moderne humanisiiese 
leerstellings hier bespreek en geanali- 
seer. 

Hartelik aanbeveel. 

— F. van Oosten. 

GEMEENTE CPBOU IN AFRIKA, 
Uitgegee deur N.G. Kerk Boekhandel, 
Posbus 245, Pretoria. Prys R2.70. Lux 
Mundi H. 

Hier word ons `n reeks referate aan- 
gebied wat gehou is op die vierde 
jaarkongres van die Suid-Afrikaanse 

Werkgemeenskap vir Sendingsweten- 
skap. 

Hierdie referate in al hul verskei- 
denheid, stel ons voor die problematiek 
rondom hierdie onderwerp. 

Interessant is die verskillende opi- 
nies en gevolgtrekkings van die refe- 
rente. Hier is `n bundel wat ek veral 
graag in hande wil sien van die wat 
intensief besig is met die evangelisa- 
siewerk van ons kerk. 

— F. van Oosten. 

DIE STEDELIKE BANTOE, uitge- 
gee deur die Afrikaanse Studente- 
bond van SABRA. 

Dit is verblydend dat nie net aka- 
demici en politici, maar nou ook ons 
Afrikaanse studente belangstelling 
toon vir ons volkeverhoudingsvraag- 
stuk. Dit is `n baie belangrike en 
dringende vraagstuk. Die groot toe- 
name van veral die Bantoe se getal- 
sterkte in vergelyking met die van die 
Blanke is onrusbarend. Ons land is be- 
sig om swart te word. Die getalleoorwig 
sal in die toekoms steeds meer vraag- 
stukke oplewer. Dit verg die aandag 
en die daadkrag nie net van die Re- 
gering van die dag nie. maar van elke 
Suid-Afrikaner wat die belang van 
sy land en nageslag op die hart dra. 
Ons luilekker lewe sal ons ondergang 
bewerk. Ons moet die hande uit die 
mou steek. Ons moet baie werk wat 
ander vir ons verrig, self doen. Die 
leeglêers en teeskinkers het ons nie 
nodig nie. Lees bogenoemde studie 
en kom so meer on hoogte van die 
dringendheid van die vraagstuk. Dit 
sal u moeite loon. 

—T. F. J. Dreyer sr. 


ACHTERSTALLIGE POSTILLE 
deur dr. EF. L. Smelik. Uitgegee deur 
Callenbach, Nykerk. Prys f17.50. 

By die gewaardeerde postillereeks 
van vyf deur prof. Smelik het `n 
sesde bysekom. Ook hier word kort 
Bybelse preeksketse van die beste ge- 
halte gevind. Elke skets beslaan twee 
en `n halwe bladsy. Die bedoeling met 
die postilles is nie om voor te skrywe 
nie, of om die voorbereiding tot die 
preek uit die hande te neem nie, maar 
alleen om te stimuleer, die vertolking 
van `n teks op gang te bring en af- 
dwaling daarvan te verhoed. Die skry- 
wer van die postille verklaar dat die 
teenstelling tussen horisontale en ver- 
tikale prediking nie vir hom bestaan 
nie. By elke Bybelteks is immers al- 
bei dimensies aanwesig. 

Callenbach het soos ons van hom 
gewoond is die nostille mooi en goed 
uitgegee. 

Predikers sal goed doen om dit te 
bestel. 

— Joh. Dreyer. 

Amptelike Berigte 


ALGEMENE KERKVERGADERING 


Tensy die vergadering besluit om `n 
bepaalde gedeelte van die agenda ag- 
ter geslote deure te behandel is dit `n 
oop vergadering wat lidmate kan byY- 
woon vanaf 25 April 1973 om 10.00 
vm. in die Dirk van der Hoffsaal, 
Jacob Marëéstraat 224, Pretoria. Veral 
word lidmate uitgenooi na die ope- 
ningsrede van die Voorsitter op 25 
April om 7.230 nm. in die Dirk van 
der Hoffsaal. 


BEROEPBAAR GESTEL 


Nadal ds. F. van Oosten verlede 
jaar uit die bediening getree het, het 
die Kommissie van die Algemene 
Kerkvergadering hom op sy versoek 
op 7 Februarie 1973 weer tot die 
evangeliebediening toegelaat en be- 
roepbaar gestel. Sy adres is: Klinken- 
bergstraat 15, Bailypark, Potchef- 
stroom. 


BEROEPE PREDIKANTE 
Bedank: 


Ds. P. $S. van Staden van Johannes- 
burg-Suid na Alberton-Wes. 

Ds. J. C. de Lange van Witfontein na 
Wonderboompoort en na Elands 
poort. 

Ds. W. G. Habig van Hendrina na Vry- 
heid. 

Ds. J. P. Naude van Salisbury na 
Pollackpark-Springs. 

Ds. C. J. Botha van Van der Bylpark 
na Witbank-Suid. 

Ds. S. P. Pretorius van Bethal na 
Outjo/Otjiwarongo. 

Ds. J. H. Brandt van Glencoe na 
Ebenhaezer. 

Ds. E. C. B. Kotze van Pretoria na 
Boksburg. 

Ds. J. P. Labuschagne van Leeudoring- 
stad na Durpan. 

Ds. W. H. Steyn van Losberg na St. 
Helena/Odendaalsrust. 

Ds. A. M. Swanepoel van Lichten- 
burg-Oos na Meyer:on en Waterval 
Boven. 


RINGSVERGADERINGE: 


In terme van die Bepalings tot die 
Kerkwet word hiermee bekend gestel 
dat die volgende Ringsvergaderinge 
op die volgende tye en plekke byeen- 
kom. Van die ontbrekendes is nog 
geen berig ontvang nie. Die Ring- 
skribas sal gemeentes self verder inlig 
oor besondere reëlings getref. 

IN MEMORIAM 


Dit het die almac.ge God behaag om 
die siele van hierdie ons “ans gestor- 
we broeders en susters, tot Hom te 
neem. Hulle |ggame is aan die aarde 
toevertrou in de vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte Vggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor huile soos die ander wat geen 
hoop het nie. Ons dank God vir wat 
hulle deur sy genade beteken het. 


LABUSCHAG- 
NE: Gert Pieter 
— Onvergeetlik 
bly vir ons die 
male van 10 
Augustus 1972 
toe van ons 
weggeneem is 
sonder `n af- 
skeidsgroet ons 
dierbare liefde- 
volle eggenoot, pappie, en oupa na 
'n lyding van 5 jaar in die ouderdom 
van 59 iaar en 6 maande na `n soete eg- 
verbintenis van 38 jaar. Ons dank God 
vir so 'n voorbeeldige, sagmoedige en 
godsdienstige vader wat hy vir ons 
op aarde gegee het. Vir 18 jaar het 
hy sy Vader gedien op die kerkraad 
as diaken en ouderling. Ons mis hom 
baie maar sy soeie herinneringe sal 
in ons voortleef en sal hy lewe al het 
hy gesterwe. Ges. 53:1. 

— Verlangende eggenote, kinders 
en kleinkinders. Susie Labuschagné, 
Oosstraat 11, Leeudoringstad. 


VAN ROOYEN: Johannes Cornelius 
— Met teer en liefdevolle herinne- 
ringe aan my geliefde eggenoot en 
ons papona wat op 21 Maart 1969 deur 
die dood van ons weggeneem is. Rus 
sag. 

— Van Driekie, Willie en Sussie. 


LINGENFELDER: Hendrik Jacobus— 
29 Maart 1969 bly `n onvergeetlike 
dag. Daar is vier jaar van eensame 
verlange verby, maar ons dank die 
Heer vir die jare wat ons saam kom 
wees. 





—  Verlangende eggenote, Kotie 
Lingenfelder, kinders en kleinkind 


Vierdestraat 26, Maraisburg. 

DU PLESSIS: Jo- 
hanna Catharina. 
— Met verlange 
dink ons aan haar 
wat skielik oor- 
lede is op 29 
Maart 1971. Ons 
onthou haar soos 
sy geleef het en 
gun haar die rus. 





— T. J. du Plessis (eggenoot), 
kinders en kleinkinders, Posbus 94, 
Olifantsfontein. 


DORFLING: Jacob Barend (Oom Ben) 
— Onvergeetlik bly vir ons die dag 
van 90.8.1972 toe skielik, sonder 'n 
afskeidswoord, deur die dood van ons 
weggeneem is my eggenoot en ons 
vader. Soet was ons lewe, bitter die 
smart. 


Verlengende eggenote en kinders 
mev. H. Dorfling, Bronkhorstspruit. 


PIETERSE: Magdalena Susanna — 
Met verlange en eensaamheid dink 
ons terug aan die dag van 28 Fe- 
bruarie 1972 toe van ons weggeneem 
is my dierbare eggenote en ons moe- 
der. Dit voel nog soos die dag van 
gister, maar vir ewig sal sy in ons 
gedagtes bly. Rou in klere gaan verby 
maar rou in die harte sal vir ewig bly. 


— Bedroefde eggenoot Hennie en 
kinders André, Jan, Bertie, Pieter, 
Johan, Reinier en Susantjie. 


GROBLER: Pieter Hendrik en Mar- 
thina Sophia — Vier jaar van ver- 
lange is verby, maar onvergeetlik is 
die dag van 29 Maart 1969 toe van 
ons weggeneem is sonder afskeid ons 
geliefde vader, grootvader en oOOoI- 
grootvader Pieter Grobler en ons ge- 
liefde moeder, grootmoeder en OoI- 
grootmoeder Marthie Grobler op die 
18de Oktober 1972 ook so onverwags. 
Die verlange bly steeds daar maar ons 
berus in Godsweë. 


—  Verlangende kinders Will en 
Thina Liebenberg en kleinkinders. 
Schuurmanlaan 420, Pretoria. 


MARE: Paul — 22 April 1972 bly vir 
my `n onvergeetlike dag van eensame 
trane en verlange toe my dierbare 
eggenoot Paul Maré van ons verhuis 
het. My liewe eggenoot en pappie Tus 
sag in die stille koue graf. Eens ont- 
moet ons hom weer aan die hemelse 
kus. Tot weersiens. 


— Sy bedroefde eggenote, kinders 
en kleinkinders, Privaatsak 128, Vaal 
water. 


JANSEN VAN RENSBURG: Johannes 
Hendrik — Twee jaar van skeiding, 
smart en trane bly 7 Maart 1971 toe 
deur die dood weggeneem is my gelief- 
de eggenoot, vader en grootvader. Here 
dankie vir sy lewe, soete herinnerings 
ons nagelaat. Sy stem is stil Ons 
swyg, o Heer, dit was u wil. 


—  Treurende Mimmie, kinders, 
klein- en agterkleinkinders, Dendron 
Distrik, Pietersburg. 





RINGSVERGADERINGE: 


7] Vervolg van vorige bladsy 


Ring van Pretoria: Open 7 Mei — 
hervat 14-16 Mei — Pretoria. 

Heidelberg: 14-15 Mei — Villiers. 

Zuurfontein: 14-16 Mei — Elsburg. 

Potchefstroom: 17-18 Mei — Pot 
chefstroom-Suid. 

Losberg: 21-23 Mei — Randpoort. 

Germiston: 29-24 Mei — Springs- 
Oos. 

Trichardtsfontein: 23-25 Mei — Een- 
dracht. 

Pietermaritzburg: 25-26 Mei — Em- 
pangeni. 

Zeerust: 28-30 Mei — Groot Marico. 

Makwassie: 29-30 Mei — Vaalharts. 

Rustenburg: 12-13 Junie — Rusten- 
burg. 
Rhodesië: 31 MEI-3 Junie — Gwelo. 

Suidwes-Afrika: 15-17 Junie — 
Windhoek. 

Krugersdorp: 18-20 Junie — Wit- 
poortjie. 

Bloemfontein: 22-23 Junie — Bloem- 
fontein-Wes. 

Noordelike Pretoria: 9 Mei — Noor- 
delike Pretoria. 

Zoutpansberg 12-14 Junie—Messina. 

Johannesburg: 21-28 Mei — Johan- 
nesburg. 

ONS OFFERS 


,Dit kom alles van U, en ons gee 
dit uit u hand” 1 Kron. 29:14. 


In diepste grond is ons offers nie 
'n gawe van die mens aan God nie, 
maar `n gawe van God aan die mens. 


Ons offers moet deurtrek wees van 
olie (die Heilige Gees). En daarby 
behoort: die wierook van die gebede! 


Ja, want offers aan die Here moet 
biddend gebring word. Let wel: Bid- 
dend, en nie dankend op die manier 
van die Fariseër in die tempel nie, 
wat geroem het: ,Ek gee tiendes van 
alles wat ek besit.” 


Nee, vir ons pas die gebed, of Hy 
so goed en genadig wil wees om 'n 
offer van ons te wil aanneem. 


So sal dit as ,gedenkoffer op die 
altaar in rook opgaan, `n vuuroffer 
van lieflike geur aan die Here” (Lev. 
22 


Dat ons mag oes, dat ons mag eet 
van die gawes van God, dit is sy ge- 
nade. Ja, selfs as ons ons dankoffers 
aan die Here bring vir sy diens, dan 
is dit genade! ,,Want dit kom alles van 
U, en uit u hand het ons dit aan U 
gegee.” 


— H. Schroten. 


DIE WEG VAN GOD 


Die weg van God is nie die harde pad 
wat mensehand tot 'n gelykte baan, 

waarop die armes aankrui na die stad 
en rykes met hul luukse motors gaan. 


Gods weg is diep, diep soos die oseaan, 

waarvan geen mens die regte diepte 
skat. 

Gods weg is hoog, teen ruwe kranse 
aan; 

en hoër net die sterrevonke spat. 


Wanneer ons aanstap deur die diep- 
diep seë 

Soos Israel (God is dit wat ons roep), 

dan gaan ons moedig deur die afgrond 
voort. 


Wanneer ons klim teen rotse hoogge- 
leë 

en glibb'rig steil, dan bou 'n sterre- 
groep 

hoog by die krans vir ons die gulde 
poort. 


— Totius. 















UIT homplimen le van 


SUID AFRIKAANSE ORREL BOUERS 
Edms.) Bpk. 


PRETORIASTRAAT 157 — SILVERTON 
Telefoon 76-4844/5 — Posbus 200 —  Teleg. adres: ,,Diapason” 


Leweransiers van: 
PYPORRELS, TORINGHORLOSIES, KERKKLOKKE, DOWEGEHOORTOE- 

'N GROOT 
BELEGGING? 


Ja! na die koop van 'n 
huis is die aankoop van 
'n nuwe motorkar waar- 
skynlik die grootste be- 


[loe veilig is 
U desin? 








Laat steding van geld wat u 
in 'n leeftyd sal maak. 
RENTMEESTER DE es ed 


koop, behoort 'n onbe- 
rispelike reputasie te hê. 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria. 


te gee van u 
rentmeesterskap 





CHEVROLET/RANGER MANTA/KADETT 


VERSEKERAARS BEPERK 


Hoofkantoor: Rentmeestergebou, Bosmanstraat 219, Pretoria 


Aiderson  Fliftom 





! 

| 
u help om | 
volkome rekenskap 

Tel. 48-5020 | 

VOLLEDIG BEPLANDE LEWENS. | Pretoriusstraat 405 .. Tel. 482611 
ad VERSEKERING VERSKAF GEMOEDSRUS a$ | Hildastraat 427, Hatfield... .. Tel. 745971 || 

Vervaardig in Suid-Afrika 


Die Hervormer, April 1973, bladsy iv 


